Des de l'any 2007, el contracte global d'explotació (CGE) és el model adoptat a Catalunya per gestionar els ajuts en el marc de desenvolupament rural a través del Fons Europeu Agrícola de Desenvolupament Rural (FEADER) de la Unió Europea i de les administracions públiques adreçats a les persones titulars de les explotacions agràries per fomentar les activitats respectuoses envers el medi i promoure models específics d'activitat agrària.
D'acord amb la política agrorural i el Programa de desenvolupament rural (PDR), els ajuts associats al CGE tenen com a objectiu incentivar el desenvolupament d'un projecte global integrador de les funcions productives, econòmiques, mediambientals i socials de l'agricultura, amb la finalitat de fomentar la viabilitat de les explotacions agràries i assolir un desenvolupament rural sostenible.
El Reglament (UE) 1305/2013 del Parlament Europeu i del Consell, de 17 de desembre, relatiu a l'ajut al desenvolupament rural a través del Fons Europeu Agrícola de Desenvolupament Rural (FEADER) i pel qual es deroga el Reglament (CE) 1698/2005 del Consell, regula l'aplicació de nous programes de desenvolupament rural per al període de programació 2014-2020 (PDR).
El PDR per a Catalunya, amb el vistiplau previ del Govern de la Generalitat de Catalunya de 15 de juliol de 2014, va ser aprovat per la Comissió Europea mitjançant la Decisió d'execució C (2015) 5325 final de 28 de juliol, modificada per la Decisió d'execució C (2015) 9760 final de 18 de desembre, per la Decisió d'execució C (2016) 5998 final de 16 de setembre, per la Decisió d'execució C (2017) 5971 final de 25 d'agost, per la Decisió d'execució C (2018) 2520 final de 20 d'abril, per la Decisió d'execució C (2018) 7765 final de 19 de novembre i per la Decisió d'execució C (2020) 807 final de 7 de febrer de 2020.
El Reglament delegat (UE) 807/2014 de la Comissió, d'11 de març, completa el Reglament (UE) 1305/2013 del Parlament Europeu i del Consell, de 17 de desembre, i introdueix disposicions transitòries, i el Reglament d'execució (UE) 808/2014 de la Comissió, de 7 de juliol, estableix disposicions d'aplicació del Reglament (UE) 1305/2013 del Parlament Europeu i del Consell.
El PDR de Catalunya 2014-2020 preveu ajuts destinats a les explotacions agràries per donar resposta a les prioritats de millora de la viabilitat de les explotacions agràries i la competitivitat de tots els tipus d'agricultura i promoure les tecnologies agrícoles innovadores; restaurar, preservar i millorar els ecosistemes relacionats amb l'agricultura; i promoure l'eficiència dels recursos i fomentar el pas a una economia baixa en carboni i capaç d'adaptar-se al canvi climàtic en el sector agrari, establertes en el Reglament (UE) 1305/2013.
Així mateix, el Reglament (UE) 1303/2013 del Parlament Europeu i del Consell, de 17 de desembre, estableix disposicions per millorar la coordinació de l'execució dels fons de la Unió Europea amb incidència en l'enfocament estratègic en l'àmbit del desenvolupament rural.
Des de l'any 2015, la regulació del contracte global d'explotació s'inclou dins les bases reguladores dels ajuts per adaptar-la a la nova regulació dels ajuts al desenvolupament rural, tot mantenint la mateixa filosofia que ha inspirat fins ara aquests ajuts i el seu model de gestió.
Aquestes mesures estan sotmeses al règim de transparència i al sistema de control i sancions establert en el Reglament (UE) 1306/2013 del Parlament Europeu i del Consell, de 17 de desembre, sobre finançament, gestió i seguiment de la Política Agrària Comuna, pel qual es deroguen els reglaments (CE) 352/78, (CE) 165/94, (CE) 2799/98, (CE) 814/2000, (CE) 1290/2005 i (CE) 485/2008 del Consell.
Conseqüentment, valorada la conveniència de donar suport a les explotacions agràries en aquests àmbits mitjançant un ajut econòmic, d'acord amb l'article 92 del Decret legislatiu 3/2002, de 24 de desembre, pel qual s'aprova el text refós de la Llei de finances públiques de Catalunya, a proposta de la Direcció General de Desenvolupament Rural i en ús de les atribucions que m'han estat conferides,
L'objecte de l'Ordre és aprovar les normes que regeixen els ajuts associats al Contracte Global d'Explotació, d'ara endavant CGE, en el marc del Reglament (UE) 1305/2013 del Parlament Europeu i del Consell, de 17 de desembre, el Reglament (UE) 1306/2013 del Parlament Europeu i del Consell, de 17 de desembre, i els seus reglaments delegats o d'execució dictats per la Comissió en la seva aplicació, contingudes en aquesta Ordre, i les especificitats contingudes en els annexos corresponents a cada línia d'ajuts.
Els ajuts associats al CGE són els següents:
Primera instal·lació de joves agricultors i agricultores (annex 1) (operació 06.01.01).
Millora de la competitivitat de les explotacions agràries (annex 2) (operació 04.01.01).
Mitigació del canvi climàtic en explotacions agràries (annex 3) (operació 04.01.02).
Diversificació agrària (annex 4) (operació 06.04.01).
Compensació a les zones amb limitacions naturals o altres limitacions específiques (annex 5) (mesura M13).
Pràctiques agroambientals (annex 6) (mesura M10).
Agricultura ecològica (annex 7) (operació 11.01.01).
Ramaderia ecològica (annex 8) (operació 11.01.02).
Contracte Global d'Explotació (CGE)
El CGE és la integració de diversos ajuts adreçats a les explotacions agràries, d'acord amb la normativa comunitària en matèria de desenvolupament rural, en especial el Reglament (UE) 1305/2013 del Parlament Europeu i del Consell, de 17 de desembre, relatiu als ajuts al desenvolupament rural a través del Fons Europeu Agrícola de Desenvolupament Rural (FEADER).
L'objectiu del CGE és incentivar el desenvolupament de les funcions productives, econòmiques, mediambientals i socials de l'agricultura amb la finalitat de fomentar la viabilitat de les explotacions agràries i assolir un desenvolupament rural sostenible.
Per això, les persones titulars d'explotació que sol·liciten algun dels ajuts associats a CGE assumeixen els compromisos corresponents a cadascun per poder rebre aquests ajuts.
Ajuts a la competitivitat: ajuts dels annexos 1, 2, 3 i 4 d'aquesta Ordre.
Comprenen l'ajut a la primera instal·lació de joves agricultors i els adreçats a inversions en les explotacions, tots plegats regulats a l'article 17.1 a) i 19.1 a) i b) del Reglament (UE) 1305/2013.
Ajuts a la sostenibilitat: ajuts dels annexos 5, 6, 7 i 8 d'aquesta Ordre, adreçats a pràctiques agroambientals, agricultura i ramaderia ecològiques i zones amb limitacions d'acord amb els articles 28, 29, 31 i 33 del Reglament (UE) 1305/2013.
Diagnosi prèvia: descripció de la situació de l'explotació agrària, en el mateix moment de la sol·licitud d'ajuts quan es tracta d'una explotació agrària existent.
Quan es tracta de les propostes d'instal·lació de persones joves, és la situació prevista en el moment d'execució final del pla d'empresa (futur fins a dos anys després de la data d'establiment efectiu).
Inclou les dades relacionades amb aspectes productius, econòmics, tècnics, mediambientals, paisatgístics, sociolaborals i sobre qualitat de vida de l'explotació declarades per la persona titular sobre les quals es duu a terme una anàlisi de debilitats, amenaces, fortaleses i oportunitats (DAFO).
Pla d'explotació: descripció de la situació prevista de l'explotació agrària en el moment d'entrada en producció dels conreus i/o bestiar quan es tracta d'una explotació agrària existent.
Quan es tracta de les propostes d'instal·lació de persones joves, és la situació prevista en el moment de finalització dels compromisos, als 5 anys de la concessió de l'ajut.
Fixa els principals objectius de l'explotació relacionats amb les accions previstes, incorpora la seva planificació temporal i projecta les dades de la diagnosi prèvia en un moment futur quan les inversions reflecteixen una millora en l'explotació o aquesta explotació entra en un funcionament òptim, o quan finalitzen els compromisos, segons els requeriments de l'ajut.
Agricultor actiu: titulars d'explotació agrària que compleixen les condicions establertes en el capítol I del títol II del Reial decret 1075/2014 i les seves posteriors modificacions.
Jove agricultor: persona que en el moment de presentar la sol licitud de l'ajut a la primera instal·lació de joves agricultors i agricultores no té més de 40 anys, té la capacitació i les competències professionals adients i s'estableix en una explotació agrària per primera vegada com a titular d'aquella explotació, de manera individual o com a cotitular o soci d'una persona jurídica.
Conversió d'animals a UBG (unitats de bestiar gros):
Animals de l'espècie bovina de més de dos anys i equins de més de sis mesos: 1 UBG.
Animals de l'espècie bovina de sis mesos a dos anys: 0,6 UBG.
Animals de l'espècie bovina de menys de sis mesos: 0,4 UBG.
Altres espècies: es calcularà l'equivalència en UBG per a cada tipus d'animal.
Les equivalències establertes per trams d'edat dels animals es faran d'acord amb el cens de l'explotació a 1 de gener de l'any de sol licitud, d'acord amb les dades que figuren al Sistema d'Informació Ramadera (SIR) en el moment de la sol·licitud.
Càrrega ramadera: el nombre d'UBG que suporta a 1 de gener de l'any de la sol·licitud d'ajut una hectàrea de superfície agrària amb aprofitament farratger a dent o a dall de l'explotació ramadera.
Per determinar aquest nombre d'UBG, només es tindrà en consideració el bestiar de l'explotació susceptible de pasturar de les espècies bovina, ovina, caprina i equina d'acord amb la conversió d'animals a UBG de la definició anterior.
Unitats mínimes de conreu agroambiental (UMCA) o unitats mínimes de bestiar gros agroambiental (UMBA): s'entén per unitat mínima de conreu agroambiental la referència per determinar la superfície agroambiental a partir de la qual els costos totals unitaris tendeixen a disminuir a mesura que creix el nombre d'hectàrees cultivades.
Igualment respecte dels caps d'animals o arnes definits per les unitats mínimes de bestiar gros agroambiental, on les UBG agroambientals fan que els costos unitaris tendeixin a disminuir.
Inversió col·lectiva: la realitzada en la seva totalitat per un mínim de dues persones que compleixen els requisits de beneficiari/ària i d'inversió elegible per a l'ajut que se sol·licita.
No es consideren inversió col·lectiva les realitzades entre socis d'una mateixa entitat, amb l'entitat associativa de la qual n'és soci o entre empreses que formen part del mateix grup empresarial o tenen socis comuns.
Cada persona beneficiària de l'ajut haurà de declarar en la seva sol·licitud d'ajut quin percentatge de participació té en la inversió, aportar factures de la totalitat de la inversió i justificar el pagament de la seva part.
Així mateix, la inversió es durà a terme en l'àmbit de l'explotació de com a mínim una de les persones beneficiàries.
Als efectes dels increments i les prioritats dels ajuts a inversions, exclusivament es consideraran inversions col·lectives aquells costos i àmbits que especifica l'annex corresponent.
Agricultor professional (AP): la persona física titular d'una explotació agrària que obtingui, com a mínim, el 50 per cent de la seva renda total d'activitats agràries o altres activitats complementàries, sempre que la part de renda procedent directament de l'activitat agrària no sigui inferior al 25 per cent de la seva renda total i el volum d'ocupació dedicada a activitats agràries o complementàries sigui igual o superior a la meitat d'una unitat de treball agrari.
Terra de conreu: les terres dedicades a la producció de cultius o les superfícies disponibles per a la producció de cultius però en guaret mantingudes en bones condicions agrícoles i mediambientals, amb independència que es trobin en hivernacle o sota protecció fixa o mòbil.
Se n'exclouen superfícies forestals, pastures permanents i subproductes pasturables i improductius.
Superfície agrària útil: qualsevol superfície dedicada a terres de conreu, pastures permanents o conreus permanents.
Quadern d'explotació: document de l'explotació agrària la persona titular de la qual és responsable de mantenir actualitzat, en què es recull la informació de les dades bàsiques de la persona titular, la relació de parcel·les en l'àmbit de recinte acollides a la mesura agroambiental corresponent i totes aquelles actuacions realitzades sobre el terreny que tinguin implicacions directes sobre els requisits i compromisos de l'ajut, com ara els treballs del sòl, els tractaments fitosanitaris, les sembres, les collites, etc. És un model normalitzat pel DARP específic per a cada un dels ajuts agroambientals, excepte per a producció integrada i ecològica en què s'utilitzen els dels respectius consells.
Els models normalitzats es poden descarregar del web http://agricultura.gencat.cat/ca/ambits/desenvolupament-rural/contracte-global-explotacio/documents-associats.
4.1 Poden ser persones beneficiàries dels ajuts que regula aquesta Ordre les persones que en el moment de presentar la sol·licitud de l'ajut compleixin els requisits específics dels ajuts definits als annexos corresponents d'aquesta Ordre i les condicions generals següents:
a) No incórrer en cap causa que impedeixi obtenir la condició de persona beneficiària de les establertes en l'article 13 de la Llei 38/2003, ni en cap supòsit de l'article 99 del Decret legislatiu 3/2002.
Les comunitats de béns poden ser beneficiàries dels ajuts sempre que els seus socis compleixin aquesta condició.
b) Pel que fa a la inhabilitació per rebre subvencions, si es produeix durant la vigència dels compromisos dels ajuts, aquests ajuts passen a considerar-se nuls des d'aquest moment a tots als efectes, amb la pèrdua corresponent al dret de percebre contraprestacions que encara no s'hagin fet efectives.
c) En el cas d'empreses i entitats, no haver estar sancionada o condemnada perquè ha exercit o tolerat pràctiques laborals considerades discriminatòries per raó de sexe o de gènere, sancionada per resolució administrativa ferma o condemnada per sentència judicial ferma.
En el cas d'empreses de més de 150 treballadors, a més, disposar d'un pla d'igualtat entre dones i homes d'acord amb la Llei 17/2015, de 21 de juliol.
d) En el cas d'establiments oberts al públic, complir la normativa de política lingüística.
4.2 Les condicions i els requisits establerts amb caràcter general en aquest article ho són sens perjudici dels que, si escau, s'estableixin amb caràcter específic per a cada ajut.
4.3 En el cas de persones físiques, a més, cal que no es trobin en situació d'incapacitat total per a la professió agrícola o ramadera.
Les comunitats de béns poden ser beneficiàries dels ajuts sempre que els seus socis compleixin les condicions exigides a les persones físiques.
4.4 Les persones beneficiàries, per rebre l'import de les subvencions, han d'estar al corrent de les obligacions amb l'Administració tributària i la Seguretat Social, i no tenir deutes de cap mena amb la Generalitat de Catalunya abans del pagament.
Això es verificarà d'ofici, i, si no és possible fer-ho, es requerirà a la persona beneficiària.
Condicions generals d'admissibilitat de les explotacions
Les explotacions agràries beneficiàries dels ajuts associats a CGE han de complir les condicions generals d'admissibilitat següents, sens perjudici de les que, si escau, s'estableixin amb caràcter específic per a cada ajut:
a) Estar ubicades en l'àmbit territorial de Catalunya.
Les unitats productives fora d'aquest àmbit territorial es consideraran en la globalitat de l'explotació per valorar aspectes tecnicoeconòmics.
b) Les unitats productives de l'explotació han d'estar incloses a la declaració única agrària (DUN) de la convocatòria vigent que ha d'haver presentat la persona titular en els termes establerts per la normativa reguladora de la declaració esmentada i constar en el Sistema Integrat de Dades de l'Explotació regulat en el Decret 44/2012, de 24 d'abril, gestionat pel departament competent en matèria de desenvolupament rural.
c) Les unitats productives de l'explotació han de pertànyer a la persona titular de l'explotació a títol de propietat o arrendament o de qualsevol altre títol jurídic que l'habiliti per a l'exercici de l'activitat agrària.
Actuacions en explotacions amb base territorial en altres comunitats autònomes
6.1 Es consideren actuacions en explotacions amb base territorial en altres comunitats autònomes les efectuades en una explotació que s'estén a dues o més comunitats autònomes.
6.2 Quan es donen les condicions del paràgraf anterior, segons el tipus d'ajut sol·licitat, les sol·licituds es presentaran de la manera següent:
a) Ajuts associats al CGE o al PDR d'altres comunitats autònomes lligats a superfície o bestiar: totes les sol·licituds d'ajuts i per a tota l'explotació s'inclouran a la DUN.
Cada comunitat autònoma gestiona i paga els ajuts inclosos al seu PDR i exclusivament el corresponent al seu àmbit territorial.
D'acord amb l'oportú sistema d'intercanvi d'informació, el DARP trametrà les sol·licituds fora del seu àmbit territorial a l'Administració a què pertoqui la gestió.
b) Ajuts per a inversions o instal·lació de persones joves
b.1 Se sol·licitaran a la DUN davant el DARP quan la major part de superfície agrària útil (SAU) declarada en aquesta explotació es troba a Catalunya i només es fan inversions en béns mobles.
O és una primera instal·lació amb la major part de la SAU i/o l'explotació ramadera ubicada a Catalunya.
També se sol·licitaran a la DUN davant el DARP quan tota la inversió en béns immobles s'ubica a Catalunya, encara que la major part de la SAU se situï en altres comunitats autònomes.
b.2 Quan les inversions són en béns immobles i es realitzen en diverses comunitats autònomes, es presentarà la sol·licitud d'ajut a la comunitat autònoma on el bé immoble objecte d'inversió tingui més base territorial.
b.3 Quan el DARP rebi sol·licituds amb actuacions a altres comunitats autònomes, informarà l'organisme que correspongui a fi d'establir el percentatge d'ajut a finançar per cada comunitat.
7.1 Tots els ajuts associats al CGE tenen caràcter de cofinançats amb el Fons Europeu Agrícola de Desenvolupament Rural (FEADER), d'acord amb el que preveu el PDR.
7.2 La determinació de la quantia dels ajuts es realitzarà segons el nombre de sol·licituds presentades i la disponibilitat pressupostària, d'acord amb els criteris de priorització que estableixen els annexos corresponents d'aquesta Ordre i tenint en compte els imports màxims per a cada línia d'ajut que es publiquin en la convocatòria d'ajuts.
7.3 Un cop esgotat el pressupost disponible per ajut d'acord amb els criteris de prioritat establerts en cada annex, les sol·licituds per sota de la puntuació determinada seran denegades per manca de disponibilitat pressupostària.
7.4 La subvenció podrà ser reduïda totalment o parcialment, abans no es dicti la resolució definitiva, com a conseqüència de les restriccions que derivin del compliment dels objectius d'estabilitat pressupostària i sostenibilitat financera.
Disposicions relatives a tots els ajuts associats al CGE: sol·licitud, documentació, terminis de presentació, tramitació i resolució, execució, justificació i pagament, règim de concurrència, compromisos i obligacions, incompliments i penalitzacions, reintegraments, inspecció i control, règim sancionador, protecció de dades i publicitat i transparència.
Sol·licitud d'ajuts associats al CGE
La sol·licitud dels ajuts associats al CGE es formalitza a través de la declaració única agrària (DUN), en model normalitzat, conforme el procediment de realització i presentació, i d'acord amb l'Ordre que regula la DUN de la campanya corresponent.
Aquesta sol·licitud s'ha d'adreçar degudament signada a la Direcció General de Desenvolupament Rural dins el termini establert a l'article 10.
Documentació comuna a presentar amb la sol·licitud d'ajuts associats al CGE
9.1 La sol·licitud ha d'anar acompanyada de la documentació requerida per a la presentació de la DUN d'acord amb la regulació corresponent a cada campanya, i també de la documentació requerida, segons escaigui, als annexos d'aquesta Ordre per a cadascun dels ajuts, i, per als ajuts a la competitivitat (annexos 1, 2, 3 i 4), de la documentació que es detalla a continuació.
No obstant això, no caldrà presentar la documentació que ja s'hagi presentat anteriorment al DARP les dades de la qual no hagin variat i continuïn sent vigents.
a) En el cas de persones jurídiques, acreditació de l'habilitació al/a la representant de l'entitat per presentar la sol·licitud d'ajut i acceptar els compromisos segons certificat de l'acord de l'òrgan competent o, si s'escau, segons els estatuts de l'entitat.
b) Pressupost de les inversions a realitzar o factura proforma.
Per a tota la despesa subvencionable, la persona beneficiària ha de presentar com a mínim tres ofertes de diferents proveïdors, amb caràcter previ a la contracció del compromís per a la prestació del servei o el lliurament del bé, llevat que per les seves especials característiques no hi hagi en el mercat prou nombre d'entitats que els realitzin, prestin o subministrin.
L'elecció entre les ofertes, que s'hauran d'aportar en la sol·licitud de subvenció i en la justificació, si s'escau, es realitzarà conforme a criteris d'eficiència i economia, i s'haurà de justificar expressament en una memòria l'elecció quan no recaigui en la proposta econòmica més avantatjosa o en el cas que al mercat no hi hagi prou nombre de proveïdors.
Les tres ofertes han de procedir d'empreses que no estiguin vinculades a la persona beneficiària i que no formin part del mateix grup de societats, d'acord amb els supòsits que estableix l'article 42 del Codi de comerç, ni estiguin vinculades, d'acord amb la definició d'empreses vinculades establerta en l'article 3.3 de la Recomanació de la Comissió 2003/361/CE, de 6 de maig, sobre definició de microempreses i petites i mitjanes empreses (DOUE L-124, de 20.5.2003).
En cas d'actuacions regulades a l'article 34 i de les despeses generals dels apartats 4.2 de l'annex 2, 3.3 de l'annex 3 i 4.3 de l'annex 4, vinculades a despeses d'inversió, en la factura proforma s'han de poder distingir els imports que fan referència a un o més costos màxims de referència d'altres conceptes mitjançant un desglossament diferenciat, i només caldrà presentar una factura proforma.
Per a tots els imports de despesa, els proveïdors no podran tenir parentiu de fins a primer grau amb les persones sol·licitants de l'ajut, ni formar-ne part en el cas de persones jurídiques.
En aquesta darrera casuística, i sense perjudici d'altres formes de vinculació, no es podran donar les situacions següents: el sol·licitant persona física o jurídica i el proveïdor és una societat de la qual el sol·licitant és soci, excepte en el cas de cooperatives agràries de 10 socis o més; el sol·licitant persona jurídica i el proveïdor és una persona física que és sòcia de la societat, i el sol·licitant persona jurídica i el proveïdor és una persona jurídica que té participacions de la societat sol·licitant.
c) En el cas de persones jurídiques, còpia dels estatuts o de les normes reguladores del funcionament de l'entitat quan calgui acreditar l'objecte social i/o els membres que la conformen, si s'escau.
d) En el cas de persones jurídiques, documentació acreditativa de la inscripció en el registre administratiu corresponent.
Si aquesta documentació està disponible en el Registre d'Entitats Jurídiques, en el Registre de Cooperatives o en el Registre de Societats Agràries de Transformació (SAT), el DARP ho verificarà d'ofici.
e) IRPF o certificat d'exempció de fer la declaració de renda de la persona titular i/o altres membres de l'explotació quan calgui acreditar tenir o no tenir ingressos procedents de l'activitat agrària (agricultor professional –AP–, agricultor actiu –AA– i agricultor a títol principal –ATP–).
Si resulta impossible obtenir d'ofici aquesta informació o no n'acredita la condició, cal aportar algun document dels darrers 5 anys.
f) Informe de vida laboral o certificat de no estar donats d'alta a la Seguretat Social de la persona titular i/o altres membres de l'explotació quan calgui acreditar el temps de dedicació a l'activitat agrària (unitat de treball agrari –UTA–, titular i membres), si resulta impossible obtenir d'ofici aquesta informació.
g) Informe de vida laboral d'un codi de compte de cotització quan calgui acreditar tenir o no tenir mà d'obra assalariada (UTA, creació de llocs de treball), si resulta impossible obtenir d'ofici aquesta informació.
h) En el cas dels ajuts d'inversions (annexos 2, 3 i 4), a més de la documentació anterior, cal aportar:
h.1 Ampliació a la memòria de les actuacions amb plànols i croquis detallat, o projecte visat, si escau, de les inversions productives per a les quals se sol·licita l'ajut.
h.2 Per a totes les activitats de l'explotació, quan s'escaigui: comunicació, autorització o llicència ambiental definitiva i que es correspongui amb el cens de l'explotació, en el cas que l'activitat estigui en funcionament.
h.3 En el cas de sol·licitar ajut per a l'adquisició de béns immobles o quan calgui determinar el cost d'un edifici nou, cal aportar certificat d'un taxador independent competent en la matèria, degudament acreditat i inscrit en el registre oficial corresponent.
h.4 En el cas de no ser propietari o propietària, autorització per a la realització de l'obra o actuació objecte d'ajut per part de la persona propietària, usufructuària o altres figures anàlogues.
h.5 En el cas d'inversions en regs, memòria de reg d'acord amb el model normalitzat que es pot descarregar del web http://agricultura.gencat.cat/ca/ambits/desenvolupament-rural/contracte-global-explotacio/documents-associats; a més, per als recintes on s'ubica la inversió, la documentació que explicita l'apartat 12 de l'annex 2 per cada casuística.
i) Certificat actualitzat del/de la secretari/ària de la cooperativa amb el vistiplau del/de la president/a amb identificació de la persona titular de l'explotació (noms, cognoms, NIF) i indicació del tipus de soci, la secció a la qual pertany i l'aportació de capital social a fi d'acreditar la integració en una cooperativa agrària.
ii) Acreditació que el llibre de socis de la cooperativa ha estat legalitzat pel Registre de Cooperatives amb anterioritat a l'1 de gener de 2020 per acreditar la integració en una cooperativa agrària.
iii) Acreditació que l'alta de soci a la cooperativa és anterior a l'1 de gener de 2020 per acreditar la integració en una cooperativa agrària.
9.2 La persona sol·licitant ha de ratificar les declaracions responsables que regula l'Ordre de la DUN corresponent a cada campanya mitjançant la sol·licitud dels ajuts, i, a més, ha d'efectuar una declaració responsable sobre la conformitat de les còpies de documents que hagi de presentar en qualsevol fase del procediment de tramitació de l'ajut amb l'original corresponent d'acord amb el que exigeix aquesta Ordre.
9.3 La presentació de la sol·licitud de l'ajut per part de la persona interessada comportarà l'autorització al DARP per obtenir els certificats o verificar les dades necessàries per a la tramitació de l'ajut a emetre per altres administracions o entitats públiques.
Si la persona sol·licitant denega expressament l'autorització esmentada en la sol·licitud, caldrà que aporti el certificat o els certificats corresponents.
9.4 El DARP pot comprovar d'ofici i sense el consentiment previ de les persones interessades les dades personals que consten en la DUN amb la finalitat de comprovar si compleixen els requisits necessaris per a la percepció dels ajuts sol·licitats.
10.1 El termini de presentació de les sol·licituds dels ajuts és el comprès entre l'1 de febrer de 2020 i el 15 de maig de 2020, inclosos, d'acord amb el termini de presentació de la sol·licitud única establert en el Reial decret 1075/2014.
10.2 En el cas dels ajuts que requereixen anar acompanyats de diagnosi prèvia, i pla d'explotació, el termini màxim per a la seva presentació serà el mateix que el determinat en la convocatòria corresponent per a la presentació de les sol·licituds.
10.3 Les sol·licituds d'ajut presentades fora de termini i les sol·licituds que requereixin la diagnosi prèvia i el pla d'explotació o el pla d'empresa no aportats dins de termini no s'admetran a tràmit.
No obstant això, en el cas d'un dels ajuts a la sostenibilitat (annexos 5, 6, 7 i 8), la presentació de la sol·licitud fora de termini, excepte en supòsits de força major, que especifica l'article 2.2 del Reglament (UE) 1306/2013, donarà lloc, segons l'article 13 del Reglament (UE) 640/2014 de la Comissió, d'11 de març, a una reducció per dia hàbil de retard de l'1% dels imports dels ajuts compresos a la petició, als quals la persona beneficiària tindria dret en cas d'haver-ho presentat dins el termini establert.
Un retard superior a vint-i-cinc dies naturals implicarà que no s'admeti a tràmit la sol·licitud de l'ajut d'aquell any.
10.4 La modificació de les dades que constin a les sol·licituds només es pot efectuar transcorregut el termini de presentació de sol·licituds i d'acord amb el termini i procediment de realització i presentació establert a l'Ordre que reguli la DUN corresponent a cada campanya, i no s'admetran modificacions després d'aquest termini.
En el període de modificacions, els ajuts associats a inversions no admetran modificacions a l'alça de l'import de l'actuació.
11.1 Els ajuts associats al CGE es tramiten en règim de concurrència competitiva, llevat dels ajuts de l'annex 5 Compensació a les zones amb limitacions naturals o altres limitacions específiques, en què s'atenen totes les sol·licituds auxiliables aplicant el criteri del prorrateig.
Es poden concedir totalment o parcialment, segons els imports sol·licitats, els criteris de priorització que s'estableixin per a cada ajut en els annexos d'aquesta Ordre, i les disponibilitats pressupostàries.
En la determinació de prioritats entre els ajuts associats al CGE, sempre s'ha de tenir en especial consideració la instal·lació de joves agricultors/es.
11.2 L'òrgan competent per instruir els expedients d'ajuts és el Servei d'Ajuts a la Competitivitat Agrària per als ajuts dels annexos 1, 2, 3 i 4 i el Servei d'Ajuts a la Sostenibilitat Agrària per als ajuts dels annexos 5, 6, 7 i 8.
11.3 L'òrgan competent per emetre la resolució d'aprovació o modificació dels ajuts convocats és la persona titular de la Direcció General de Desenvolupament Rural.
A aquests efectes, es nomena una Comissió de Valoració que és l'òrgan col·legiat del DARP encarregat de valorar les sol·licituds presentades i d'emetre l'informe corresponent, formada pel sub-director o la sub-directora general de Planificació Rural, el sub-director o la sub-directora general de Gestió i Control d'Ajuts Directes, i el sub-director o sub-directora general d'Agricultura.
En el cas que manqui algun dels membres que conforma la Comissió de Valoració, el substituirà el sub-director o la sub-directora d'Infraestructures Rurals.
Quan la Comissió de Valoració ho consideri necessari, podrà designar persones assessores tècniques amb veu però sense vot que col·laboraran en l'elaboració de l'informe.
11.4 La Comissió de Valoració determinarà l'assignació del pressupost, d'acord amb els criteris de priorització establerts en els annexos de cada ajut d'aquestes bases reguladores.
12.2 Comporta el desistiment de la sol·licitud la manca de presentació de qualsevol dels documents que preveuen els articles 9 i 14 i els apartats de documentació dels annexos corresponents, o la manca d'esmena dels requisits esmenables, dins el termini de 10 dies hàbils i amb el requeriment previ.
12.3 Prèviament a la concessió de les subvencions, l'òrgan instructor ha de resoldre sobre la inadmissió o el desistiment de les sol·licituds, i ha de notificar la resolució d'inadmissió o desistiment a les persones interessades mitjançant publicació al Tauler electrònic de l'Administració de la Generalitat de Catalunya [URL].
12.4 La persona sol·licitant pot desistir per escrit de la seva sol·licitud de subvenció, abans de la concessió, i l'òrgan instructor l'ha d'acceptar.
13.1 A la resolució de concessió dels ajuts, ha de figurar, com a mínim, l'import màxim de l'ajut, el desglossament de la despesa aprovada per tipus d'actuació i les condicions que haurà de complir la persona beneficiària, el termini d'execució i de justificació de les actuacions subvencionades, i també la procedència dels fons amb què es financen els ajuts i l'import que prové del FEADER (indicant a quina prioritat, mesura i operació del Programa pertany l'ajut) i de la resta de fons.
Així mateix, s'ha de fer constar que la fermesa de la resolució de concessió de l'ajut comporta que la persona beneficiària declara tàcitament que és al corrent de les seves obligacions amb l'Administració Tributària i la Seguretat Social i amb la Generalitat de Catalunya.
En el cas dels ajuts de l'annex 4, la resolució ha d'incloure, a més, el caràcter d'ajut de minimis d'acord amb el Reglament (UE) 1407/2013 de la Comissió, de 18 de desembre, relatiu a l'aplicació dels articles 107 i 108 del Tractat de funcionament de la Unió Europea als ajuts de minimis (DOUE L 352, de 24.12.2013).
Així mateix, la resolució ha d'informar la persona beneficiària dels aspectes regulats en els articles 26 i 27 d'aquesta Ordre.
13.2 La resolució es notificarà mitjançant publicació al Tauler electrònic de l'Administració de la Generalitat de Catalunya [URL].
13.3 La resolució de concessió es pot modificar en el cas d'alteració de les condicions específiques de cada ajut, siguin les relatives a la persona beneficiària, com ara subrogacions o modificacions que responguin a criteris de força major prèviament autoritzats per l'òrgan concedent, siguin conseqüència de l'Administració, com ara modificacions en els percentatges de cofinançament, en els termes establerts en la normativa aplicable a l'ajut o com a conseqüència d'una decisió dels òrgans competents de la Unió Europea.
13.4 El termini màxim per dictar la resolució i notificar-la a la persona sol·licitant d'acord amb l'apartat 2 d'aquest article és de sis mesos comptat des de la data de finalització del termini de presentació de sol·licituds.
En el cas de manca de resolució expressa i notificació en el termini establert, la sol·licitud s'entén desestimada d'acord amb l'article 54.1 e) de la Llei 26/2010, de 3 d'agost, de règim jurídic i de procediment de les administracions públiques de Catalunya.
13.5 Contra la resolució del director o la directora general de Desenvolupament Rural, que no posa fi a la via administrativa, es podrà interposar recurs d'alçada davant el conseller o la consellera d'Agricultura, Ramaderia, Pesca i Alimentació en el termini d'un mes a comptar de l'endemà de la notificació de la resolució, sens perjudici que es pugui interposar qualsevol altre que es consideri adient.
En el cas de silenci administratiu, el recurs d'alçada davant el conseller o la consellera d'Agricultura, Ramaderia, Pesca i Alimentació es podrà interposar en qualsevol moment a partir de la data en què s'exhaureixi el termini per emetre resolució i notificar el que estableix l'apartat anterior.
Execució, justificació i pagament
14.1 Les actuacions objecte dels ajuts que preveu aquesta Ordre s'han de realitzar i justificar en el termini fixat a la resolució de concessió, a fi que com a màxim en els terminis següents de l'anualitat que correspongui es pugui procedir a la certificació i comprovació de l'execució de les activitats previstes.
En tot cas, el termini per realitzar i justificar les actuacions no podrà superar els terminis següents:
L'ajut a la primera instal·lació de joves agricultors (annex 1) té dos períodes d'execució i justificació improrrogables: el primer d'inici del pla d'empresa, als 9 mesos de la data de resolució de l'ajut; i el segon d'execució final del pla d'empresa, als 2 anys de la data d'establiment efectiu.
Per als ajuts a inversions (annexos 2, 3 i 4), el termini màxim per a l'execució i la justificació de les actuacions finalitzarà l'1 de març de l'any que correspongui l'anualitat de crèdit sense perjudici de l'article 31.
Per als ajuts a la sostenibilitat (annexos 5, 6, 7 i 8), el termini màxim per a l'execució i per a la justificació d'actuacions serà el que fixi l'annex de l'ajut corresponent.
Per a la mesura d'agricultura i ramaderia ecològiques, caldrà que la sol·licitud d'inscripció al consell corresponent s'hagi efectuat abans del 10 de juliol de l'any de la convocatòria.
En el cas de sol·licitants per a la mesura de conservació i millora de races autòctones, cal que la sol·licitud d'inscripció dels animals amb dret a ajut a l'associació ramadera corresponent s'hagi efectuat abans de l'1 de gener de l'any de convocatòria.
En el cas de nous sol·licitants procedents de subrogació per a les mesures de producció integrada, agricultura ecològica i foment de la ramaderia ecològica, caldrà que la sol·licitud d'inscripció al consell corresponent s'hagi efectuat abans del 10 de juliol de l'any de la convocatòria.
14.2 Les actuacions dels annexos 1, 2, 3 i 4 de l'Ordre, excepte les derivades d'estudis i projectes relacionats, no es poden iniciar abans de la sol·licitud d'ajut, ni abans de la visita del personal tècnic del DARP, quan s'escaigui, per verificar que no s'han iniciat.
La visita de no inici del personal tècnic del DARP no serà necessària si es pot verificar que les actuacions no s'han iniciat a través de fotografies geoetiquetades, realitzades i enviades per la persona sol·licitant mitjançant l'aplicació FotoDUN posteriorment a la presentació de la sol·licitud d'ajut.
Aquestes fotografies han de mostrar clarament la identificació del lloc on es realitza la inversió sol·licitada.
Les actuacions tampoc no es podran realitzar en data posterior a la finalització del termini d'execució i justificació establert en la resolució de concessió de l'ajut.
Les actuacions de la resta dels annexos s'han d'executar durant l'any de la convocatòria.
14.3 No s'acceptaran factures ni pagaments anteriors a la data de sol·licitud, excepte els honoraris tècnics dels projectes visats, l'assessorament sobre sostenibilitat econòmica i mediambiental, els estudis de viabilitat i el pla d'empresa, que podran estar realitzats i pagats fins a un any abans de la data de sol·licitud de l'ajut.
14.4 El DARP verificarà i comprovarà d'ofici sobre el terreny, d'acord amb la documentació aportada i la informació disponible en les bases de dades i registres, les inversions i/o actuacions realitzades.
Garantirà els dispositius adequats per al control i la supervisió de l'aplicació correcta dels ajuts concedits, i també l'existència de les llicències, els permisos i la inscripció als registres relatius a l'actuació subvencionada.
14.5 En el cas dels ajuts a inversions (annexos 2, 3, i 4) i l'ajut a la biodiversitat (apartat 10.9 de l'annex 6), la persona beneficiària ha de justificar l'import total de la despesa aprovada per a la qual va sol·licitar l'ajut mitjançant documents originals i les factures corresponents, i ha d'adjuntar els documents acreditatius del pagament, bé siguin xec bancari, transferència bancària o d'altres de valor probatori equivalent amb l'extracte bancari corresponent.
Els justificants han d'indicar amb tota claredat a quins conceptes del pressupost presentat amb la sol·licitud es refereixen.
Aquesta documentació s'ha d'adreçar a l'oficina comarcal o al servei territorial corresponent del DARP.
14.6 En el cas dels ajuts a inversions (annexos 2, 3, i 4) i l'ajut a la biodiversitat de l'apartat 10.9 de l'annex 6, les factures i els justificants acreditatius del pagament, i tota la documentació de l'expedient, han d'anar a nom de la persona beneficiària de l'ajut.
En relació amb tots els imports de despesa, els proveïdors no podran tenir parentiu de fins a primer grau amb les persones sol·licitants de l'ajut, ni formar-ne part en el cas de persones jurídiques.
En aquesta darrera casuística, i sense perjudici d'altres formes de vinculació, no es podran donar les situacions següents: el sol·licitant persona física o jurídica i el proveïdor és una societat de la qual la persona sol·licitant és sòcia, excepte en el cas de cooperatives agràries de 10 socis o més; el sol·licitant persona jurídica i el proveïdor és una persona física que és sòcia de la societat, i el sol·licitant persona jurídica i el proveïdor és una persona jurídica que té participacions de la societat sol·licitant.
14.7 La regulació dels pagaments en efectiu és la continguda a l'article 7 de la Llei 7/2012, de 29 d'octubre, per la qual cosa no es poden pagar en efectiu operacions en les quals una de les parts contractants sigui empresari o professional amb un import igual o superior a 2.500 euros o el seu equivalent en moneda estrangera.
14.8 El reconeixement de l'obligació de pagament es realitzarà un cop el DARP hagi efectuat les comprovacions i els controls oportuns per a la certificació del compliment de les actuacions objecte dels ajuts, i que aquestes actuacions s'hagin efectuat en el termini establert a l'apartat 1 d'aquest article 14.
14.9 En el cas que les activitats hagin estat finançades, a més de l'ajut o subvenció, amb fons propis o altres subvencions o recursos, s'ha d'acreditar l'import, procedència i aplicació d'aquests fons a les activitats subvencionades.
14.10 Els ajuts a la sostenibilitat (annexos 5 i 6 a excepció de l'ajut a la biodiversitat cultivada, 7 i 8), estan sotmesos al Sistema Integrat de Gestió i Control, i, en conseqüència, la resolució i proposta de pagament de l'ajut es realitzen simultàniament.
14.11 La proposta de pagament de la subvenció es realitzarà amb una certificació prèvia dels serveis competents del DARP segons la qual l'activitat i la despesa realitzades estan degudament justificades, i s'efectuarà dins l'exercici pressupostari, sense perjudici de les excepcionalitats que es puguin produir.
14.12 A l'ajut a la biodiversitat de l'apartat 10.9 de l'annex 6, també serien d'aplicació els articles 29.1 b.1), 29.1 c), 29.1 e), 29.1 f) i 30 d'aquesta Ordre, relatius a compromisos i obligacions específics i a la certificació de les actuacions en els ajuts a inversions.
Documentació comuna a presentar en la justificació dels ajuts associats al CGE
En el cas dels ajuts a inversions (annexos 2, 3 i 4) i l'ajut a la biodiversitat (apartat 10.9 de l'annex 6), la persona beneficiària ha d'aportar en el moment de la justificació:
a) Sol·licitud de pagament i compte justificatiu, que ha de contenir una memòria explicativa del compliment de la finalitat del projecte subvencionat, amb indicació de les activitats realitzades i els resultats obtinguts, i una memòria econòmica sobre el cost de les activitats realitzades, on consti:
- Relació classificada de les despeses de l'activitat, amb identificació del creditor, número de la factura o document de valor probatori equivalent en el tràfic mercantil, import i data d'emissió, i data de pagament.
- Factures o els documents probatoris equivalents en el tràfic jurídic mercantil o amb eficàcia administrativa i la documentació acreditativa del pagament consistent en extracte bancari o, en el cas de pagaments en efectiu (si estan previstos), documentació acreditativa de la percepció de l'import per part del creditor.
Si els justificants de despesa s'imputen parcialment a altres subvencions, caldrà indicar la quantia exacta o el percentatge imputat a cadascuna, amb identificació dels òrgans concedents.
b) Còpia de la llicència municipal d'obres expedida i liquidada d'acord amb el cost d'execució d'obra sol·licitada o bé certificat de l'ajuntament, acreditatiu de la seva exempció, quan escaigui.
c) En el cas d'ampliació o nova activitat, quan s'escaigui, còpia de la comunicació, autorització o llicència ambiental definitiva.
d) Nota simple actualitzada del Registre de la Propietat o sol·licitud a aquest Registre, a fi d'acreditar la condició de propietari o propietària dels béns inventariables susceptibles de ser inscrits en aquest Registre en els quals s'ha efectuat l'actuació o inversió, i on consti que el bé queda afectat per la subvenció per un període de cinc anys, comptats a partir de la data de pagament de l'ajut, i l'import de la subvenció concedida.
Si els béns no són inscriptibles, també queden afectats per la subvenció durant cinc anys.
e) En el cas de no ser propietari o propietària i sol·licitar ajut per a actuacions en béns immobles, còpia del contracte d'arrendament liquidat, o bé còpia del contracte de masoveria liquidat, o bé còpia del contracte de cessió d'ús liquidat, amb una durada mínima corresponent a la durada dels compromisos assumits.
f) Acreditació d'estar al corrent de les obligacions tributàries i amb la Seguretat Social i no tenir cap deute amb la Generalitat, si no ha autoritzat el DARP a obtenir aquesta informació d'acord amb l'article 9.3.
g) Projecte visat requerit per a la llicència d'obra civil, independentment de si aquest projecte ha format part de la inversió subvencionable.
16.1 Sens perjudici de les incompatibilitats específiques que per a cada ajut estableixen els annexos, els ajuts regulats en aquesta Ordre són incompatibles amb qualsevol altre ajut que, concedit amb la mateixa finalitat, estigui finançat amb fons comunitaris (fons estructurals, fons de cohesió o qualsevol altre instrument financer comunitari), d'acord amb l'article 59.8 del Reglament (UE) 1305/2013 del Parlament Europeu i del Consell, de 17 de desembre.
16.2 Els ajuts regulats en aquestes bases són compatibles amb altres que, per a la mateixa finalitat, puguin concedir altres administracions públiques o ens públics o privats, nacionals o internacionals, no inclosos al supòsit de l'apartat anterior.
No obstant, els imports i percentatges de la totalitat dels ajuts concedits per a la mateixa finalitat no podran superar els límits establerts pel Reglament (UE) 1305/2013.
16.3 Sens perjudici del que estableix l'apartat anterior, l'import dels ajuts no podrà superar en cap cas, aïlladament o en concurrència amb altres ajuts d'altres administracions públiques o ens públics o privats, nacionals o internacionals, destinats a la mateixa finalitat, el cost de les actuacions subvencionables.
16.4 El DARP garantirà que les diferents mesures d'ajut al desenvolupament rural siguin coherents entre si i amb les mesures aplicades en el marc de les organitzacions comunes de mercat.
16.5 En el cas dels ajuts de l'annex 4, sense perjudici de les limitacions que disposa l'article 3 del Reglament (UE) 1407/2013, el règim d'acumulació amb altres ajuts de minimis es regeix per l'article 5 del Reglament esmentat.
16.6 Els ajuts que estableix aquesta Ordre es podran acumular a altres ajuts públics per a les mateixes despeses subvencionables, sempre que aquesta acumulació no doni lloc a una intensitat superior a l'establerta per a les circumstàncies concretes de cada cas per la normativa comunitària.
Transmissió total o parcial de l'explotació
17.1 Les persones titulars d'un ajut associat al CGE estan obligades a comunicar a la direcció general competent en matèria de desenvolupament rural la transmissió total o parcial de l'explotació objecte d'ajuts associats al contracte.
17.2 En el cas de transmissió, total o parcial, d'una explotació durant el període dels compromisos, la nova persona titular (cessionària) pot assumir els compromisos corresponents a la part adquirida pel període de temps que resta de vigència de l'ajut, d'acord amb l'article 47.2 del Reglament (UE) 1305/2013.
En el cas de l'ajut agroambiental per a la conservació de races autòctones, la subrogació dels compromisos comportarà la transmissió total de la marca oficial o bé de tots els animals de l'espècie.
En l'ajut a la primera instal·lació de joves agricultors i agricultores, no es permet la transmissió de l'explotació, llevat del supòsit que estableix l'apartat 3.4 de l'annex 1.
17.3 Si la transferència parcial no és possible i la importància dels compromisos que poden restar sense complir provoca la pèrdua de coherència de l'ajut, aquest ajut pot ser revocat per la direcció general competent en matèria de desenvolupament rural mitjançant el procediment regulat en l'article 100 del text refós de la Llei de finances públiques de Catalunya, aprovat pel Decret legislatiu 3/2002, de 24 de desembre.
17.4 Per formalitzar el traspàs dels compromisos, cal presentar la sol·licitud corresponent al DARP signada per les dues parts implicades.
En el cas dels ajuts agroambientals, la formalització del traspàs de compromisos s'ha d'efectuar a través de l'aplicació DUN, independentment de la que es presenti, si escau, als registres del Consell Català de la Producció Integrada i/o al Consell Català de la Producció Agrària Ecològica.
La subrogació s'entén autoritzada per la persona subrogada amb la signatura de la DUN.
La persona subrogant haurà de signar l'autorització per a la presentació de la subrogació.
L'original d'aquesta autorització serà custodiat per l'entitat col·laboradora i estarà a disposició dels òrgans competents del DARP quan aquests òrgans ho requereixin.
La subrogació s'entén aprovada tàcitament pel DARP amb la resolució de concessió.
17.5 Si la nova persona titular no assumeix el compromís d'algun ajut a la sostenibilitat, no escaurà el reintegrament dels ajuts percebuts per al període durant el qual el compromís era efectiu.
17.6 Per als ajuts a inversions, si la nova persona titular no assumeix el compromís, la persona beneficiària estarà obligada a reemborsar els ajuts percebuts més els interessos meritats des del moment del pagament de l'ajut.
17.7 En el cas de traspassar una explotació, totalment o parcialment, el període del compromís que queda per complir per part de la persona beneficiària de la transmissió serà el corresponent al període de la part majoritària que ha participat en la transmissió, tenint en compte la part transmesa i la part que ja tenia la persona receptora.
Supòsits de concentració parcel·lària i altres intervencions públiques
18.1 En el cas que l'explotació objecte d'ajuts associats al CGE resulti inclosa en un procediment de concentració parcel·lària o estigui afectada per qualsevol altra intervenció d'ordenació territorial pública o aprovada per les autoritats competents que comporti una modificació substancial en l'explotació, s'adoptaran les mesures necessàries per adaptar els compromisos a la nova situació de l'explotació.
18.2 Si l'adaptació no és possible i la importància dels compromisos que no poden ser observats provoca la pèrdua de coherència de l'ajut, la direcció general competent en matèria de desenvolupament rural, amb audiència de la persona interessada, pot donar per finalitzats els compromisos, sense que sigui exigible el reintegrament pel període de compromís efectiu.
Els compromisos i les obligacions es poden classificar de la manera següent:
a) Excloents: en els ajuts dels annexos 6, 7 i 8, quan l'incompliment implica la no concessió de l'ajut durant l'any en què se sol·licita; en el cas de reiteració del mateix incompliment durant el període de compromisos, independentment que sigui o no en anys consecutius, quan implica l'exclusió de l'actuació i el reintegrament de les quantitats percebudes.
I, en els ajuts de l'annex 1, quan l'incompliment suposa no respectar els requisits d'admissibilitat.
b) Bàsics: quan l'incompliment de compromisos comporta greus conseqüències per als objectius perseguits per l'ajut i aquestes repercussions duren més d'un any, o és difícil posar-hi final amb mitjans acceptables.
c) Principals: quan l'incompliment de compromisos comporta conseqüències importants per als objectius perseguits per l'ajut i aquestes repercussions duren menys d'un any o és possible posar-hi final amb mitjans acceptables.
d) Secundaris: resta d'incompliments de compromisos diferents als dels apartats anteriors.
Els compromisos i les obligacions de la persona beneficiària establerts per a cada ajut es regulen en detall a l'article 29 i en els respectius annexos, conjuntament amb les reduccions que se'ls aplicaran en cas que es detecti incompliment.
Modificacions i ampliacions dels compromisos adquirits
20.1 En el cas que la persona beneficiària no pugui continuar assumint els compromisos subscrits per causa de força major, d'acord amb els supòsits que estableix l'article 2.2 del Reglament (UE) 1306/2013, el compromís es donarà per finalitzat sense que s'exigeixi reembossament pel període de compromís efectiu.
20.2 Per als ajuts a la competitivitat (annexos 1, 2, 3 i 4), en els supòsits d'incompliment dels compromisos, es podrà exigir el reintegrament total o parcial de l'ajut concedit, segons el grau d'incompliment, amb la finalitat que sigui efectiu, proporcional a l'incompliment i dissuasiu, excepte en casos de força major degudament acreditats.
20.3 Per als ajuts a la sostenibilitat (annexos 6, 7 i 8) de l'Ordre, si, durant el període d'execució d'un compromís contret com a condició per a la concessió d'un ajut, una persona beneficiària augmenta la superfície de l'explotació, d'acord amb l'article 15 del Reglament delegat (UE) 807/2014, es permetrà l'ampliació del compromís d'un ajut ja concedit a la superfície addicional per a la resta del període de compromís, sempre que aquesta ampliació:
- Contribueixi a l'objectiu mediambiental perseguit pel compromís.
- Estigui justificada, en relació amb la naturalesa del compromís, amb la durada del període restant i amb la dimensió de la superfície addicional.
- No dificulti l'eficàcia dels controls per garantir el compliment de les condicions requerides per a la concessió de l'ajut.
Aquesta ampliació haurà de ser significativament inferior a la superfície original, llevat que es tracti d'ajuts amb convocatòria oberta a noves persones beneficiàries a qui no s'aplica aquesta limitació.
A aquests efectes, es considerarà que està justificat un augment de la superfície amb dret a ajut de com a màxim tres hectàrees, excepte en el supòsit de conservació de races autòctones, que serà de cinc unitats de bestiar gros (UBG) d'animals reproductors, i en la mesura d'apicultura per a la millora de la biodiversitat i l'apicultura en la mesura d'agricultura ecològica, que serà de 40 arnes com a màxim, sempre que la superfície original superi les tres hectàrees o cinc UBG d'animals reproductors o 150 arnes, respectivament.
En el cas que la superfície o les UBG originals no superin les superfícies o UBG anteriors, l'increment màxim admès serà el doble de la superfície o UBG originals.
Aquests increments només es podran realitzar en els tres primers anys de compromís.
En l'ajut als sistemes alternatius a la lluita química de l'annex 6, quan la superfície ampliada per una persona beneficiària de l'ajut compleixi els requisits de la mesura, aquesta superfície s'inclourà en la superfície homogènia corresponent fixada a la convocatòria 2015, d'acord amb l'apartat 10.5 b) de l'annex 6.
Excepcionalment, per a les actuacions en arrossars dins les zones humides en l'ajut de gestió sostenible de zones humides, les superfícies que s'incrementin com a conseqüència que l'any precedent al de la convocatòria es va obligar a deixar-les en guaret fins al mes d'abril de l'any en curs en aplicació dels plans de lluita contra la plaga del cargol poma al delta de l'Ebre no tindran la consideració i efectes d'increment de superfície d'arròs per a aquest ajut agroambiental.
20.4 Per als ajuts a la sostenibilitat dels annexos 6, 7 i 8, d'acord amb l'article 15 del Reglament delegat (UE) 807/2014, es podrà autoritzar la conversió d'un compromís durant el període d'execució, sempre que:
a) la conversió constitueixi un benefici important per al medi ambient
c) el programa de desenvolupament rural aprovat inclogui els nous compromisos.
Es contraurà un nou compromís per a tot el període especificat en la mesura corresponent, amb independència del període durant el qual el compromís original ja hagi estat executat.
Només es podran acollir a aquesta opció si l'any en què es vulgui realitzar hi ha oberta la convocatòria per a nous sol·licitants.
21.1 Per als ajuts a inversions (annex 2, 3 i 4) i l'ajut a la biodiversitat cultivada (apartat 10.6 de l'annex 6), d'acord amb l'article 63 del Reglament d'execució (UE) 809/2014 de la Comissió, de 17 de juliol, en els supòsits en què la diferència entre l'import de la subvenció que es correspon amb la inversió justificada presentada per la persona beneficiària en la sol·licitud de pagament i l'import de la subvenció que es correspon amb la inversió justificada després dels controls d'admissibilitat superi el 10%, s'aplicarà una reducció a la subvenció que ha de correspondre a la inversió justificada després dels controls d'admissibilitat igual a la diferència entre tots dos imports de subvenció esmentats.
En el cas que l'import de la sol·licitud de pagament sigui superior a l'import de la resolució de concessió, l'import de sol·licitud s'ajustarà a l'import de la resolució.
21.2 Per als ajuts a inversions (annex 2, 3 i 4), en el supòsit que la inversió objecte d'ajut es realitzi amb una desviació superior al 75% entre el valor de la inversió certificada i aquella per a la qual es va concedir l'ajut, o no es realitzi, no es podrà sol·licitar el mateix ajut en les dues convocatòries següents, excepte en casos de renúncia total o parcial presentada com a màxim al cap dels dos mesos de la data de notificació de la concessió, força major degudament acreditada o causes imputables a una Administració.
21.3 En el cas dels ajuts a la sostenibilitat (annexos 5, 6 llevat de la mesura de biodiversitat cultivada, 7 i 8) sotmesos al sistema integrat de gestió i control regulat en el Reglament (UE) 1306/2013 del Parlament Europeu i del Consell, el règim d'incompliments parcials és el que descriu l'annex corresponent per a cada mesura.
21.4 En el cas de sobredeclaració dels ajuts a la sostenibilitat, s'aplicaran les reduccions, exclusions i sancions dels articles 19 i 31 del Reglament delegat (UE) 640/2014.
21.5 D'acord amb l'article 35.6 del Reglament (UE) 640/2014 de la Comissió, d'11 de març, i sense perjudici de la resta d'apartats de l'article esmentat, quan es descobreixi que la persona beneficiària ha actuat amb falsedat, intencionalitat i negligència, l'operació de què es tracti restarà exclosa de l'ajut i es recuperaran tots els imports que s'hagin abonat per l'operació esmentada.
A més, la persona interessada restarà exclosa de l'ajut per la mesura en qüestió durant l'any natural de què es tracti i durant l'any següent.
A tots els ajuts d'aquesta Ordre, se'ls aplicaran les reduccions, exclusions i recuperacions de pagament segons la gravetat, abast i persistència de l'incompliment detectat, d'acord amb el que estableixen els apartats següents.
En tot cas, es tindrà en compte la proporcionalitat de l'incompliment, i la penalització podrà aplicar-se, si escau, a la superfície i/o l'animal afectats per l'incompliment.
22.1 En l'ajut a la primera instal·lació de joves agricultors i agricultores de l'annex 1, les reduccions dels ajuts s'efectuen segons la classificació dels incompliments de la manera següent:
a) Incompliment excloent: dels requisits d'admissibilitat d'acord amb els que regula l'apartat 3.1 a) de l'annex 1.
Suposa el reintegrament de les quantitats percebudes.
b) Incompliment bàsic: de qualsevol dels compromisos establerts en els punts 3.1 b), c) i d), i el punt 3.4 de l'annex 1 d'aquesta Ordre.
Aquests incompliments en els terminis màxims fixats suposaran el reintegrament de la totalitat de l'ajuda percebuda.
També es considera compromís bàsic el manteniment dels criteris del punt 6.3 que suposen un increment de la prima base, però en aquest cas el seu incompliment suposarà el reintegrament de l'increment atorgat.
c) Incompliment principal: de l'assoliment de l'itinerari formatiu en el termini establert en el punt 2.2 g) de l'annex 1.
En el cas d'un assoliment mínim del 50% de l'itinerari formatiu dins aquest termini màxim de 2 anys des de la data d'establiment efectiu, es podrà finalitzar l'itinerari fins a 1 any més tard de la data de finalització del compromís, però en aquests casos se'ls aplicarà una reducció de l'ajut del 25%.
Si l'itinerari formatiu no es finalitza passat aquest any addicional, s'haurà de reemborsar la totalitat de l'ajut.
22.2 En els ajuts a inversions (annex 2, 3 i 4)
Incompliment bàsic: dels compromisos establerts en l'article 29 i en el punt 6.1, 5.1 i 6.1 de l'annex 2, 3 i 4, respectivament.
Qualsevol d'aquests incompliments en els terminis màxims fixats suposarà el reintegrament de la totalitat de l'ajuda percebuda.
22.3 En els ajuts dels annexos 6, 7 i 8
22.3.1 Per a les persones sol·licitants que no compleixin els compromisos i les condicions bàsiques excloents, s'estableix una reducció segons la seva reiteració, de la manera següent:
a) El primer any d'incompliment es descomptarà el 100% de l'ajut d'aquell any.
b) El segon any d'incompliment es descomptarà el 100% de l'ajut d'aquell any, es revocaran els ajuts concedits en anys anteriors i s'iniciarà el procediment de reintegrament corresponent, si escau.
22.3.2 Per a les persones sol·licitants que no compleixin els compromisos bàsics, s'estableix una reducció segons el grau de compliment i la seva reiteració, de la manera següent:
a) El primer any d'incompliment: si s'incompleix un compromís, es descomptarà un 50% de l'import final; si s'incompleixen dos o més compromisos, es descomptarà el 100% de l'ajut d'aquell any.
b) El segon any d'incompliment: es descomptarà el 100% de l'ajut d'aquell any.
c) El tercer any d'incompliment i següents: es descomptarà el 100% de l'ajut d'aquell any, es revocaran els ajuts concedits en anys anteriors, i s'iniciarà el procediment de reintegrament corresponent, si escau.
22.3.3 Per a les persones sol·licitants que no compleixin els compromisos principals, s'estableix una reducció segons el grau de compliment i la seva reiteració, de la manera següent:
a) El primer any d'incompliment: si s'incompleix un compromís, es descomptarà un 20% de l'import final; si s'incompleixen dos o més compromisos, es descomptarà el 40% de l'ajut d'aquell any.
b) El segon any d'incompliment: si s'incompleix un compromís, es descomptarà un 40% de l'import final; si s'incompleixen dos o més compromisos, es descomptarà el 80% de l'ajut d'aquell any.
c) El tercer any d'incompliment i següents, es descomptarà el 100% de l'ajut d'aquell any.
22.3.4 Per a les persones sol·licitants que no compleixin els compromisos secundaris, s'estableix una reducció segons el grau de compliment i la seva reiteració, de la manera següent:
a) El primer any d'incompliment, es descomptarà un 5% de l'import final per cada compromís incomplert.
b) El segon any d'incompliment, es descomptarà un 10% de l'import final per cada compromís incomplert.
c) El tercer any d'incompliment i següents, es descomptarà el 15% de l'import final per cada compromís incomplert.
22.3.5 En el cas d'acumular l'incompliment de compromisos bàsics, principals i/o secundaris, en el càlcul de la penalització final no s'acumularan les reduccions i s'aplicarà la reducció major.
22.3.6 Els ajuts es reduiran també pels incompliments de les condicions bàsiques vinculades als compromisos agroambientals.
En el cas que una mesura agroambiental tingui condicions bàsiques vinculades als compromisos agroambientals, la reducció s'aplicarà només d'acord amb els incompliments dels elements de les condicions bàsiques dels compromisos específics d'aquella mesura en concret.
El sistema de reduccions que s'aplicarà pels incompliments de cada una de les condicions bàsiques dels diferents compromisos agroambientals es regirà pels mateixos criteris que els establerts en els apartats 4, 5, 6, i 7 d'aquest article, amb un recàrrec addicional d'un 5%, sense superar en cap cas el 100% de l'ajut.
22.3.7 Les condicions bàsiques corresponents als diferents compromisos agroambientals seran les que especifiquen els annexos 6, 7 i 8 i per a les mesures que correspongui.
22.3.8 En el cas de modificació dels compromisos o requisits establerts al PDR de Catalunya cap a d'altres de més rigorosos, dels requisits mínims en la utilització d'adobs i productes fitosanitaris, o d'altres requisits obligatoris, es revisaran els compromisos assumits per les persones beneficiàries per adaptar-los a la nova regulació.
Si la persona beneficiària no accepta l'adaptació, el compromís es donarà per finalitzat sense que s'exigeixi cap reintegrament dels pagaments efectuats anteriorment.
Revocació de la concessió i reintegraments de les quantitats percebudes indegudament
23.1 Són causes d'invalidesa de la resolució de concessió, que comporten l'obligació de retornar les quantitats percebudes, les previstes a l'article 36 de la Llei 38/2003, de 17 de novembre, general de subvencions.
23.2 També escaurà el reintegrament de les quantitats percebudes i l'exigència dels interessos corresponents en els casos que estableix l'article 37 de la Llei 38/2003, de 17 de novembre, general de subvencions (BOE 276, de 18.11.2003) i l'article 99 del Decret legislatiu 3/2002, de 24 de desembre, pel qual s'aprova el text refós de la Llei de finances públiques de Catalunya (DOGC 3791A, de 31.12.2002), i l'incompliment de les obligacions, els compromisos i les condicions establertes en les bases reguladores.
Igualment, escaurà el reintegrament en el supòsit que estableix l'article 35.6 del Reglament delegat (UE) 640/2014 de la Comissió, d'11 de març, i l'article 63 del Reglament d'execució (UE) 809/2014 de la Comissió, de 17 de juny.
En el cas dels ajuts de l'annex 4, també escau el reintegrament si se superen els límits que estableix l'article 3.2 del Reglament (UE) 1407/2013 de la Comissió, de 18 de desembre, relatiu a l'aplicació dels articles 107 i 108 del Tractat de funcionament de la Unió Europea als ajuts de minimis.
23.3 El reintegrament de les quantitats percebudes indegudament es regeix pel que estableixen el Reglament (UE) 1306/2013 i les normes que el completen i desenvolupen, el Decret legislatiu 3/2002, de 24 de desembre, i pel que resulti aplicable de la Llei 38/2003, de 17 de novembre, i les normes de desplegament.
El procediment de reintegrament de subvencions es regeix per les disposicions generals sobre el procediment administratiu que estableix el títol IV de la Llei 39/2015, d'1 d'octubre, del procediment administratiu comú de les administracions públiques, sense perjudici de les especialitats que estableixi la normativa aplicable en matèria de subvencions.
23.4 La revocació, total o parcial, i el reintegrament, si escau, són acordats pel/per la director/a general competent en matèria de desenvolupament rural.
A aquests efectes, l'òrgan competent per instruir el procediment és el Servei d'Ajuts a la Competitivitat Agrària per als ajuts a la competitivitat i el Servei d'Ajuts a la Sostenibilitat Agrària per als ajuts a la sostenibilitat, i l'òrgan competent per resoldre'l és la persona titular de la Direcció General de Desenvolupament Rural, la qual podrà acordar la compensació de deutes de naturalesa pública diferent amb els crèdits reconeguts a favor del deutor en virtut d'un acte administratiu, la qual cosa es farà constar a la resolució.
L'òrgan competent podrà no iniciar el procediment de revocació o reintegrament en un expedient si la quantitat que s'ha de recuperar no excedeix, exclosos els interessos, de 100 euros, o bé quan els interessos no superin els 5 euros.
24.1 Els ajuts convocats en aquesta Ordre estan sotmesos al règim de control que preveu aquest article, i també al que disposen els annexos de l'Ordre.
24.2 L'observança dels compromisos contrets amb els ajuts i el compliment de totes les condicions legals estan sotmesos a controls, que es realitzaran en diferents èpoques de l'any i han de consistir tant en controls administratius com en inspeccions sobre el terreny, d'acord amb el Reglament delegat (UE) 640/2014 de la Comissió, d'11 de març, i el Reglament d'execució (UE) 809/2014 de la Comissió, de 17 de juliol.
Supletòriament, escau la normativa de subvencions aplicable a Catalunya en matèria d'inspecció i control.
A més, a l'actuació de gestió sostenible del cultiu de l'arròs de l'ajut agroambiental de gestió sostenible de zones humides es controlaran per monitoratge determinats compromisos i requisits, d'acord amb el Reglament d'execució (UE) 746/2018 de la Comissió, de 18 de maig, que modifica el Reglament d'execució 809/2014, i el Reglament d'execució (UE) 1804/2019, de 28 d'octubre, que també modifica el Reglament d'execució 809/2014.
El monitoratge de l'ajut es basa en la verificació de la compatibilitat entre l'activitat agrària declarada per l'agricultor i l'observada mitjançant imatges de satèl·lit.
La comunicació a l'agricultor de les discrepàncies detectades i la seva correcció, si escau, es realitzaran d'acord amb els reglaments europeus esmentats.
24.3 Conforme a la normativa esmentada, la persona beneficiària dels ajuts ha de permetre la realització dels controls previstos a l'apartat anterior, de tal manera que el fet d'oposar-s'hi pot comportar la suspensió dels ajuts dels quals és persona beneficiària, i el departament competent en matèria de desenvolupament rural pot exigir el reintegrament de la totalitat dels ajuts percebuts, incrementats amb l'interès legal, sense perjudici de les sancions que siguin d'aplicació.
24.4 L'expedient corresponent a cadascuna de les persones beneficiàries dels ajuts ha de contenir tota la informació relativa als resultats dels controls administratius i, si escau, dels controls sobre el terreny que justifiquin que la concessió d'aquests ajuts s'ha ajustat a la normativa que els regula.
24.5 El procediment de gestió i control d'ajuts s'ha de desenvolupar d'acord i de manera coordinada amb el Sistema Integrat de Gestió i Control dels ajuts als productors agrícoles i ramaders ubicats al territori de Catalunya.
24.6 Les persones beneficiàries estan obligades a facilitar tota la informació que els sigui requerida per la Intervenció General de la Generalitat, la Sindicatura de Comptes o altres òrgans competents, d'acord amb el Decret legislatiu 3/2002, de 24 de desembre, pel qual s'aprova el text refós de la Llei de finances públiques de Catalunya.
24.7 Els òrgans competents del DARP tenen la facultat de realitzar els controls que considerin necessaris per comprovar les dades que justifiquen l'atorgament de l'ajut i d'inspeccionar les explotacions i instal·lacions per verificar que es compleixen la destinació dels ajuts, els requisits i compromisos establerts en aquestes bases reguladores i la normativa sobre els controls que regulen els ajuts finançats pel FEADER.
Així mateix, aquests ajuts poden ser objecte d'actuacions d'investigació de la Comissió i del Tribunal de Comptes de la Unió Europea.
L'exercici d'aquestes funcions d'inspecció i control inclou les actuacions adreçades a la prevenció i detecció del frau d'acord amb els reglaments (UE) 1303/2013 i 1306/2013, i les seves disposicions d'aplicació o desenvolupament.
Les actuacions d'inspecció i control poden afectar també la comprovació de la veracitat de la informació indicada per la persona beneficiària sobre la base de dades o documentació comercial en possessió de terceres persones.
D'acord amb l'article 46.2 de la Llei 38/2003, la negativa al compliment de l'obligació de les persones beneficiàries o terceres a prestar col·laboració i facilitar la documentació que els sigui requerida en exercici d'aquestes funcions d'inspecció i control es considerarà resistència, excusa, obstrucció o negativa i, per tant, causa de revocació, i reintegrament en el seu cas, de l'ajut, sense perjudici de les sancions que puguin correspondre.
El règim sancionador aplicable als ajuts associats al CGE regulats en aquesta Ordre és el que preveu el Decret legislatiu 3/2002, de 24 de desembre, pel qual s'aprova el text refós de la Llei de finances públiques de Catalunya; la Llei 38/2003, de 17 de novembre, general de subvencions; la Llei 39/2015, d'1 d'octubre, del procediment administratiu comú de les administracions públiques, i la Llei 40/2015, d'1 d'octubre, de règim jurídic del sector públic, sens perjudici de les especificitats que es puguin derivar de la normativa sectorial aplicable.
Les dades personals de les persones beneficiàries podran ser tractades per organismes nacionals i de la Unió Europea als efectes del compliment de les seves obligacions de gestió i control i auditoria, i de seguiment i avaluació, d'acord amb l'article 117.1 del Reglament (UE) 1306/2013.
A aquests efectes, assisteixen a les persones beneficiàries els drets establerts en el Reglament (UE) 2016/679 del Parlament Europeu i del Consell, de 27 d'abril, relatiu a la protecció de les persones físiques respecte del tractament de dades personals i la lliure circulació d'aquestes dades i pel qual es deroga la Directiva 95/46/CE (Reglament general de protecció de dades), i la Llei orgànica 3/2018, de 5 de desembre, de protecció de dades personals i garantia dels drets digitals.
Aquests ajuts estan sotmesos al règim de transparència i al sistema de control i sancions establert en el Reglament (UE) 1306/2013 del Parlament Europeu i del Consell, de 17 de desembre, sobre finançament, gestió i seguiment de la Política Agrària Comuna, pel qual es deroguen els reglaments (CE) 352/78, (CE) 165/94, (CE) 2799/98, (CE) 814/2000, (CE) 1290/2005 i (CE) 485/2008 del Consell.
Altres contraprestacions del CGE
En l'àmbit d'actuació del departament competent en matèria de desenvolupament rural, es podran fomentar altres contraprestacions a les explotacions agràries amb ajuts associats al CGE d'aquest capítol en període de compromís, com ara: prioritat en la concessió d'altres ajuts que resultin compatibles i en l'accés a préstecs objecte de conveni entre el DARP, l'Institut Català de Finances i/o entitats financeres; increment del percentatge de subvenció en la contractació d'assegurances, o d'altres que es puguin establir.
Disposicions comunes relatives als ajuts a inversions (annexos 2, 3 i 4)
Compromisos i obligacions específics
29.1 Sense perjudici dels compromisos establerts per a cada línia d'ajut, les persones beneficiàries es comprometen mitjançant la signatura de la sol·licitud de l'ajut a:
a) En els ajuts en què l'actuació subvencionada consisteixi en l'adquisició, construcció, rehabilitació i millora de béns inventariables susceptibles de ser inscrits al Registre de la Propietat, la persona beneficiària ha de fer constar a l'escriptura que el bé de què es tracti queda afectat a la subvenció per un període de cinc anys a comptar des de la data de pagament final de l'ajut, segons el cas, i també l'import de la subvenció.
b) Informar el públic de l'ajut obtingut pel FEADER durant la realització d'una operació de la manera següent:
b.1) Presentant en el lloc web de la persona beneficiària per a ús professional, en el cas d'existir, una breu descripció de l'operació quan es pugui establir un vincle entre l'objecte del lloc web i l'ajut prestat a l'operació, sempre que rebin un ajut públic total superior a 50.000 euros, i destacant-hi l'ajut financer de la Unió Europea.
b.2) En el cas d'operacions que rebin un ajut públic total superior a 50.000,00 euros, i d'acord amb l'operació finançada, la persona beneficiària col·locarà un panell (mida mínima A3) o placa (mida mínima A4) amb informació sobre el projecte i l'operació, on es destaqui l'ajut financer rebut de la Unió Europea en lloc ben visible al públic.
Els panells, les plaques o els llocs web duran una descripció del projecte o de l'operació i els elements a què es refereix el punt 1 de la part 2 de l'annex III del Reglament d'execució (UE) 808/2014 de la Comissió, de 17 de juliol.
Aquesta informació ocuparà el 25% dels panells, plaques o pàgina web.
c) Proporcionar a la Direcció General de Desenvolupament Rural, als avaluadors designats o a altres organismes designats per aquesta Direcció General tota la informació necessària per poder fer el seguiment i l'avaluació del PDR en particular en relació amb el compliment de determinats objectius i prioritats.
d) Portar un sistema de comptabilitat separat, o bé un codi comptable adequat per a totes les transaccions relatives a l'operació finançada amb càrrec al FEADER.
En el cas de les persones físiques subjectes al règim d'estimació objectiva que tributen amb el sistema de mòduls, l'obligació fiscal consisteix a conservar les factures emeses i les rebudes.
e) Sotmetre's a les actuacions de comprovació a efectuar pel DARP, i a qualsevol altra comprovació i control financer que puguin realitzar els òrgans de control competents, tant nacionals com comunitaris, i aportar tota la documentació que els sigui requerida.
f) Conservar tota la documentació original dels documents aportats al DARP per a la justificació de la subvenció fins a 5 anys posteriors a la data de pagament final de l'ajut i facilitar-los a les autoritats nacionals i de la UE i, en general, als òrgans de control, quan aquests òrgans la reclamin.
29.2 Assolir l'ús i objectiu definits per a cada una de les inversions aprovades.
No se certificaran inversions que no tinguin un ús immediat o obres parcialment acabades.
30.1 El DARP ha de comprovar que les obres i les actuacions realitzades s'adeqüen a les condicions establertes en cada cas.
I, si s'escau, que disposen de l'autorització de rompuda corresponent.
30.2 Les obres i/o les actuacions auxiliades s'executaran, es facturaran, se n'efectuaran els pagaments i se'n comunicarà la finalització mitjançant la sol·licitud de pagament a què fa referència l'article 15 a), en el termini fixat a la resolució de concessió que regula l'article 13 d'aquesta Ordre, perquè es pugui procedir a la seva certificació i comprovació.
30.3 En el supòsit que les inversions no s'hagin realitzat en la seva totalitat d'acord amb les condicions fixades a la resolució de concessió dels ajuts, el DARP ajustarà l'import de la subvenció a les actuacions efectivament realitzades i ho notificarà a la persona beneficiària mitjançant el procediment corresponent.
30.4 En la certificació d'inversions, no hi podrà haver cap tipus de compensacions ni entre conceptes d'inversió efectivament realitzats ni amb les inversions no realitzades o no subvencionables.
Ampliació del termini d'execució i justificació
L'òrgan competent per emetre resolució pot autoritzar ampliacions del termini atorgat per realitzar les obres i/o les actuacions únicament en casos degudament acreditats i amb la sol·licitud prèvia de la persona interessada.
La sol·licitud d'ampliació de termini presentada s'ha d'efectuar dos mesos abans de finalitzar el termini d'execució i de justificació.
Amb l'ampliació sol·licitada, s'ha de preveure l'acabament de les inversions.
En tot cas, la decisió sobre l'ampliació s'ha de produir dins el termini màxim establert en l'article 14 per realitzar i justificar les obres i/o les actuacions, i, en el cas que es concedeixi l'ampliació del termini, aquesta ampliació no podrà excedir de la meitat del termini inicialment concedit per realitzar les inversions, d'acord amb l'Ordre ECO/172/2015, de 3 de juny, sobre les formes de justificació de les subvencions.
Incompatibilitats d'ajuts a inversions
Sense perjudici de l'article 16, no es poden acollir als ajuts regulats en aquesta Ordre les inversions adreçades a millorar la producció agrària que siguin auxiliades acollint-se als fons establerts a l'Organització Comuna de Mercat (OCM) en els termes següents:
Les inversions que afectin explotacions agràries de membres d'una organització de productors de fruites i hortalisses (OPFH) promogudes i finançades amb fons de l'OPFH, per a les quals hi ha una contribució econòmica específica de les persones membres que es beneficien de l'acció, podran acollir-se únicament als ajuts previstos en el marc dels fons operatius de l'OPFH, llevat del supòsit a què fa referència el paràgraf següent.
Les inversions de caràcter individual de persones agricultores, membres d'una OPFH, que han estat concebudes, decidides, finançades i dutes a terme per la persona agricultora mateixa, es finançaran exclusivament d'acord amb el que preveu aquesta Ordre.
Les inversions incloses en el Reial decret 1363/2018, de 2 de novembre, per a l'aplicació de les mesures del Programa de suport 2019-2023 al sector vitivinícola susceptibles d'acollir-se als ajuts previstos en l'esmentat programa de suport.
c) En el cas de la producció de mel
Les inversions previstes als programes nacionals anuals en el marc del Reglament (UE) 1308/2013 del Parlament Europeu i del Consell, de 17 de desembre, pel qual es crea una organització comuna de productes agraris i es deroguen els reglaments (CEE) 922/72, (CEE) 234/79.
(CE) 137/2011 i (CE) 1234/2007 susceptibles d'acollir-se als programes nacionals esmentats, llevat de l'adquisició de maquinària destinada a línies contínues d'extracció automatitzada, que pot ser subvencionable d'acord amb el règim d'ajuts que regula aquesta Ordre.
Relació de màquines i equips agrícoles que representen una innovació tecnològica o una millora en matèria de sostenibilitat i medi ambient
Les màquines agrícoles subvencionables que impliquen una innovació tecnològica o una millora en matèria de sostenibilitat i medi ambient per a l'explotació agrícola, amb indicació del codi ISO 3339/0 corresponent, són les següents:
Equips per al treball del sòl (03):
03.1.02.2 Subsoladors vibradors
03.2.03 Grades per al desherbatge mecànic
03.2.07 Màquines combinades per al treball del sòl
03.3 Equips per al conreu entre línies per al desherbatge mecànic.
03.9 Altres equips per a treball del sòl: conformadora de terreny per a conreus hortícoles.
Equips de sembra i plantació (04):
Equips per a l'atenció i la protecció dels cultius (06):
06.1.01 Equips de tallada: màquina automatitzada formadora de planta viva
06.1.03 Equip d'esporga: despampoladores amb sistema de detecció de proximitat mitjançant sensors
Equips per a tractaments fitosanitaris
Equips de recol·lecció (07): se n'exclouen els paraigües de recol·lecció
07.5.06.2 Veremadores autopropulsades amb sistema d'autorentat
07.1.06.3 Embaladores de grans bales paral·lelepipèdiques
Equips de recol·lecció de gra i llavors, únicament els destinats a recollir una mostra de la collita per a la seva anàlisi ulterior de paràmetres de qualitat.
Màquina per a la separació de testos de planta viva (no inclou vehicle carregador)
Sistemes integrals per a la recol·lecció de fruita seca del terra
11.9 Altres materials i equips d'explotació agrària:
Màquina d'arrencada de planta viva en pa de terra
Equips (raspalls) d'aclarida de fruita
Sembradores de sembra directa (filera i monogrà)
Equips per incorporar fertilitzants (05):
05.02.04.10 Mànegues d'aplicació en bandes de purins (sistema de tubs penjants)
05.3.01 Distribuïdors de fertilitzants minerals
Sistemes per a l'agricultura de precisió (GPS, sensors de velocitat)
Sistemes per al mesurament de la concentració de nutrients en fertilitzants orgànics (conductímetres, NIR), per al control de la dosificació (cabalímetres, electrovàlvules) i per al control del volum i del pes (cèl·lules de càrrega, transductors de pressió).
c) Maquinària excepcionalment innovadora i que, per aquest motiu, no s'ha pogut incorporar en aquest llistat, supeditada a un informe favorable del Centre de Mecanització Agrària que n'acrediti el caràcter innovador.
d) Sistemes de gestió integral automatitzats de l'explotació que excepcionalment es valorin com a innovadors, supeditats a un informe del Servei d'Ajuts a la Competitivitat Agrària.
Per a les inversions auxiliables dels annexos 2 i 3, s'aplicaran els costos de referència màxims següents:
Bassa d'aigua impermeabilitzada (m 3 ), 9,00 euros.
Inclou l'obra de construcció de la bassa i l'adquisició i col·locació del material impermeable.
Reg d'aspersió amb cobertura total enterrada (ha), 4.000,00 euros.
Reg d'aspersió amb pivot (ha), 3.900,00 euros.
Reg localitzat amb capçal per a una densitat inferior a 500 arbres per hectàrea (ha), 2.700,00 euros.
Reg localitzat amb capçal per a una densitat entre 500 i 1.500 arbres per hectàrea (ha), 3.900,00 euros.
Reg localitzat amb capçal per a una densitat superior a 1.500 arbres per hectàrea (ha), 4.100,00 euros.
Reg localitzat sense capçal per a una densitat inferior a 500 arbres per hectàrea (ha), 1.600,00 euros.
Reg localitzat sense capçal per a una densitat entre 500 i 1.500 arbres per hectàrea (ha), 2.700,00 euros.
Reg localitzat sense capçal per a una densitat superior a 1.500 arbres per hectàrea (ha), 3.500,00 euros.
Reg localitzat sense capçal per a horta (ha), 4.800,00 euros.
Quan es fa referència al capçal, el cost de referència màxim inclou: programador, dipòsits d'adob, filtres, vàlvules i el material complementari, incloent la mà d'obra.
El reg localitzat és tota la part de material i obra en l'àmbit de parcel·la, incloent la mà d'obra d'instal·lació per realitzar el reg.
Els sistemes de bombament no s'inclouen en cap dels costos de referència màxims de reg.
Es considera caseta de reg fins a un màxim de 8 m 2; contràriament, s'aplicarà el cost de referència màxim de construcció de magatzem agrícola.
Anivellament amb pendent mitjà inferior al 7% (ha), 990,00 euros.
Anivellament amb pendent mitjà superior al 7% (ha), 2.500,00 euros.
El concepte d'anivellament inclou totes les feines complementàries per deixar la parcel·la a punt per sembrar o plantar, ja sigui el despedregament, el refinament, el làser, etc.
Estructura de suport de plantació en fruita dolça de llavor i pinyol (ha), 3.100,00 euros.
Estructura de suport de plantació en olivera (ha), 1.800,00 euros.
Xarxa antipedra conjunt d'estructura i xarxa (ha), 16.500,00 euros.
Planter de llenyoses (olivera) per a una densitat inferior o igual a 1.500 arbres per ha (ha), 960,00 euros.
Planter de llenyoses (olivera) per a una densitat superior a 1.500 arbres per ha (ha), 1.600,00 euros.
Planter de llenyoses (ametller) per a una densitat inferior o igual a 500 arbres per ha (ha), 970,00 euros.
Planter de llenyoses (vinya) (ha), 4.000,00 euros.
Planter de llenyoses (fruita dolça de llavor/pinyol) per a una densitat inferior a 1.000 arbres per hectàrea (ha), 3.000,00 euros.
Planter de llenyoses (fruita dolça de llavor/pinyol) per a una densitat entre 1.000 i 1.800 arbres per hectàrea (ha), 6.700,00 euros.
Planter de llenyoses (fruita dolça de llavor/pinyol) per a una densitat igual o superior a 1.800 arbres per hectàrea (ha), 8.400,00 euros.
Els royalties poden anar a la factura de la plantació de fruita dolça dins del preu per arbre o desglossats per ha de plantació.
Planter de llenyoses (tasques de plantació) (ha), 1.000,00 euros.
Inclou tutors i protectors de les plantes.
Hivernacles (estructura metàl·lica) (m 2 ), 26,00 euros.
Construcció de cobert sense formigonar (m 2 ), 74,00 euros.
Construcció (formigonar) (m 2 ), 28,00 euros.
Només s'aplica a hivernacles i/o les inversions elegibles a què fa referència el punt 4.2 a) de l'annex 2 d'aquesta Ordre.
Construcció de cobert semitancat pavimentat / naus ramaderes obertes (m 2 ) 115,00 euros.
Construcció de naus ramaderes tancades (m 2 ), 160,00 euros.
Construcció de magatzem agrícola (m 2 ), 160,00 euros.
Els costos de referència màxims de construccions inclouen tancaments; els de les naus ramaderes, només cobreixen l'obra civil, no les instal·lacions internes per al bestiar.
Tancaments perimetrals amb porta inclosa (m), 12,00 euros.
Tractor fins a 100 CV de potència: 410 €/CV.
Tractor amb potència superior a 100 CV: 540 €/CV.
Polvoritzadors hidropneumàtics o pneumàtics fins a 1.000 litres: 6.700,00 euros.
Polvoritzadors hidropneumàtics o pneumàtics de més de 1.000 i fins a 1.500 litres: 9.500,00 euros.
Polvoritzadors hidropneumàtics o pneumàtics de més de 1.500 litres: 14.200,00 euros.
Vibradors amb paraigua inclòs: 28.000,00 euros.
Sembradora directa d'amplada inferior a 6 metres: 25.900 euros.
Sembradora directa d'amplada igual o superior a 6 metres: 54.600,00 euros.
Mànegues de purins d'amplada fins a 9 metres (l'amplada es considera sobre la unitat mètrica, arrodonint a la baixa qualsevol decimal): 13.700,00 euros.
Mànegues de purins d'amplada superior a 9 metres (l'amplada es considera sobre la unitat mètrica, arrodonint a la baixa qualsevol decimal): 33.300,00 euros.
Dosificador automàtic de purins (consta de conductímetre, cabalímetre i electrovàlvules): 8.800,00 euros.
Potència subvencionable per conreu i hectàrea
Per als ajuts de l'annex 2, tant en la concessió com en la certificació, no s'admetrà com a objecte de subvenció tractors per sobre dels límits de potència (CV) següents d'acord amb cadascuna de les orientacions productives de l'explotació:
Excepcionalment, per raons orogràfiques de l'explotació mateixa, es podrà auxiliar una potència superior sempre que estigui degudament justificada.
En el cas d'explotacions amb orientacions productives mixtes, es podrà auxiliar el cavallatge corresponent a la producció amb una major necessitat.
Comparativa entre lloguer i adquisició de màquines agrícoles
A fi d'acreditar la viabilitat de l'adquisició de màquines agrícoles autopropulsades, caldrà declarar a la DUN els paràmetres que justifiquen que l'índex de cost unitari de compra respecte al de lloguer és inferior o igual a 1,25.
En el cas que la màquina agrícola sigui una sembradora destinada a ser usada en cultius herbacis o una embaladora de grans bales paral·lelepipèdiques o una veremadora autopropulsada, no cal aquesta comparativa i la viabilitat de l'adquisició quedarà justificada amb una superfície mínima a l'explotació de 50 ha o 400 ha de cultius herbacis per a la sembradora o l'embaladora respectivament, i 90 ha de vinya per a la veremadora; per sota d'aquestes produccions, no serà viable l'adquisició, i, per tant, no serà auxiliable la màquina.
La maquinària agrícola s'ha d'inscriure al Registre Oficial de Maquinària Agrícola (ROMA), d'acord amb el Reial decret 1013/2009, de 19 de juny, sobre caracterització i registre de maquinària agrícola.
Disposicions comunes relatives als ajuts a la sostenibilitat (annexos, 5, 6, 7 i 8)
Compromís de condicionalitat i altres requisits mínims
Les persones sol·licitants dels ajuts establerts als annexos 5, 6, 7 i 8 de l'Ordre han de complir els requisits de la condicionalitat que estableix el títol VI, capítol 1, del Reglament (UE) 1306/2013, els criteris i les activitats mínims pertinents establerts a l'article 4, apartat 1, lletra c), punts ii) i iii), del Reglament (UE) 1307/2013, i els requisits mínims relatius a la utilització d'adobs i productes fitosanitaris que estableix el Programa de desenvolupament rural.
Qualificació de nova acció o de renovació
En els ajuts dels annexos 6, 7 i 8, la resolució de convocatòria corresponent per a cada mesura determinarà si són de nova acció i/o d'acció de renovació, i, en conseqüència, si s'hi podran acollir les noves persones beneficiàries i/o les qui han de renovar els compromisos de la campanya anterior.
Aquests ajuts cofinançats amb el FEADER es tramiten d'acord amb les funcions d'organisme pagador que estableix el Decret 393/2006, de 17 d'octubre, pel qual es constitueix i es regula l'organització i el funcionament de l'organisme pagador dels ajuts finançats pel FEAGA i el FEADER (DOGC 4743, de 19.10.2006).
Les persones beneficiàries d'ajuts a la gestió de zones humides, gestió i recuperació de prats de dall excepte l'actuació de ressembra voluntària i l'actuació de recuperació de pastures, apicultura per a la millora de la biodiversitat, sistemes alternatius a la lluita química excepte l'actuació de solarització, producció integrada, conservació de races autòctones, agricultura ecològica i ramaderia ecològica que en la convocatòria de 2019 van finalitzar satisfactòriament els compromisos de les respectives mesures podran prorrogar voluntàriament per un any i mitjançant la sol·licitud d'ajut 2020 els compromisos de com a màxim les mateixes superfícies i/o animals subscrits.
En aquests casos, pel que fa a les ampliacions de superfície, no els és aplicable l'article 20.3 d'aquesta Ordre.
Les persones beneficiàries de l'ajut de gestió de zones humides de les actuacions de conservació i millora de prats i pastures humides i de l'actuació de recuperació de prats i pastures humides que vulguin prorrogar voluntàriament els seus compromisos l'any 2020 estan exemptes de l'actuació de ressembra de la closa, i per aquesta raó s'estableix una prima diferenciada.
Els terminis de presentació als quals fan referència els apartats 1 i 2 de l'article 10 es consideraran ampliats, si escau, en els mateixos termes que els terminis per a la presentació de sol·licitud única regulada en el Reial decret 1075/2014.
Aquesta Ordre entrarà en vigor l'endemà de la seva publicació en el DOGC, sense perjudici del que disposa l'article 10.1.
Ajuts a la primera instal·lació de joves agricultors i agricultores
S'estableix una línia d'ajuts per fomentar la creació d'empreses agràries per part de persones joves, sempre que accedeixin per primera vegada a la titularitat d'una explotació agrària i que adquireixin la responsabilitat de la gestió de l'empresa de manera exclusiva en el cas d'instal·lació com a persona física, o com a soci o sòcia d'una persona jurídica.
L'objectiu d'aquest ajut és la creació d'explotacions viables mitjançant la instal·lació de persones joves amb capacitat i competències professionals adients en explotacions amb característiques tecnicoeconòmiques adequades.
L'ajut consisteix en una prima determinada per les despeses mínimes i l'actiu circulant requerit per a una explotació agrícola per a la seva posada en funcionament, i uns increments determinats pel grau d'implicació del pla d'empresa de l'explotació on es realitza la instal·lació, d'acord amb el punt 5 d'aquest annex.
-2 Requisits de la persona beneficiària
2.1 Sens perjudici del que estableix l'article 4, podran ser beneficiàries d'aquests ajuts les persones físiques que s'instal·lin com a persona física o com a persona jurídica.
Com a persona física, si accedeix a la titularitat de l'explotació individualment, o amb titularitat compartida o com a cotitular, sempre que assumeixi, com a mínim, el 50% dels riscos i de les responsabilitats civil, fiscal i social de la gestió de l'explotació.
Com a persona jurídica, si s'integra com a soci o sòcia en una entitat associativa o societària amb personalitat jurídica.
2.2 Els requisits d'admissibilitat per a les persones beneficiàries dels ajuts són els següents:
a) Tenir entre els divuit anys complerts i quaranta anys inclosos en la data de sol·licitud d'aquest ajut.
b) Accedir per primer cop a la titularitat d'una explotació agrària.
A aquests efectes, un/a sol·licitant es considera ja instal·lat/ada, i, per tant, no pot complir aquest requisit de beneficiari/ària, quan abans de la sol·licitud d'ajut a la instal·lació com a persona física ha completat l'alta a la Tresoreria de la Seguretat Social i/o l'Agència Tributària, o quan abans de la sol·licitud d'ajut a la instal·lació en una persona jurídica ja és soci i ha materialitzat l'aportació de capital en aquesta explotació.
Tanmateix, sí que es considera com a primera instal·lació la realitzada per una persona jove amb alta a la Tresoreria de la Seguretat Social i Agència Tributària abans de la data de sol·licitud i que és titular d'una explotació amb una Renda Unitària de Treball (RUT) que no supera el 20% de la Renda de Referència (RR), i passa a ser titular d'una explotació agrària prioritària EAP.
Per garantir aquesta darrera condició, la persona sol·licitant no ha d'haver presentat DUN anteriorment, o, en cas d'haver-ho fet, aquesta DUN ha de tenir una RUT igual o inferior al 20% RR, calculada segons alguna de les rendes netes publicades a l'annex 4 de l'Ordre que regula la DUN; i no ha d'haver obtingut en les seves declaracions fiscals uns ingressos agraris superiors al 20% de l'RR.
c) Aportar, com a mínim, 0,5 UTA a l'explotació en la qual s'instal·la.
Les UTA aportades a l'explotació són incompatibles amb altres ocupacions.
A aquests efectes, es comprovarà que altres possibles activitats mitjançant contracte laboral no excedeixen les 20 hores setmanals, o bé, en cas de contractació temporal per sobre d'aquest límit horari, no excedeixen 3 mesos anuals.
d) Instal·lar-se en una explotació que obtingui una RUT igual o superior al 35% de l'RR i inferior al 120% d'aquesta RR.
e) Ajustar-se a la definició d'agricultor actiu en el termini de 18 mesos des de la data de concessió de l'ajut.
En cas d'instal·lació en una societat, serà aquesta la que complirà el requisit.
f) Adquirir la condició d'agricultor professional (AP) en el termini màxim de 2 anys des de la data d'establiment efectiu.
g) Haver completat, en el moment de la seva instal·lació d'acord amb l'apartat 5.3 d'aquest annex, l'itinerari formatiu previst, definit a l'apartat 9 d'aquest annex, o bé comprometre's a finalitzar-lo en un termini màxim de 2 anys, comptat des de la data d'establiment efectiu.
h) Aportar les UTA requerides per a la seva instal·lació en el termini màxim de 2 anys des de la data d'establiment efectiu.
i) Presentar un pla d'empresa segons model del DARP, d'acord amb l'apartat 5.1 d'aquest annex.
j) En cas d'instal·lació en una entitat associativa:
j.1 Les accions o participacions de la persona sol·licitant han de suposar un capital social igual o superior que el del soci amb major participació, i ha de formar part dels òrgans de govern de la societat.
j.2 Les persones joves han de complir els mateixos requisits exigits a una persona beneficiària que s'instal·la com a única titular de l'explotació.
j.3 L'entitat associativa en la qual s'instal·la la persona jove haurà d'obtenir una RUT igual o superior al 35% de l'RR i inferior al 120% d'aquesta RR d'acord amb l'apartat 5.3.
2.3 Sense perjudici de l'apartat 2.2 b), simultàniament a la sol·licitud d'ajut, s'iniciarà el procés d'instal·lació mitjançant alguna de les circumstàncies següents:
a) Acreditació de l'obtenció de l'itinerari formatiu.
b) Alta de l'activitat agrària en la Tresoreria de la Seguretat Social.
c) Alta en el Sistema Integrat de Dades d'Explotacions Agràries de Catalunya, mitjançant la presentació de la DUN.
El procés d'instal·lació ha d'haver-se iniciat com a màxim 12 mesos abans de la sol·licitud o simultàniament.
La persona beneficiària, però, no podrà tenir una data d'establiment efectiu, en els termes de l'apartat 5.4 d'aquest annex, anterior a la data de sol·licitud de l'ajut.
3.1 Les persones beneficiàries han d'assumir els compromisos específics següents:
a) Mantenir l'activitat agrària en l'explotació, una RUT superior al 35% de l'RR i els requisits establerts en el punt 2.2 c), e) i f) d'aquest annex durant un mínim de cinc anys a comptar de la concessió de l'ajut.
A més, en cas d'instal·lació en una societat, la persona beneficiària no pot vendre o cedir el capital social requerit en el punt 2.2 j.1 i ha de continuar formant part dels òrgans de govern durant un mínim de cinc anys a comptar de la concessió de l'ajut.
b) Haver iniciat el pla d'empresa a partir de la data de sol·licitud i com a màxim en el termini de 9 mesos següents a la data de la notificació de la resolució de l'ajut, tal com especifica el punt 5.2 d'aquest annex.
c) Executar sense desviacions substancials, en els termes dels apartats 3.5 i 5.3 d'aquest annex, el pla d'empresa presentat i aprovat.
d) Complir les normes obligatòries en l'àmbit de medi ambient, higiene i benestar dels animals, de conformitat amb la normativa comunitària, estatal i autonòmica.
En cas que el Pla d'empresa de la persona jove prevegi inversions adreçades al compliment de nous requisits imposat per normes comunitàries, es podrà concedir un termini de fins a 24 mesos des de la data d'establiment efectiu per al seu compliment.
e) Mantenir, durant un mínim de 5 anys a comptar de la concessió de l'ajut, els criteris del punt 6.3 pels quals se'ls ha concedit un increment en l'ajut.
f) Presentar la DUN durant un mínim de 5 anys a comptar de la concessió de l'ajut.
3.2 Les persones beneficiàries assumeixen el compromís d'adquirir la condició d'agricultor actiu, d'AP, la formació i les UTA en uns terminis màxims d'acord amb els punts 2.2 e), f), g) i h).
En cas d'incompliment d'algun d'aquests requisits, i dels compromisos del punt 3.1 a), b), c) i d), un cop finalitzats els terminis màxims, s'iniciarà el procediment de revocació de l'ajut corresponent, i reintegrament si escau.
En cas d'incompliment del punt 3.1 e), s'iniciarà el procediment de reintegrament dels imports d'ajut corresponents als increments afectats.
3.3 L'ajut no admet subrogació de compromisos.
3.4 Les persones beneficiàries de l'ajut que s'instal·lin en la forma de persona física, accedint a la titularitat de l'explotació individual, es comprometen durant el període de 5 anys a comptar de la concessió de l'ajut a no integrar la seva explotació en una persona jurídica, llevat que la persona jove creï una empresa en què tingui més del 50% del capital social i formi part dels òrgans de govern.
Aquest canvi a persona jurídica només es pot realitzar un cop s'hagi efectuat el pagament del segon tram d'ajut.
a) Un cop efectuada la concessió de l'ajut, no s'admetran modificacions del pla d'empresa que n'afectin la viabilitat mínima.
S'admetran modificacions del pla d'empresa relacionades amb les actuacions programades o que afectin l'OTE sempre que es tracti de modificacions de menor entitat causades per la variació en la distribució dels cultius i/o la ramaderia ja previstes inicialment o a causa de l'ampliació del tipus de cultius i/o ramaderia.
La validesa tècnica i econòmica d'aquestes modificacions s'entendrà reconeguda implícitament, amb l'informe dels serveis tècnics del DARP, mitjançant la certificació que expedeixin del compliment del pla d'empresa.
b) Per a la resta de casos en què es produeixin modificacions del pla d'empresa relacionades amb les actuacions programades o modificacions en les produccions o que afectin l'OTE, els serveis tècnics del DARP valoraran si aquestes modificacions poden acceptar-se i s'emetrà una nova resolució.
c) En tot cas, caldrà que la persona beneficiària comuniqui la intenció de realitzar canvis en el pla d'empresa aprovat amb anterioritat a la seva realització efectiva.
3.6 La resolució de concessió de l'ajut haurà de detallar els compromisos a què està subjecta la persona beneficiària de l'ajut.
L'explotació agrària en la qual s'instal·la la persona jove ha de respondre a l'objecte de l'ajut en relació amb la creació d'empreses agràries, adquirir la gestió de l'empresa per primer cop, viabilitat, característiques tecnicoeconòmiques adequades, capacitació i competències professionals adients.
En cas que el pla d'empresa del/de la jove demostri que s'han creat artificialment les condicions exigides per obtenir aquest ajut, s'aplicarà la clàusula d'elusió que regula l'article 60 del Reglament (UE) 1306/2013 del Parlament Europeu i del Consell, de 17 de desembre.
-5 Pla d'empresa i data d'establiment efectiu
5.1 El pla d'empresa que es requereix per a l'ajut a la primera instal·lació de joves agricultors i agricultores és la descripció del conjunt del seu projecte empresarial.
Hi constarà, com a mínim, la situació inicial de l'explotació agrària, les fites i els objectius per al desenvolupament de les activitats de l'explotació i el detall de les accions requerides, incloses les relacionades amb la sostenibilitat mediambiental i l'eficiència de recursos que incloguin inversions i despeses per a la instal·lació, a més de la formació, l'assessorament o qualsevol altra activitat a desenvolupar a l'explotació agrícola.
El Pla d'empresa està integrat per la diagnosi prèvia, en què s'inclou la declaració de superfícies, el bestiar i l'orientació tecnicoeconòmica de l'explotació (OTE), el pla d'explotació, la memòria justificativa sobre la viabilitat de la instal·lació en l'explotació, i l'itinerari formatiu o la seva sol·licitud al DARP.
Es considera que el pla d'empresa és viable quan reflecteixi que la renda unitària de treball que procedeix de l'explotació en el moment d'execució final del pla d'empresa (diagnosi) serà igual o superior al 35% i inferior al 120% de la renda de referència (RR).
5.2 L'inici del pla d'empresa es considera quan es completa el següent: l'alta a l'Agència Estatal d'Administració Tributària i la Tresoreria General de la Seguretat Social; l'aportació de capital social a la societat on es produeix la instal·lació, si escau; l'obtenció de la qualificació d'EAP per als casos especificats en el punt 2.2 b) d'aquest annex, si escau; la compra del capital territorial o el bestiar reproductor segons el punt 6.3 d) d'aquest annex, si escau.
5.3 L'execució final del pla d'empresa s'ha de realitzar en el termini de dos anys des de la data d'establiment efectiu, i es considera quan es completa el següent: l'assoliment de la capacitació professional; l'aportació de les UTA requerides; la condició d'agricultor actiu (AA) i d'agricultor professional (AP); l'assoliment de l'OTE; la viabilitat de l'explotació amb un valor de RUT igual o superior al 35% de la RR; l'obtenció de la qualificació d'EAP per als casos especificats en el punt 6.3 a) d'aquest annex; el manteniment dels increments aprovats en la resolució de concessió; i, quan s'escaigui, disposar de la comunicació, autorització o llicència ambiental definitiva per a totes les activitats de l'explotació.
5.4 Als efectes d'aquest annex, es defineix com a data d'establiment efectiu aquella en què es produeix l'alta a l'agricultura en l'Agència Estatal d'Administració Tributària i a la Tresoreria General de la Seguretat Social, o, en el cas d'instal·lació en una entitat associativa, la data en què es produeix l'aportació de capital social a la societat per part del/de la jove.
Per a les excepcions previstes al punt 2.2 b) d'aquest annex, es considerarà aquella en què s'obté la qualificació d'Explotació Agrària Prioritària.
Per a qualsevol dels casos, per al compliment del compromís de punt 3.1 b) d'aquest annex, aquesta data d'establiment efectiu haurà de ser a partir de la data de la sol·licitud i fins als 9 mesos de la data de la notificació de la resolució.
6.1 L'ajut consisteix en una prima que comprèn dos conceptes: la prima base i els increments.
La prima base és un import fix determinat per les despeses mínimes i l'actiu circulant requerit per a la posada en funcionament d'una explotació agrícola.
I els increments es defineixen en el pla d'empresa d'acord amb el grau de compromís de la persona jove amb l'activitat agrària.
L'import total de l'ajut, prima base més complements, no pot superar els 70.000,00 euros.
6.2 La prima base s'estableix igual per a totes les persones beneficiàries amb un import de 20.000,00 euros.
6.3 La prima base es podrà incrementar amb els imports següents quan el pla d'empresa prevegi i posteriorment s'assoleixin les condicions següents:
a) Quan la primera instal·lació es produeixi en una EAP que generi 1 UTA com a persona física o jurídica, s'incrementarà la prima base en 5.000,00 euros.
b) Quan la instal·lació es produeixi en una explotació situada, en més d'un 50% de les terres de conreu i/o l'explotació ramadera, en zones amb limitacions naturals o altres limitacions específiques, s'incrementarà la prima base en 5.000,00 euros.
c) Quan la instal·lació implica la contractació d'1 UTA de mà d'obra assalariada fixa, s'incrementarà la prima base en 10.000,00 euros.
d) Quan calgui l'adquisició de capital territorial perquè l'explotació on s'instal·la assoleixi 1 UTA o calgui l'adquisició d'animals reproductors, s'incrementarà la prima base en la graduació següent: 5.000,00 euros quan la despesa sigui de 5.000,00 fins a 20.000,00 euros; 10.000,00 euros per despesa superior a 20.000,00 euros i fins a 50.000,00 euros; 25.000,00 euros per despesa superior a 50.000,00 euros i fins a 80.000,00 euros; i 40.000,00 euros per despesa superior a 80.000,00 euros.
Només es podran considerar a aquest efecte les adquisicions que puguin acreditar el següent:
d.1) s'han dut a terme amb posterioritat a la sol·licitud d'ajut,
d.3) la instal·lació es realitza en explotació constituïda com a persona física.
La despesa a considerar en aquesta graduació serà exclusivament la necessària perquè l'explotació assoleixi el 35% de l'RR amb 1 UTA.
Per acreditar la despesa, s'ha d'aportar l'escriptura de compra de superfícies o les factures de compra del pagament de bestiar als efectes de comprovar que el preu s'ajusta al de mercat.
Quan les superfícies adquirides incloguin improductius, forestals o altres superfícies no productives, únicament es considerarà la superfície agrària útil (SAU) necessària.
En aquests casos i quan calgui distingir en superfícies de cultius mixtos, caldrà aportar certificat d'un taxador independent competent en la matèria, acreditat degudament i inscrit en el registre oficial corresponent, on consti la SAU.
Els pagaments derivats de pactes successoris de l'explotació familiar no generen aquest increment.
d.4) Els animals reproductors són de les espècies següents: vaquí de carn i llet, oví, cabrum, gallines i altres aus reproductores, equins, conills i abelles per a la producció d'eixams.
6.4 Quan es doni la circumstància que més d'una persona sol·licitant d'aquest ajut s'instal·la en una mateixa explotació, els increments de l'apartat anterior es repartiran de manera proporcional al capital social aportat per cada jove.
6.5 La determinació de la quantia dels ajuts es realitzarà segons el nombre de sol·licituds i de la disponibilitat pressupostària, i d'acord amb els criteris de priorització que estableix l'apartat 7 d'aquest annex 1.
6.6 L'import de l'ajut es pagarà en dos trams, cadascun corresponent al 50% de la prima total concedida.
El primer pagament es realitzarà un cop els tècnics del DARP certifiquin favorablement el compliment de l'inici del pla d'empresa resolt com especifica l'apartat 5.2 d'aquest annex.
I el segon tram després que se certifiqui l'execució final favorable d'aquest pla com especifica l'apartat 5.3 d'aquest annex.
a) L'explotació on s'incorpora el/la jove té una viabilitat amb una RUT superior o igual al 50% de l'RR calculada amb la renda neta estàndard de l'annex 4 de l'Ordre que regula la DUN de la convocatòria en curs: 15 punts.
b) La persona jove aporta 1 UTA a l'explotació on s'instal·la com a persona física o jurídica: 15 punts.
c) Quan la instal·lació suposa la contractació d'1 UTA de mà d'obra assalariada fixa: 15 punts.
d) Realitzarà inversions per complir nous requisits imposats per normativa europea: 15 punts.
e) Instal·lació en una explotació que compleix els requisits d'EAP com a persona física o jurídica: 15 punts.
f) La beneficiària de l'ajut és dona: 5 punts.
g) El pla d'empresa preveu la implantació de producció agrària ecològica en més del 50% de les terres de conreu i/o el bestiar: 5 punts.
h) L'explotació és situada, en més d'un 50% de les terres de conreu i/o l'explotació ramadera, en zones amb limitacions naturals: 5 punts.
i) El pla d'empresa preveu actuacions que contribueixin directament a un ús més eficient de l'aigua o de l'energia, la implementació d'energies renovables, la reducció dels gasos amb efecte d'hivernacle, les reduccions d'amoníac o el foment de la conservació i captura del carboni en el sector agrícola: 5 punts.
j) El pla d'empresa preveu realitzar inversions qualificades d'innovadores d'acord amb l'article 33: 5 punts.
7.2 A tots els efectes, els criteris de puntuació s'han de mantenir fins al moment de certificació de l'ajut en els dos trams de pagament.
7.3 Les sol·licituds d'aquest ajut amb puntuació inferior o igual a 10 punts no seran subvencionables per no assolir els criteris de priorització mínims.
7.4 En el cas que l'import total de les sol·licituds seleccionades d'acord amb l'apartat 3 precedent superi la dotació pressupostària disponible per a aquests ajuts, s'atendran les sol·licituds d'acord amb la puntuació assignada en l'apartat 1.
En cas que diverses sol·licituds aconsegueixin la mateixa puntuació i no es disposi de prou pressupost per atendre-les totes, s'aplicarà com a criteri de desempat el percentatge més alt de la RUT sobre l'RR modulada estàndard declarada a la diagnosi a l'execució final del pla d'empresa.
Se seleccionaran els expedients fins a exhaurir el pressupost de la convocatòria, tenint en compte sol·licituds completes i la quantia d'ajut establerta segons l'apartat 6 d'aquest annex.
S'adjuntarà a les sol·licituds d'ajut, a més de la documentació de caràcter general que estableix l'article 9 d'aquesta Ordre i la requerida per a la presentació de la DUN, la documentació que justifiqui el compliment dels requisits exigits, que és la següent:
a) Pla d'empresa segons el model del DARP i amb el contingut que estableix l'apartat 5 d'aquest annex.
b) En cas que la persona sol·licitant s'integri en una explotació associativa o societària amb personalitat jurídica existent: compromís d'integració en aquesta explotació, o bé certificació expedida per l'òrgan corresponent de l'entitat on s'expressin el percentatge de capital social i la participació en els òrgans de govern de la societat en els quals la persona sol·licitant s'incorpora, juntament amb còpia dels estatuts o les normes per les quals es regeix l'entitat.
-9 Acreditació de la capacitació professional
9.1 Requisits per acreditar la capacitació professional
Per acreditar la capacitació professional, la persona jove ha d'haver realitzat la formació preceptiva per normativa necessària per al sector al qual s'incorpora, i ha de disposar d'una de les titulacions acadèmiques o certificats de professionalitat següents:
a) Titulació universitària que habiliti per a la professió regulada d'enginyer agrònom, enginyer tècnic agrícola, enginyer tècnic forestal, enginyer de forests o veterinari.
b) Tècnic superior en Gestió i organització d'empreses agropecuàries o en Paisatgisme i medi rural amb orientació en gestió d'empresa agropecuària.
c) Certificats de professionalitat de Gestió de la producció agrícola i/o Gestió de la producció ramadera (segons el projecte d'instal·lació, caldrà un dels certificats o ambdós).
En cas de no disposar de la titulació o certificats necessaris, o de no tenir la formació preceptiva per normativa, la persona jove haurà de completar un itinerari formatiu personalitzat que tindrà com a referència el perfil professional estàndard d'una persona empresària agrària del sector al qual s'incorpora.
9.2 Definició de l'itinerari formatiu i termini de compliment
Per establir l'itinerari formatiu, es tindrà en compte el nivell de formació previ de la persona jove i la seva experiència laboral; la determinació d'aquest itinerari i l'orientació de la persona jove durant el seu procés de formació serà a càrrec d'un/a tutor/a d'incorporació que pertanyi al Servei de Formació Agrària del DARP.
L'itinerari fixat inclourà activitats obligatòries i activitats recomanades; només les primeres seran objecte de seguiment per part del/de la tutor/a.
Per al seguiment de l'itinerari formatiu, la persona jove haurà de realitzar trobades de caràcter presencial amb el seu/la seva tutor/a i les persones que es determinin.
Aquestes tutories seran individuals o grupals (amb altres joves demandants de l'ajut) i, com a mínim una, s'haurà de realitzar en l'explotació on el/la jove desenvoluparà el seu projecte.
La persona jove haurà de completar l'itinerari formatiu obligatori en el termini màxim de vint-i-quatre mesos comptats a partir de la data d'establiment efectiu.
9.3 Contingut de l'itinerari formatiu
L'itinerari formatiu de referència inclou la formació següent:
a) Formació tecnològica, adequada al projecte d'instal·lació.
Té per objectiu facilitar l'adquisició dels coneixements professionals i les habilitats tècniques necessàries sobre la matèria pròpia del sector al qual s'incorpora la persona jove.
S'articularà a partir de les unitats formatives de l'àrea tecnològica dels cicles formatius de grau mitjà de la família agrària que tinguin relació amb el projecte de la persona jove i que es considerin fonamentals.
Integrarà la formació preceptiva determinada per la legislació per al tipus d'explotació del projecte.
També podrà incloure altres activitats formatives, no vinculades amb la formació reglada, sobre aspectes tècnics del sector.
b) Formació en gestió empresarial.
Té com a objectiu dotar de les competències bàsiques sobre gestió necessàries per administrar i gestionar l'empresa proposada.
Aquesta formació tindrà com a referència la formació en gestió empresarial organitzada per les escoles agràries del DARP.
Les activitats obligatòries de l'itinerari no podran superar les 400 h, de les quals 120 h correspondran, com a màxim, a formació en gestió empresarial.
9.4 Criteris per personalitzar l'itinerari formatiu
L'itinerari formatiu estàndard es personalitzarà d'acord amb la formació acadèmica prèvia, la formació contínua que hagi cursat el/la jove i estigui validada pel DARP, els certificats professionals de què disposi i l'experiència professional.
Les pautes generals per a la definició de l'itinerari són les següents:
a) Les persones que acreditin estudis de formació professional agrària de grau mitjà (o disposin d'una titulació d'FP-I de branca agrària) tindran convalidada la formació tecnològica sempre que sigui l'adequada per desenvolupar el seu projecte d'instal·lació.
b) Les persones amb experiència professional en el món agrari podran convalidar la formació tecnològica i/o empresarial segons el temps de treball i les tasques desenvolupades, si aquesta experiència està relacionada amb el projecte d'instal·lació.
c) Pel que fa a altres titulacions, cursos i certificats de professionalitat, la persona tutora n'avaluarà el contingut i en determinarà les exempcions que escaiguin.
9.5 Tipologia d'activitats formatives
Les activitats formatives que es proposaran en els itineraris formatius dels/de les joves consistiran fonamentalment en el seguiment de cursos i jornades (de caràcter presencial, semipresencial o a distància), però també poden incloure jornades tècniques, activitats pràctiques, estades d'aprenentatge i visites a explotacions agràries o empreses de referència.
Aquestes activitats formaran part, preferentment, de l'oferta formativa de les escoles agràries del DARP, però també d'altres organismes competents.
La tutoria del/de la jove establirà un calendari orientatiu de realització de les activitats formatives considerant la planificació temporal establerta per les escoles agràries.
10.1 En el termini màxim de 9 mesos a comptar de la notificació de la resolució de concessió, s'adjuntarà la documentació que justifiqui el compliment dels requisits exigits en la resolució de l'ajut:
a) Còpia del certificat actualitzat de l'Agència Estatal d'Administració Tributària segons el qual l'activitat està donada d'alta de l'IAE o còpia de l'alta censal d'hisenda, si resulta impossible l'obtenció d'ofici d'aquesta informació.
b) Si la instal·lació és en forma de persona jurídica i es tracta d'una societat anònima o limitada, còpia dels estatuts amb les modificacions derivades de la instal·lació del/de la jove agricultor/a; si aquesta documentació està disponible al Registre d'Entitats Jurídiques, es verificarà d'ofici.
I, si es tracta d'una societat agrària de transformació (SAT), una societat civil particular (SCP) o una cooperativa, les actes dels òrgans de govern d'aquestes societats on s'especifiquen les modificacions derivades de la instal·lació del/de la jove; en cas de SAT, es verificarà d'ofici.
c) Alta a la Seguretat Social, si resulta impossible l'obtenció d'ofici d'aquesta informació.
d) Sol·licitud de pagament del primer tram de l'ajut.
e) En cas de formalitzar un préstec en el marc d'un conveni entre el DARP, l'Institut Català de Finances (ICF) i entitats adherides, s'ha d'adjuntar còpia de la pòlissa del préstec.
f) En el cas que el /la jove agricultor/a hagi obtingut l'increment per compra de terres i/o bestiar reproductor descrit en el punt 6.3 d) d'aquest annex, cal aportar escriptura de compravenda per les terres i/o factures pel bestiar reproductor que acreditin l'increment corresponent.
10.2 En el termini màxim de dos anys des de la data d'establiment efectiu, s'ha d'adjuntar la documentació que justifiqui el compliment dels requisits d'execució del pla d'empresa exigits en la resolució de l'ajut, i, concretament:
a) Sol·licitud de pagament del segon tram de l'ajut.
b) Informe de vida laboral d'un codi de compte de cotització quan calgui acreditar tenir mà d'obra assalariada (UTA, creació de llocs de treball), si resulta impossible l'obtenció d'ofici d'aquesta informació.
c) IRPF per acreditar que s'ha assolit la condició d'AP, si resulta impossible l'obtenció d'ofici d'aquesta informació.
d) Per a totes les activitats de l'explotació, quan s'escaigui: comunicació, autorització o llicència ambiental definitiva.
Ajuts a la millora de la competitivitat de les explotacions agràries
S'estableix una línia d'ajuts adreçada a millorar la viabilitat i la competitivitat de les explotacions agràries, i a promoure l'ús de tecnologies agrícoles innovadores o donar suport econòmic a les inversions adreçades a complir nous requisits imposats per normativa europea.
D'aquesta manera, es fomenta la millora dels resultats econòmics de les explotacions agràries, se'n facilita la reestructuració i la modernització, i s'incrementa la seva participació i orientació envers el mercat.
d) En el cas de les societats civils particulars i altres persones jurídiques, complir la definició d'agricultor actiu i tenir la qualificació EAP o complir-ne els requisits.
2.2 Podran ser beneficiaris d'aquests ajuts els/les joves agricultors i agricultores que, com a persona física o societats existents en el moment de sol·licitud i de nova creació, simultàniament a la sol·licitud d'ajut per a la millora de la competitivitat de les explotacions, siguin beneficiaris/àries d'un ajut a la primera instal·lació de persones joves agricultores de les convocatòries 2018, 2019 i 2020.
Per a aquestes persones beneficiàries, els requisits de l'apartat 2.1 a) i d) esdevindran compromisos a complir en el termini màxim de 18 mesos des de la data de concessió de l'ajut a la primera instal·lació i dos anys des de la data de l'establiment efectiu, respectivament.
L'incompliment d'aquest compromís o la revocació de l'ajut a la primera instal·lació són causa de revocació de l'ajut a la millora de la competitivitat i s'iniciarà el procediment regulat en l'article 100 del text refós de la Llei de finances de Catalunya aprovat pel Decret legislatiu 3/2002, de 24 de desembre, que inclourà, si escau, el reintegrament de les quantitats pagades indegudament.
3.1 Les explotacions agràries objecte d'aquest ajut han de reunir les condicions següents:
b) Presentar mitjançant el model normalitzat que es troba disponible en formalitzar la DUN una diagnosi prèvia i un pla d'explotació que prevegi una millora del rendiment global de l'explotació.
Aquests documents s'hauran de presentar com a màxim dins el termini que estableix l'article 10.
3.2 Millora del rendiment global de l'explotació agrícola
El pla d'inversions ha de contribuir a la millora del rendiment global de l'explotació.
A aquests efectes, es considera que les inversions comporten una millora quan, després de la seva realització, no disminueix la RUT a l'explotació o, en cas que s'incrementi el nombre d'UTA, no disminueix el marge net d'aquesta explotació.
El pla d'inversions ha de garantir la viabilitat econòmica de l'explotació.
A aquest efecte, s'entendrà que una explotació agrària és viable quan la seva renda unitària de treball no sigui inferior al 35% de la renda de referència i no arribi al 120% a fi de ser beneficiari/ària de l'ajut.
Quan la totalitat de les inversions sol·licitades es realitzen exclusivament per al compliment de noves normes comunitàries, no caldrà justificar la millora del rendiment global de l'explotació, sense perjudici del requisit d'admissibilitat de ser titular d'una explotació amb una RUT entre el 35% i el 120% de la renda de referència.
4.1 Les inversions han d'anar adreçades a algun dels àmbits següents:
a) Inversions productives adreçades a la reestructuració de les explotacions, en relació amb la dimensió o l'orientació productiva, i a la modernització de les explotacions.
Cal entendre per inversions productives les inversions que donen lloc a una millora del rendiment global de l'explotació agrària.
En cas d'inversions en nous regadius o existents, únicament seran subvencionables si compleixen les condicions establertes en l'article 46 del Reglament (UE) 1305/2013 del Parlament Europeu i del Consell, de 17 de desembre.
b) Millora de les condicions d'higiene de les explotacions ramaderes i del benestar animal, que no siguin actuacions per a la mitigació del canvi climàtic.
c) Inversions adreçades a fer que les explotacions agrícoles compleixin nous requisits imposats per la normativa europea, amb un termini màxim de 12 mesos des de la data en què passin a ser obligatoris per a l'explotació.
S'hi inclouen les inversions obligatòries de les explotacions derivades de la inclusió de nous municipis a les zones vulnerables a nitrats.
d) Inversions que suposin un increment del valor afegit dels productes, adreçades a la classificació, el condicionament, la transformació i la comercialització dels productes agraris de l'explotació, sempre que l'origen dels productes sigui de l'annex I del Tractat constitutiu de la UE.
Aquestes inversions han d'anar adreçades exclusivament a productes de la pròpia explotació.
En el cas de magatzems agrícoles, coberts i pavimentacions, únicament seran elegibles si el bé va adreçat a la transformació, classificació i condicionament de productes de la pròpia explotació que suposin un augment del seu valor afegit o si van lligats a la creació o ampliació d'explotacions ramaderes, sempre que aquesta creació o ampliació no es motivi per la inversió de l'apartat 5 m) o n) d'aquest annex.
En aquests tipus de construcció i d'acord amb l'apartat 5 b), només seran subvencionables els costos de construcció i millora.
Únicament seran subvencionables per aquest concepte:
b.1 Quan incorporin noves tecnologies i impliquin un avenç sensible.
A aquests efectes, es considera quan no se'n disposi a l'explotació o quan la utilitzada actualment a l'explotació agrària objecte d'ajut (inscrita al ROMA a nom de la persona beneficiària) tingui una antiguitat superior a 10 anys, excepte la maquinària de tractaments fitosanitaris, que haurà de ser anterior a l'1 de gener de 2011.
Únicament seran subvencionables per aquest concepte les màquines que detalla l'article 33 d'aquesta Ordre.
b.2 Quan siguin adquirits per canvi de l'orientació tècnica econòmica de l'explotació d'acord amb la DUN de la campanya corresponent respecte de la DUN de la campanya immediatament anterior, i calguin per a la seva viabilitat.
b.3 Quan siguin adquirits per una persona beneficiària de l'ajut a la instal·lació de joves a l'activitat agrària en les convocatòries 2019 i 2020 o per una persona jurídica constituïda en aquests dos anys per joves que compleixin aquesta característica i que aquests siguin únicament els socis AP de la societat.
b.4 Quan impliquin una millora en matèria de sostenibilitat i medi ambient per a l'explotació agrícola.
Únicament seran subvencionables per aquest concepte les màquines o els equips que detalla l'article 33 d'aquesta Ordre.
En qualsevol dels anteriors supòsits (b.1 a b.4), per calcular l'adequació d'una màquina autopropulsada a l'explotació, s'utilitzarà la comparativa entre lloguer i adquisició de l'article 36 de l'Ordre.
Quan es tracti de tractors, per calcular que la potència s'adequa a l'explotació, s'utilitzarà la taula de conversió de potència auxiliable de l'article 35 d'aquesta Ordre.
c) Inversions en cultius permanents com ara les actuacions d'arrencada i plantació, o els moviments de terra, considerant les particularitats següents:
c.1 En el cas de noves plantacions de fruita dolça, només seran subvencionables en el cas de persones beneficiàries de l'ajut a la instal·lació de joves en les convocatòries 2018, 2019 i 2020 o d'una persona jurídica constituïda en aquests tres anys per joves que compleixin aquesta característica i que aquests siguin els únics socis AP de la societat.
c.2 En el cas de reconversió de plantacions de fruita dolça existents, només seran subvencionables si la plantació a reconvertir té més de 10 anys, llevat que la reconversió, la realitzin persones beneficiàries de l'ajut a la instal·lació de joves en les convocatòries 2018, 2019 i 2020 o una persona jurídica constituïda en aquests tres anys per joves que compleixin aquesta característica i que aquests siguin els únics socis AP de la societat, o llevat que la reconversió es realitzi a causa d'arrencades obligatòries per motius sanitaris oficials.
c.3 En els casos dels apartats c.1 i c.2 de reconversió, la nova espècie a plantar no pot ser presseguer, ni nectariner (incloses platerines), ni paraguaians.
c.4 Quan es tracti de reconversions de plantacions de fruita dolça de més de 10 anys o les realitzades per persones beneficiàries de l'ajut a la primera instal·lació, la inversió s'ha d'ubicar en el mateix recinte de la plantació a convertir.
c.5 Quan es tracti de reconversions de plantacions de fruita dolça en arrencades obligatòries per motius sanitaris oficials, les noves plantacions no necessàriament s'han d'ubicar en el mateix recinte.
En cas que es realitzin en un recinte diferent al de l'arrencada, només serà subvencionable la superfície equivalent a la superfície arrencada.
d) Instal·lacions agràries productives.
e) Les estructures de suport i la instal·lació de xarxes antipedra en cultius permanents.
f) Adquisició o desenvolupament de programes, i adquisició de patents, llicències, drets d'autor i marques registrades.
g) Les despeses generals vinculades a les inversions que es preveuen en els apartats anteriors, com ara honoraris d'arquitectes i enginyers per als projectes visats de les inversions, o honoraris d'assessors sobre la sostenibilitat econòmica i mediambiental i els estudis de viabilitat, fins a un màxim del 8% de la inversió subvencionable.
h) Tanques per a la protecció de cultius d'atacs de la fauna salvatge quan justifiquen la millora de la viabilitat i competitivitat de l'explotació.
i) Arnes i quadres únicament quan siguin adquirits per una persona beneficiària de l'ajut a la instal·lació de joves a l'activitat agrària en les convocatòries 2018, 2019 i 2020 o per una persona jurídica constituïda en aquests tres anys per joves que compleixin aquesta característica i que aquests siguin únicament els socis AP de la societat.
j) Contenidors refrigerats per a cadàvers amb autonomia pròpia que funcionin amb energies renovables.
No es concediran ajuts per imports d'inversió inferiors a aquesta quantitat o es revocaran els concedits quan de la certificació resulti un import d'inversió subvencionable inferior a la quantia esmentada.
a) La construcció, adquisició o millora d'habitatges.
b) L'adquisició de magatzems i coberts agrícoles.
d) La compra de maquinària diferent de l'elegible en el punt 4.2 b) d'aquest annex, i tot tipus d'estris o màquines d'ús manual, i qualsevol màquina o tractor que ja estigui en disposició de l'explotació.
O màquines amb la mateixa funcionalitat que se sol·licitin duplicades en una mateixa convocatòria.
e) La compra de maquinària, vehicles o equips de segona mà de qualsevol tipus.
f) Les inversions que tinguin per objecte la simple substitució, reposició o renovació d'elements de l'explotació o part d'aquests elements, llevat dels casos especificats en els punts 4.2 b.1, 4.2 b.2 i 4.2 b.3.
No es consideraran substitutives la demolició total d'un edifici agrari de 30 o més anys i la seva substitució per un altre de modern, ni la renovació general d'un edifici.
Els costos específics de la demolició no seran subvencionables, tot i que caldrà aportar proves de l'actuació.
La renovació es considerarà general quan el cost suposi un mínim del 50% del valor de l'edifici nou.
Per determinar el valor de l'edifici nou, la persona beneficiària aportarà el certificat d'un taxador independent competent en la matèria, acreditat degudament i inscrit en el registre oficial corresponent.
h) Les inversions subvencionables per l'ajut a la mitigació del canvi climàtic de l'annex 3, llevat que en el seu conjunt formin part de l'ajut a la competitivitat.
Excepcionalment, seran auxiliables els dos conceptes següents:
- En el sector de la mel, se subvencionaran l'adquisició i la millora de mitjans de transport d'arnes de categoria industrial o d'una capacitat de càrrega superior a 2.500 kg de pes màxim autoritzat, i també remolcs, malles de cobertura, enganxalls, rampes o tendals adaptats al transport d'arnes, exclusivament quan es tracti d'una persona beneficiària de l'ajut a la instal·lació de joves a l'activitat agrària en les convocatòries 2018, 2019 i 2020 o una persona jurídica constituïda en aquests tres anys per joves que compleixin aquesta característica i que aquests siguin únicament els socis AP de la societat, o quan sigui adquirida per canvi de l'orientació tècnica econòmica de l'explotació cap a una d'apícola, d'acord amb la DUN 2020 vers la DUN 2019.
- L'adquisició de vehicles isotèrmics quan calgui per a la realització de venda directa, d'acord amb el Decret 24/2013, de 8 de gener, sobre l'acreditació de la venda de proximitat de productes agroalimentaris.
Aquestes adquisicions, tant en el sector de la mel com en l'adquisició de vehicles isotèrmics, no han de ser de simple substitució, reposició o renovació ni incompatibles, d'acord amb l'article 16 d'aquesta Ordre.
La quantia màxima d'inversió subvencionable és de 60.000,00 euros per vehicle.
j) L'adquisició de drets de producció agrícoles i ramaders.
k) L'adquisició i plantació de plantes anuals.
m) Les inversions que comportin l'augment del nombre de places en explotacions de porcí o les derivades d'aquest augment.
Aquesta limitació no s'aplicarà al sector porcí ecològic excepte que les explotacions estiguin ubicades en municipis en zona vulnerable amb un Índex de Càrrega Ramadera (ICR) superior a 1,2, d'acord amb el Decret 153/2019, de 3 de juliol.
Per calcular el nombre de places, s'aplica el Reial decret 324/2000, de 3 de març, pel qual s'estableixen normes bàsiques de l'ordenació de les explotacions porcines.
n) Per a la resta d'espècies diferents del porcí, l'augment del nombre de places en explotacions ramaderes ubicades en municipis declarats com a zones vulnerables o les derivades d'aquest augment.
Aquesta limitació no s'aplicarà al sector ramader ecològic ni a les explotacions en règim semiintensiu o extensiu excepte que les explotacions ramaderes estiguin ubicades en municipis en zona vulnerable amb un ICR superior a 1,2, d'acord amb el Decret 153/2019, de 3 de juliol.
La consideració de règim extensiu i semiintensiu s'entén d'acord amb les definicions establertes a l'article 3 del Decret 40/2014, de 25 de març, d'ordenació de les explotacions ramaderes.
En ambdós casos, hi seran d'aplicació les equivalències establertes a l'annex 2 del Decret 40/2014 esmentat.
Per a les persones beneficiàries de l'ajut a la primera instal·lació de persones joves agricultores de les convocatòries 2018 i 2019, que ho especifiquessin en els seus plans d'empresa aprovats, no s'aplicarà aquesta limitació quan les explotacions ramaderes estiguin ubicades en municipis en zona vulnerable amb un ICR superior a 1,2, d'acord amb el Decret 153/2019, de 3 de juliol, i estiguin en règim extensiu.
Per a les persones beneficiàries de l'ajut a la primera instal·lació de persones joves agricultores de la convocatòria 2018, que ho especifiquessin en els seus plans d'empresa aprovats, no s'aplicarà aquesta limitació quan les explotacions ramaderes estiguin ubicades en municipis amb un ICR igual o inferior a 1,2.
o) Femers i dipòsits de purins.
Excepte quan la inversió derivi de noves places autoritzades per augment de bestiar o noves activitats, sense perjudici de les disposicions establertes en les precedents lletres m) i n).
p) Les inversions a què es refereix l'article 32 d'aquestes bases reguladores relatives al sector de les fruites i hortalisses, la vinya i la mel.
q) L'Impost sobre el Valor Afegit i altres impostos, les taxes i els gravàmens.
r) La rompuda i/o l'anivellament si no van associades a les inversions de l'apartat 4.2 a) o c) d'aquest annex.
s) Tanques i guals sanitaris en explotacions ramaderes, llevat que es realitzin en la globalitat d'un projecte d'inversió més ampli.
t) Adquisició de béns immobles dels quals l'explotació ja disposi en arrendament o figura anàloga.
u) Sistemes de calefacció i generació de calor que utilitzin fonts d'energia fòssils.
b) Complir les normes obligatòries sobre medi ambient, higiene i benestar dels animals, de conformitat amb la normativa comunitària, estatal i autonòmica.
En el cas que el pla d'explotació prevegi inversions adreçades al compliment de nous requisits imposat per normes comunitàries, es podrà concedir un termini de fins a 12 mesos des de la data en què passin a ser obligatoris per a l'explotació.
6.2 En cas de no compliment de qualsevol compromís del punt 6.1, un cop finalitzats els terminis màxims compromesos, l'ajut es revocarà i s'iniciarà el procediment corresponent amb el reintegrament conseqüent, si escau.
6.3 L'ajut admet subrogació de compromisos a una nova persona titular de l'explotació que compleixi els requisits de beneficiari d'acord amb les bases reguladores de la convocatòria de l'ajut.
Es consideren modificacions de menor entitat les que no afecten la viabilitat del programa d'inversió, com ara canvis entre espècies de plantació, canvis entre sistemes de reg, canvis entre maquinària i canvis entre construccions.
6.5 La resolució de concessió de l'ajut haurà de detallar els compromisos als quals està subjecta la persona beneficiària de l'ajut.
7.2 L'import de la subvenció, expressat en percentatge de la inversió subvencionable, serà del 35%.
L'import màxim de la subvenció, després d'aplicar els increments de l'apartat 7.3 següent, serà del 55% de la inversió.
7.3 El percentatge d'ajut es podrà incrementar d'acord amb el següent:
a) A les explotacions amb més d'un 50% de les terres de conreu i/o l'explotació ramadera ubicades en zones amb limitacions naturals o altres limitacions específiques se'ls podrà concedir un suplement addicional del 5%.
b) Quan la persona sol·licitant sigui un agricultor o agricultora jove o bé quan s'hagi instal·lat en els 5 anys anteriors a la sol·licitud d'ajut per a la millora de la competitivitat de les explotacions, podrà obtenir un suplement addicional del 5%, sempre que compleixi tots els requisits de la definició d'agricultor jove prevista en el Reglament (UE) 1305/2013, incloent-hi el requisit de l'edat.
c) En cas d'inversions col·lectives, se'ls podrà concedir un suplement addicional del 10% sempre que l'import d'aquestes inversions suposi més del 50% de la inversió subvencionable.
7.4 La determinació de la quantia dels ajuts es realitzarà d'acord amb el nombre de sol·licituds i la disponibilitat pressupostària, i d'acord amb els criteris de priorització que estableix l'apartat 8 d'aquest annex.
8.1 Les sol·licituds d'ajut presentades seran valorades, amb un màxim de 100 punts, en relació amb el compliment dels criteris de prioritat següents:
1) Persones joves agricultores o que s'hagin instal·lat en els 5 anys anteriors a la sol·licitud d'ajut per a la millora de la competitivitat de les explotacions.
En cas d'instal·lació compartida, en cotitularitat o en una societat, s'aplicarà aquesta prioritat: 25 punts.
2) L'explotació està catalogada com a EAP en el moment de sol·licitud o està compromesa per aquest concepte a l'increment de l'ajut a la primera instal·lació: 20 punts.
3) L'explotació és situada en zones amb limitacions naturals en més d'un 50% i fins a un 80% de les terres de conreu: 6 punts.
I en més d'un 80% i/o l'explotació ramadera: 9 punts.
Quan l'explotació estigui ubicada en zones que a partir de 2019 han deixat de ser qualificades com a zones amb limitacions naturals, si ho estan en més d'un 50% i fins a un 80% de les terres de conreu: 3 punts, i si ho estan en més d'un 80% i/o l'explotació ramadera: 5 punts.
4) Inversions en regadius, sempre que suposin més del 50% de la inversió subvencionable: 6 punts.
5) Inversions col·lectives, sempre que suposin més del 50% de la inversió subvencionable.
Quan es realitza la inversió per 3 persones: 3 punts, 4 persones: 6 punts, i 5 persones o més: 8 punts.
6) Inversions qualificades d'innovadores d'acord amb l'article 33 que suposin més del 50% de la inversió subvencionable: 5 punts.
7) Inversions en transformació, comercialització, classificació i condicionament de productes de la pròpia explotació, sempre que suposin més del 50% de la inversió subvencionable: 8 punts.
8) La titular d'explotació és dona en persones físiques, o quan més del 50% del capital social estigui en mans de dones i formin part dels òrgans de govern en cas de persones jurídiques: 5 punts.
9) La persona titular d'explotació, abans de l'1 de gener de 2020, és sòcia d'una cooperativa legalment registrada amb anterioritat a aquesta mateixa data, i més del 50% de les inversions sol·licitades estan relacionades amb la secció de la qual és sòcia: 3 punts.
10) L'explotació és inscrita al CCPAE en el moment de sol·licitud o està vinculada a aquest criteri de priorització per l'ajut a la primera instal·lació i com a mínim el 50% de l'import d'inversió subvencionable es dirigeix a agricultura i/o ramaderia ecològica: 6 punts.
11) L'explotació està afectada per l'incendi forestal del 26 de juny a la Ribera d'Ebre, les Garrigues i el Segrià, o les pluges torrencials i riuades dels dies 22 i 23 d'octubre de 2019, o el temporal Glòria del 20 al 23 de gener de 2020: 5 punts.
8.2 Les sol·licituds d'aquest ajut amb puntuació inferior a 20 punts no seran subvencionables per no assolir els criteris de priorització mínims.
8.3 En el cas que l'import total de les sol·licituds seleccionades d'acord amb l'apartat 2 precedent superi la dotació pressupostària disponible per a aquests ajuts, s'atendran les sol·licituds d'acord amb la puntuació assignada en l'apartat 1.
En el cas que després d'aplicar els criteris de selecció i el criteri de desempat quedi pressupost disponible, però l'últim expedient no pugui ser subvencionat en la seva totalitat, a aquest expedient se li podrà aplicar la reducció de l'ajut que li correspondria de manera proporcional al pressupost restant disponible i es tramitarà una proposta de resolució a la persona interessada en què es detallarà la puntuació aconseguida i se li proposarà l'ajut que li resulti, i se li oferirà la possibilitat d'acceptar o no l'ajut proposat.
El volum total d'inversió durant el període de programació 2014-2020 no pot superar els 120.000,00 euros per UTA, amb un màxim de 500.000,00 euros per explotació.
Als efectes d'aquest càlcul, s'atribuirà a una sola explotació beneficiària el conjunt d'ajuts a la millora de la competitivitat realitzats pel titular actual i pels antics titulars de l'explotació.
Pel que fa a les sol·licituds relacionades amb propostes d'instal·lació de persones joves, es consideraran les seves UTA compromeses en l'explotació i les UTA de mà d'obra assalariades fixes, si per aquest concepte li correspon l'increment d'ajut a la instal·lació.
En aquesta casuística, les UTA finalment comprovades en la certificació de la instal·lació hauran de ser les considerades per al càlcul de la inversió màxima PDR, i, quan això no es compleixi, es reduirà l'import de la resolució.
S'adjuntarà a les sol·licituds d'ajut, a més de la documentació de caràcter general establerta a l'article 9 d'aquesta Ordre i la requerida per a la presentació de la DUN, el pressupost de les actuacions a realitzar, i, quan escaigui, la legalització de pou corresponent i, segons els tipus d'inversió en reg, la concessió d'aigua i el consum i/o l'anàlisi mediambiental, d'acord amb l'apartat 12 d'aquest annex.
-11 Justificació i documentació
12.1 En el cas d'inversions subvencionables en regadiu, d'acord amb l'article 46 del Reglament (UE) 1305/2013, s'hauran de complir les condicions següents:
a) Qualsevol instal·lació en reg ha d'estar localitzada en una massa d'aigua caracteritzada degudament en un Pla hidrològic aprovat i comunicat a la Comissió Europea, d'acord amb la Directiva marc de l'aigua (Directiva 2000/60/CE del Parlament Europeu i del Consell, de 23 d'octubre, per la qual s'estableix un marc comunitari d'actuació en l'àmbit de la política d'aigües).
b) Quan es vulgui fer un nou regadiu o millorar un d'existent, hi haurà d'haver un comptador d'aigua o s'hi ha d'instal·lar amb la inversió.
c) S'ha de determinar la identificació de la massa d'aigua d'on prové el reg: numeració, i si és superficial o subterrània, a partir de la qual se'n determinarà l'adequació a la normativa comunitària.
El web del DARP facilita la informació continguda en els plans hidrològics sobre l'estat de les masses d'aigua, de la Conca Fluvial de Catalunya i de les aigües que depenen de la Confederació Hidrogràfica de l'Ebre.
Per a la identificació de la massa d'aigua de la Conca Fluvial de Catalunya, es pot consultar el web de l'ACA http://aca-web.gencat.cat/WDMA /
12.2 L'estalvi potencial d'aigua es determinarà en m 3 /any, d'acord amb la reducció teòrica de les necessitats de dotació de la parcel·la.
Per al càlcul d'aquest estalvi, es tindrà en compte:
- La reducció de pèrdues per millora de les conduccions dins de l'explotació.
- La reducció del volum d'aigua requerit pel nou sistema d'aplicació del reg en comparació amb el sistema anterior.
- El possible canvi permanent a causa de la nova orientació productiva de les parcel·les en les quals es milloren les instal·lacions de reg.
12.3 Hi ha dues modalitats d'inversions en reg:
a) Millora d'una instal·lació de reg preexistent en la qual no s'amplia la superfície de reg.
b) Inversions per incrementar la superfície de reg.
12.4 En la modalitat de millora d'una instal·lació de reg preexistent, caldrà complir i acreditar el compliment dels requisits següents:
a) En tots els casos, s'ha de demostrar prèviament que la inversió permetrà un estalvi potencial d'aigua d'entre el 5% i el 25% en comparació amb la instal·lació a tota l'explotació.
Aquest estalvi potencial d'aigua s'haurà d'acreditar en la memòria de reg que cal presentar en la sol·licitud d'ajut, d'acord amb l'article 9.1 h.5 d'aquesta Ordre.
b) Tenir aprovada la concessió d'aigua corresponent: de la Confederació Hidrogràfica de l'Ebre (CHE) o de l'Agència Catalana de l'Aigua (ACA), o certificat de la Comunitat de Regants on s'especifiqui el cabal anual assignat.
c) Acreditar que la qualificació de les aigües d'on prové el reg és igual o superior a bona d'acord amb els plans hidrològics.
En el cas que la qualificació de les aigües d'on prové el reg sigui inferior a bona, la inversió no serà subvencionable, llevat que es pugui demostrar:
- Una reducció efectiva del consum d'aigua en la nova instal·lació superior o igual al 50% de l'estalvi potencial d'aigua determinat prèviament i possibilitat per la inversió, que es calcularà com la diferència entre el consum de l'explotació després de la millora de la competitivitat i el consum abans d'aquesta millora, en m 3 /any, i
- El consum d'aigua de la seva explotació (en m 3 ) abans de la inversió (mínim una mitjana de les últimes 2 anualitats i màxim de 5) i acreditar-ne el consum 1 any després.
12.5 Els requisits de l'apartat 12.4 anterior no escauen en el cas d'inversions en una instal·lació existent si només afecten l'eficiència energètica, i/o es tracta d'inversions per a la creació d'una bassa no lligada a una nova captació d'aigua, i/o són inversions per a l'ús d'aigua regenerada que no afecti masses superficials o subterrànies.
12.6 En la modalitat d'inversions per incrementar la superfície de reg, caldrà complir i acreditar el compliment dels requisits següents:
a) Garantir que no es produirà cap efecte mediambiental negatiu, mitjançant una anàlisi mediambiental.
Per això, cal tenir aprovat, en el cas d'aigües:
- superficials o subterrànies amb concessions directes a la persona sol·licitant, la concessió d'aigua preliminar corresponent per part de la CHE o l'ACA, que inclogui la superfície a ampliar amb la inversió, i una anàlisi mediambiental aprovada per l'autoritat competent, o
- superficials gestionades per una Comunitat de Regants, una anàlisi mediambiental aprovada per l'autoritat competent del conjunt de la Comunitat de Regants, si resulta impossible l'obtenció d'ofici d'aquesta informació.
A més, cal aportar el certificat de la Comunitat de Regants on s'especifiqui el cabal anual assignat.
b) La qualificació de les aigües d'on prové el reg és igual o superior a bona d'acord amb els plans hidrològics.
En el cas que la qualificació de les aigües d'on prové el reg sigui inferior a bona, la inversió no serà subvencionable, excepte en la situació següent:
- es combina amb una inversió en una instal·lació de reg ja existent i suposa un estalvi potencial d'aigua entre el 5% i el 25% en tota l'explotació ja existent; aquest estalvi potencial d'aigua s'haurà d'acreditar en la memòria de reg a presentar en la sol·licitud d'ajut d'acord amb l'article 9.1 h.5 d'aquesta Ordre, i
- la reducció conjunta en l'ús de l'aigua de les dues instal·lacions ha de ser superior o igual al 50% de l'estalvi potencial d'aigua determinat prèviament.
Es consideraran conjuntament les dues instal·lacions A (preexistent) i B (nova).
Es calcula restant a l'aigua utilitzada en A abans de la millora de la competitivitat (m 3 /any) tant l'aigua utilitzada en A després de la millora (m 3 /any) com l'aigua utilitzada en B (m 3 /any).
Per a això, caldrà acreditar el consum d'aigua de la explotació (m 3 ) abans de la inversió (mínim una mitjana de les últimes 2 anualitats i màxim de 5) i acreditar-ne el consum 1 any després.
Ajuts a la mitigació del canvi climàtic en explotacions agràries
S'estableix una línia d'ajuts adreçada a promoure l'eficiència dels recursos i fomentar el pas a una economia baixa en carboni i capaç d'adaptar-se al canvi climàtic en el sector agrari, a fi d'aconseguir un ús més eficient de l'energia i facilitar el subministrament i la utilització de fonts d'energies renovables.
D'aquesta manera, es promouen les inversions que realitzen les explotacions agràries en aquests àmbits.
d) En el cas de les societats civils particulars i altres persones jurídiques, han de complir la definició d'agricultor actiu i més del 50% del capital social ha d'estar en mans de persones físiques que compleixin la definició d'AP.
e) Presentar una memòria sobre l'adaptació i/o mitigació del canvi climàtic de les inversions sol·licitades vers l'explotació agrària.
2.2 Podran ser beneficiaris d'aquests ajuts els/les joves agricultors i agricultores que, com a persona física o societats existents en el moment de sol·licitud i de nova creació, simultàniament a la sol·licitud d'ajut a la mitigació del canvi climàtic en explotacions agràries, siguin beneficiàries d'un ajut a la primera instal·lació de persones joves agricultores de les convocatòries 2018, 2019 i 2020.
Per a aquestes persones beneficiàries, els requisits de l'apartat 2.1 a) i d) esdevindran compromisos a complir en el termini màxim de 18 mesos des de la data de concessió de l'ajut a la primera instal·lació i dos anys des de la data d'establiment efectiu, respectivament.
L'incompliment d'aquest compromís o la revocació de l'ajut a la primera instal·lació de joves agricultors són causa de revocació de l'ajut a la mitigació del canvi climàtic i s'iniciarà el procediment regulat en l'article 100 del text refós de la Llei de finances de Catalunya aprovat pel Decret legislatiu 3/2002, de 24 de desembre, que inclourà, si escau, el reintegrament de les quantitats pagades indegudament.
3.1 Aquelles que, d'acord amb un estudi o memòria, s'adaptin i/o mitiguin el canvi climàtic vers l'explotació.
3.2 Les inversions han d'anar adreçades a algun dels àmbits següents:
a) Millora i reestructuració de béns immobles per fer-los més eficients energèticament.
b) Renovació d'instal·lacions elèctriques per a la reducció del consum d'energia.
c) L'ús, per a consum exclusiu de la pròpia explotació, de fonts renovables d'energia, subproductes, residus i d'altres matèries primeres no alimentàries per impulsar el desenvolupament de la bioeconomia.
d) Adquisició i instal·lació de nova maquinària i equips que representin una innovació tecnològica i impliquin un avenç sensible.
A aquests efectes, es considera quan no se'n disposi a l'explotació o quan la utilitzada actualment a l'explotació agrària objecte d'ajut (inscrita al ROMA a nom de la persona beneficiària) tingui una antiguitat superior a 10 anys.
Únicament seran subvencionables per aquest concepte les màquines que detalla específicament per a aquest ajut l'article 33 d'aquesta Ordre, i per calcular l'adequació d'una màquina autopropulsada a l'explotació s'utilitzarà la comparativa entre lloguer i adquisició de l'article 36 d'aquesta Ordre.
e) La resta d'inversions en explotacions agràries que suposin una reducció de l'emissió de gasos amb efecte d'hivernacle i/o d'amoníac en l'àmbit de la pròpia explotació.
3.3 Els costos elegibles per l'ajut són els següents:
b) Adquisició i instal·lació de nova maquinària i equip que representin una innovació tecnològica.
c) Adquisició o desenvolupament de programes i suports informàtics, i adquisició de patents, llicències, drets d'autor i marques registrades.
d) Les despeses generals vinculades a les inversions que preveuen els apartats anteriors, com ara honoraris d'arquitectes i enginyers per als projectes visats de les inversions o assessors per a l'estudi o memòria sobre l'adaptació i/o mitigació del canvi climàtic, fins a un màxim del 8% de la inversió subvencionable.
3.4 Per tenir dret a l'ajut, s'exigeix una inversió total mínima subvencionable de 5.000,00 euros.
a) Construcció, adquisició o millora d'habitatges.
b) La compra de maquinària diferent de l'elegible en l'apartat 3.2 d'aquest annex, i tot tipus d'estris i de qualsevol màquina de què ja disposi l'explotació, o la segona adquisició de la mateixa màquina en una sol·licitud.
c) La compra de maquinària, vehicles o equips de segona mà de qualsevol tipus.
d) Les inversions que tinguin per objecte la simple substitució, reposició o renovació d'elements de l'explotació.
g) L'Impost sobre el Valor Afegit i altres impostos, les taxes i els gravàmens.
h) Les derivades de l'augment del nombre de places en explotacions ramaderes, d'acord amb les restriccions regulades als apartats m) i n) de l'apartat 5 de l'annex 2.
Per calcular el nombre de places, s'aplicarà el Reial decret 324/2000, de 3 de març, pel qual s'estableixen normes bàsiques d'ordenació de les explotacions porcines, i el Decret 40/2014, de 25 de març, d'ordenació de les explotacions ramaderes.
Aquesta limitació no s'aplicarà a les inversions adreçades exclusivament a l'àmbit de l'apartat 3.2 c) d'aquest annex.
5.1 Les persones beneficiàries han d'assumir els compromisos específics següents:
5.2 L'ajut admet subrogació de compromisos a una nova persona titular de l'explotació que compleixi els requisits de beneficiari d'acord amb les bases reguladores de la convocatòria per la qual es concedeix l'ajut.
b) En qualsevol cas, caldrà que la persona beneficiària comuniqui a la Direcció General de Desenvolupament Rural la intenció de realitzar canvis en les inversions aprovades amb anterioritat a la realització efectiva.
5.4 La resolució de concessió de l'ajut ha de detallar els compromisos a què està subjecta la persona beneficiària de l'ajut.
6.1 L'ajut consistirà en una subvenció aplicable als costos derivats de les actuacions que preveu l'apartat 3 d'aquest annex.
6.2 L'import màxim de la subvenció, expressat en percentatge de la inversió subvencionable, serà del 40%.
L'import màxim de la subvenció, després d'aplicar els increments de l'apartat 6.3 següent, serà del 65% de la inversió.
6.3 El percentatge d'ajut es podrà incrementar d'acord amb el següent:
a) A les explotacions amb més d'un 50% de les terres de conreu i/o l'explotació ramadera ubicades en zones amb limitacions naturals o altres limitacions específiques, se'ls podrà concedir un suplement addicional del 5%.
b) Quan la persona sol·licitant sigui un/a agricultor o agricultora jove o bé quan s'hagi instal·lat en els 5 anys anteriors a la sol·licitud d'ajut per a la mitigació del canvi climàtic i compleixi tots els requisits de la definició d'agricultor/a jove prevista en el Reglament (UE) 1305/2013, incloent-hi el requisit de l'edat, podrà obtenir un suplement addicional del 5%.
c) En cas d'inversions col·lectives, se'ls podrà concedir un suplement addicional del 10% sempre que suposin més del 50% de la inversió subvencionable.
A aquests efectes, exclusivament es consideren els costos elegibles en maquinària de l'apartat 3.3 d'aquest annex de l'àmbit 3.2 d); i els costos (apartat 3.3) en construcció i adquisició de béns immobles, instal·lacions i/o equips lligats directament a l'àmbit (apartat 3.2 e)) d'inversions en explotacions agràries que suposin una reducció de l'emissió de gasos amb efecte d'hivernacle i/o d'amoníac dins la pròpia explotació.
d) Per inversions relacionades amb els ajuts de l'annex 6, se'ls podrà concedir un suplement addicional del 5% sempre que suposin més del 50% de la inversió subvencionable.
6.4 La determinació de la quantia dels ajuts es realitzarà d'acord amb el nombre de sol·licituds i la disponibilitat pressupostària, i d'acord amb els criteris de priorització que estableix l'apartat 7 d'aquest annex.
1) Persones joves agricultores o que s'hagin instal·lat en els 5 anys anteriors a la sol·licitud d'ajut per a la mitigació del canvi climàtic.
3) Inversions col·lectives, sempre que suposin més del 50% de la inversió subvencionable.
A aquests efectes, exclusivament es consideraran els costos elegibles en maquinària de l'apartat 3.3 d'aquest annex de l'àmbit 3.2 d); i els costos (apartat 3.3) en construcció i adquisició de béns immobles, instal·lacions i/o equips lligats directament a l'àmbit (apartat 3.2 e) d'inversions en explotacions agràries que suposin una reducció de l'emissió de gasos amb efecte d'hivernacle i/o d'amoníac dins la pròpia explotació.
Quan es realitzi la inversió per 3 persones: 3 punts; 4 persones: 6 punts, i 5 persones o més: 10 punts.
4) Inversions en energies renovables, sempre que suposin més del 50% de la inversió subvencionable: 15 punts.
5) Inversions qualificades d'innovadores d'acord amb l'article 33 que suposin més del 50% de la inversió subvencionable: 5 punts.
6) L'explotació és inscrita al CCPAE en el moment de sol·licitud o està compromesa a aquest criteri de priorització per l'ajut a la primera instal·lació i com a mínim el 50% de l'import d'inversió aprovat s'adreça a agricultura i/o ramaderia ecològica: 5 punts.
7) La titular d'explotació és dona en persones físiques, o quan més del 50% del capital social estigui en mans de dones i formin part dels òrgans de govern en cas de persones jurídiques: 5 punts.
8) A les explotacions amb més d'un 50% de les terres de conreu i/o l'explotació ramadera ubicades en zones amb limitacions naturals: 6 punts.
Quan en l'explotació més d'un 50% de les terres de cultiu i/o l'explotació ramadera estan ubicades en zones que a partir de 2019 han deixat de ser qualificades com a zones amb limitacions naturals: 3 punts.
9) Inversions destinades al tractament de dejeccions ramaderes en l'àmbit de l'explotació: 5 punts.
10) L'explotació està afectada per l'incendi forestal del 26 de juny a la Ribera d'Ebre, les Garrigues i el Segrià, o les pluges torrencials i riuades dels dies 22 i 23 d'octubre de 2019, o el temporal Glòria del 20 al 23 de gener de 2020: 4 punts.
7.2 Les sol·licituds d'aquest ajut amb puntuació inferior a 25 punts no seran subvencionables per no assolir els criteris de priorització mínims.
7.3 En el cas que l'import total de les sol·licituds seleccionades d'acord amb l'apartat 2 precedent superi la dotació pressupostària disponible per a aquests ajuts, s'atendran les sol·licituds d'acord amb la puntuació assignada en l'apartat 1.
Se seleccionaran els expedients fins a exhaurir el pressupost de la convocatòria, tenint en compte sol·licituds completes i la quantia d'ajut establerta segons el punt 6 d'aquest annex.
En el cas que després d'aplicar els criteris de selecció i el criteri de desempat quedi pressupost disponible però l'últim expedient no pugui ser subvencionat en la seva totalitat, a aquest expedient se li podrà aplicar la reducció de l'ajut que li correspondria de manera proporcional al pressupost restant disponible i es tramitarà una proposta de resolució a la persona interessada en què es detallarà la puntuació aconseguida i se li proposarà l'ajut que li resulti, i se li oferirà la possibilitat d'acceptar o no l'ajut proposat.
La proposta ha d'estar formalment acceptada per tramitar la resolució definitiva.
El volum total d'inversió durant el període de programació 2014-2020 no pot superar els 120.000,00 euros per UTA, amb un màxim de 240.000,00 euros per explotació.
Als efectes d'aquest càlcul, s'atribuirà a una sola explotació beneficiària el conjunt d'ajuts a la mitigació del canvi climàtic realitzats pel titular actual i pels antics titulars de l'explotació.
En les sol·licituds relacionades amb propostes d'instal·lació de persones joves, es consideraran les seves UTA compromeses en l'explotació i les UTA de mà d'obra assalariades fixes, si per aquest concepte li correspon l'increment d'ajut a la instal·lació.
En aquesta casuística, les UTA finalment comprovades en la certificació de la instal·lació hauran de ser les considerades per al càlcul de la inversió màxima PDR, i, quan això no es compleixi, se'n reduirà l'import de la resolució.
S'adjuntarà a les sol·licituds d'ajut, a més de la documentació de caràcter general establerta a l'article 9 d'aquesta Ordre i la requerida per a la presentació de la DUN, el pressupost de les actuacions a realitzar.
-10 Justificació i documentació
Ajuts a la diversificació agrària
S'estableix una línia d'ajuts adreçada a promoure les possibilitats de rendes complementàries que reforcin la viabilitat de les explotacions agràries.
Es financen inversions per a la diversificació econòmica de les explotacions agràries amb l'objectiu de fomentar-ne el desenvolupament i la creació de llocs de treball, i d'incrementar les rendes dels agricultors i agricultores perquè mantinguin l'activitat agrària en el territori.
2.1 Podran ser beneficiàries d'aquests ajuts les persones físiques o jurídiques titulars d'explotacions agràries que gestionen directament l'activitat subvencionada i que, a més dels requisits de l'article 4 d'aquesta Ordre, compleixin els requisits d'admissibilitat següents:
a) En el cas de les persones físiques, complir la definició d'AP.
d) En el cas de les societats civils particulars i altres persones jurídiques, tenir la qualificació EAP o complir-ne els requisits.
2.2 Podran ser beneficiaris d'aquests ajuts els/les joves agricultors i agricultores que, com a persona física o societats existents en el moment de sol·licitud i de nova creació, simultàniament a la sol·licitud d'ajut a la diversificació s'incorporin a l'activitat agrària.
Per a aquestes persones beneficiàries, el requisit de l'apartat 2.1 a) i d) esdevindrà compromís a complir en el termini màxim de dos anys des de la data d'establiment efectiu.
L'incompliment d'aquest compromís o de la revocació de l'ajut a la primera instal·lació de joves agricultors i agricultores és causa de revocació de l'ajut a la diversificació agrària i s'iniciarà el procediment de l'article 100 del text refós de la Llei de finances públiques de Catalunya aprovat pel Decret legislatiu 3/2002, de 24 de febrer, que inclourà, si escau, el reintegrament de les quantitats pagades indegudament.
Les explotacions agràries objecte d'aquest ajut han de tenir una viabilitat modulada igual o superior al 35% i inferior al 120% de l'RR.
La viabilitat modulada es calcula amb la renda neta de l'annex 4 de l'Ordre que regula la DUN corresponent.
4.1 Les inversions han d'anar adreçades a les activitats següents:
a) Activitats turístiques en l'àmbit de l'explotació, com ara la creació o millora d'establiments d'allotjaments turístics inclosos en el Decret 159/2012, de 20 de novembre, d'establiments d'allotjament turístic i d'habitatges d'ús turístic, gestionats directament per la persona sol·licitant mateixa de l'ajut; la prestació de serveis turístics; restaurants; cafeteries, o càterings.
b) Activitats d'oci reglades dins de l'explotació, com ara la granja escola; una aula d'entorn rural; els nuclis zoològics amb ànim de lucre, excepte els que realitzin reproducció i producció, consistents en residències i escoles d'ensinistrament; establiments d'èquids i els destinats a la pràctica de l'equitació, excepte els que realitzin reproducció i producció; activitats recreatives i esportives, i d'altres activitats d'oci reglades per altres departaments que es poden realitzar a l'explotació agrària.
c) Transformació de productes agraris dins de l'explotació, el resultat de la qual és un producte de fora de l'annex I del Tractat de funcionament de la UE independentment de si el producte o productes originals formen part de l'annex I esmentat.
En el cas que el producte originari sigui totalment un producte de l'annex I esmentat, haurà de procedir de fora de la pròpia explotació.
d) Comercialització dins de l'explotació de productes inclosos i no inclosos en l'annex I del Tractat de funcionament de la UE, independentment d'on s'han produït.
Més del 50% dels productes que es comercialitzen no han d'estar inclosos en l'annex I esmentat.
A aquest efecte, es comprovarà el percentatge de productes declarats en la memòria-estudi i en la certificació de la inversió, considerant el nombre de productes posats a la venda i el seu valor.
e) El desenvolupament d'artesania i activitats artesanals no agroalimentàries, dins de la pròpia explotació, dels oficis regulats pel Decret 182/2014, de 30 de desembre, sobre l'activitat artesanal (DOGC 6786, de 12.1.2015) i les seves modificacions.
f) El desenvolupament d'energies renovables en l'explotació destinades exclusivament a la seva comercialització.
g) Recuperació i condicionament d'espais naturals dins l'explotació mateixa, amb instal·lació d'infraestructures per a la conservació (punts d'aigua, refugis, etc.), i restauració del patrimoni natural per a usos turístics, d'oci o educacionals.
a) Adquisició, construcció o millora d'immobles.
c) Adquisició o desenvolupament de programes informàtics.
d) Les despeses generals vinculades a les inversions que es preveuen en els apartats anteriors, com ara honoraris d'arquitectes i enginyers per als projectes visats i l'estudi de viabilitat tecnicoeconòmica, fins a un màxim del 8% de la inversió subvencionable.
a) La creació de supermercats i hipermercats.
b) L'adquisició de patents, l'Impost sobre el Valor Afegit i altres impostos, les taxes i els gravàmens, les llicències i els permisos.
c) Les despeses de publicitat de marques i empreses.
d) La compra de terrenys, de vehicles, d'equips de segona mà i de reposició; les despeses de lloguers i de manteniment.
e) Els materials fungibles i els béns mobles de reposició, petits electrodomèstics i béns mobles d'una vida útil inferior a 5 anys.
f) Les antenes parabòliques i els equips audiovisuals, excepte quan se'n justifiqui la utilitat amb finalitat pedagògica.
g) L'organització i assistència a fires i congressos.
i) La construcció de nous edificis que suposin un increment de places en establiments d'allotjament turístic i la compra d'edificis que ja formen part d'un establiment d'allotjament turístic en funcionament.
j) Les inversions que tinguin per objecte la simple substitució, reposició o renovació d'elements de l'explotació o part d'aquests elements.
k) Sistemes de calefacció i generació de calor que utilitzin fonts d'energia fòssils.
a) Mantenir l'activitat de diversificació i les inversions objecte d'ajut durant un mínim de cinc anys a comptar del pagament de l'ajut.
c) Complir la normativa aplicable a les inversions de què es tracti.
6.2 L'ajut es revocarà quan no es compleixin els compromisos del punt 6.1 en el termini màxim compromès, i s'iniciarà el procediment de revocació corresponent, i de reintegrament si escau.
6.3 L'ajut admet subrogació de compromisos a una nova persona titular de l'explotació que compleixi els requisits de beneficiari d'acord amb les bases reguladores de la convocatòria per la qual es concedeix l'ajut.
6.5 La resolució de concessió de l'ajut ha de detallar els compromisos a què està subjecta la persona beneficiària de l'ajut.
7.2 L'import màxim de la subvenció, expressat en percentatge de la inversió subvencionable, serà del 40%.
7.3 La determinació de la quantia dels ajuts es realitzarà d'acord amb el nombre de sol·licituds i la disponibilitat pressupostària, i d'acord amb els criteris de priorització que estableix l'apartat 9 d'aquest annex.
7.4 Aquests ajuts es regeixen pel Reglament (UE) 1407/2013 de la Comissió, de 18 de desembre, relatiu a l'aplicació dels articles 107 i 108 del Tractat de funcionament de la Unió Europea als ajuts de minimis (DOUE L-352, de 24.12.2013).
8.1 El volum total d'inversió auxiliable durant el període de programació 2014-2020 no pot superar els 500.000,00 euros per explotació.
Als efectes d'aquest càlcul, s'atribuirà a una sola explotació beneficiària el conjunt d'ajuts a la diversificació realitzats pel titular actual i pels antics titulars de l'explotació.
8.2 D'acord amb el Reglament (UE) 1407/2013 de la Comissió, de 18 de desembre, aquests ajuts estan subjectes al límit màxim d'ajuts de minimis de 200.000,00 euros durant qualsevol període de tres exercicis fiscals per beneficiari.
9.1 Les sol·licituds d'ajut presentades seran valorades, amb un màxim de 100 punts, en relació amb el compliment dels criteris de prioritat següents:
1) Persones joves agricultores o que s'hagin instal·lat en els 5 anys anteriors a la sol·licitud d'ajut per a la diversificació agrària.
Els/les joves instal·lats/ades sense el suport de l'ajut a la primera instal·lació, per acreditar la capacitació professional, hauran de disposar de la titulació acadèmica corresponent o de la formació requerida en l'itinerari formatiu regulat a l'apartat 9.2 de l'annex 1 en la data de sol·licitud d'ajut a la diversificació agrària.
3) A les explotacions amb més d'un 50% de les terres de conreu i/o l'explotació ramadera ubicades en zones amb limitacions naturals: 15 punts.
Quan en l'explotació més d'un 50% de les terres de cultiu i/o l'explotació ramadera estan ubicades en zones que a partir de 2019 han deixat de ser qualificades com a zones amb limitacions naturals: 8 punts.
4) Projectes amb actuacions destinades a la transformació de productes agraris: 8 punts.
5) Projectes amb actuacions destinades a la comercialització de productes agraris: 8 punts.
6) Projectes que proposin el desenvolupament d'energies renovables per a l'ús de l'activitat de diversificació: 15 punts.
7) La titular d'explotació és dona en persones físiques, o quan més del 50% del capital social estigui en mans de dones i formin part dels òrgans de govern en el cas de persones jurídiques: 5 punts.
8) L'explotació està afectada per l'incendi forestal del 26 de juny a la Ribera d'Ebre, les Garrigues i el Segrià, o les pluges torrencials i riuades dels dies 22 i 23 d'octubre de 2019, o el temporal Glòria del 20 al 23 de gener de 2020: 4 punts.
9.2 Les sol·licituds d'aquest ajut amb puntuació inferior a 25 punts no seran subvencionables per no assolir els criteris de priorització mínims.
9.3 En el cas que l'import total de les sol·licituds seleccionades d'acord amb l'apartat 2 precedent superi la dotació pressupostària disponible per a aquests ajuts, s'atendran les sol·licituds d'acord amb la puntuació assignada en l'apartat 1.
En cas que diverses sol·licituds aconsegueixin la mateixa puntuació i no es disposi de prou pressupost per atendre-les totes, s'aplicarà com a criteri de desempat el percentatge més baix de la RUT sobre l'RR modulada estàndard de la DUN.
Si la persona interessada no accepta, se seleccionarà la sol·licitud següent i es procedirà de la mateixa manera.
S'adjuntarà a les sol·licituds d'ajut, a més de la documentació de caràcter general que estableix l'article 9 d'aquesta Ordre i la documentació requerida per a la presentació de la DUN, la documentació següent:
a) Memòria-estudi de viabilitat tecnicoeconòmica de la inversió de diversificació sol·licitada, d'acord amb el model normalitzat que es pot descarregar del web http://agricultura.gencat.cat/ca/ambits/desenvolpuament-rural/contracte-global-explotacio/documents-associats.
b) Declaració d'ajuts de minimis rebuts en l'exercici fiscal actual i en els dos exercicis fiscals anteriors, fent constar que l'ajut global de minimis que hagi rebut la persona sol·licitant no supera els límits establerts per la normativa reguladora d'aquests ajuts.
c) En el cas de l'activitat de producció artesanal no agroalimentària, còpia del carnet d'artesà d'acord amb el repertori d'oficis artesanals del departament competent en matèria d'artesania, o, en cas de nova creació de l'activitat, compromís d'obtenir-lo en un període de 3 anys des de la data de certificació de l'expedient, si resulta impossible l'obtenció d'ofici d'aquesta informació.
S'adjuntarà a la documentació justificativa de la realització de les actuacions per a les quals es va sol·licitar l'ajut, si escau, a més de la documentació de caràcter general que estableix l'article 15 d'aquesta Ordre, la documentació que justifiqui el compliment dels requisits exigits amb la resolució de l'ajut, entre d'altra:
a) Còpia del certificat actualitzat d'inscripció al Registre de Turisme de Catalunya, si resulta impossible l'obtenció d'ofici d'aquesta informació.
b) Còpia del certificat actualitzat d'inscripció al Registre de Nuclis Zoològics de Catalunya, en el cas d'activitats d'oci, quan s'escaigui i si resulta impossible l'obtenció d'ofici d'aquesta informació.
c) Còpia del certificat actualitzat d'inscripció al Llibre de registre d'instal·lacions destinades a activitats amb infants i joves de la Secretaria de Joventut, en cas de granja escola, si resulta impossible l'obtenció d'ofici d'aquesta informació.
d) Còpia del contracte tècnic d'accés i de connexió amb la companyia elèctrica que distribueix l'energia produïda per la persona sol·licitant, en cas d'energies renovables.
e) En cas de formalitzar un préstec en el marc d'un conveni signat entre el DARP, l'Institut Català de Finances (ICF) i entitats adherides, s'ha d'adjuntar còpia de la pòlissa del préstec.
f) Inventari de productes que es comercialitzen, amb indicació de si estan o no inclosos en l'annex I del Tractat de funcionament de la UE, el seu nombre i el valor.
L'objectiu dels ajuts és assegurar un ús continuat de les terres agràries, contribuir al manteniment d'una comunitat rural viable que possibiliti la conservació del camp, i mantenir i fomentar sistemes agraris sostenibles amb especial consideració a les exigències mediambientals.
Per això, es compensen els costos addicionals i les pèrdues de renda per la realització de l'activitat agrària en les zones amb limitacions naturals o altres limitacions específiques.
Els pagaments es concedeixen als agricultors que es comprometin a dur a terme la seva activitat agrària en les zones amb limitacions naturals o altres limitacions específiques designades.
Les zones agrícoles amb limitacions naturals o altres limitacions específiques a Catalunya són els municipis qualificats de muntanya, amb limitacions naturals significatives o amb limitacions específiques, d'acord amb l'ordre reguladora de la DUN per a la campanya corresponent.
Poden ser beneficiàries les persones físiques o jurídiques que compleixin els requisits següents:
En cas d'una persona física, ser agricultor professional (AP) o titular d'una explotació agrària qualificada de prioritària d'acord amb la normativa aplicable a Catalunya.
En cas d'una persona jurídica, Comunitat de Béns (CB) o societat civil particular (SCP), ser titular d'una explotació agrària qualificada de prioritària.
La sol·licitud de l'ajut de les zones de muntanya i zones amb altres limitacions específiques és incompatible amb l'ajut a les zones amb limitacions naturals significatives.
Les explotacions agràries per a les quals se sol·liciti l'ajut de compensació a les zones amb limitacions naturals o altres limitacions específiques hauran de complir els requisits següents:
a.1 Estar ubicades totalment o parcialment en els municipis de zones amb limitacions naturals o altres limitacions específiques d'acord amb la relació establerta en l'ordre reguladora de la DUN de la campanya corresponent, qualificats de muntanya, amb limitacions naturals significatives o amb limitacions específiques.
L'ajut es limitarà a la superfície de l'explotació inclosa a cada tipus de zona amb limitació.
a.2 Estar ubicades totalment o parcialment en els municipis que han perdut la qualificació de municipis de zones amb limitacions naturals significatives amb la nova delimitació de zones, que es considera que tenen un règim transitori d'acord amb la previsió continguda en l'article 31.5 del Reglament (UE) 1305/2013.
La relació d'aquests municipis és la continguda en l'apartat 9 d'aquest annex.
b) Tenir una superfície agrícola indemnitzable superior a 5 hectàrees, i, en el cas de sol·licitar superfície de pastures, només seran auxiliables aquestes superfícies si es disposa de bestiar per fer-ne l'aprofitament.
c) L'explotació haurà de tenir una càrrega ramadera mínima de 0,2 UBG/ha, d'acord amb la definició continguda en l'article 3 d'aquesta Ordre i les equivalències en UBG de les diferents espècies.
Comprometre's a dur a terme l'activitat agrària en les zones agrícoles amb limitacions naturals o altres limitacions específiques, llevat del cas de jubilació o de causes de força major, d'acord amb els supòsits que estableix l'article 2.2 del Reglament (UE) 1306/2013 del Parlament Europeu i del Consell, de 17 de desembre.
5.1 L'ajut consisteix en una subvenció directament aplicable a compensar les rendes de les persones agricultores i les persones ramaderes amb explotacions ubicades en zones amb limitacions naturals.
Per al càlcul de l'ajut, es tindran en compte els conceptes següents:
El mòdul de base indica la quantitat unitària a pagar en la compensació, expressada en euros per hectàrea de superfície indemnitzable, segons les tipologies d'explotació següents: explotacions amb el 75% o més de la superfície de cultius no llenyosos; explotacions amb el 75% o més de la superfície de cultius llenyosos; explotacions amb el 75% o més de la superfície de pastures, i explotacions mixtes, quan es combinin com a mínim dues de les casuístiques anteriors i no es compleixin els percentatges mínims indicats.
Explotacions de cultius no llenyosos: 66,00 euros/ha
Zona amb limitacions naturals significatives:
Explotacions de cultius no llenyosos: 58,00 euros/ha
Explotacions de cultius llenyosos: 68,00 euros/ha
Zona amb limitacions específiques:
Explotacions de cultius llenyosos: 144,00 euros/ha.
b) Superfície agrícola indemnitzable.
És la suma de totes les superfícies agrícoles de cada tipus amb les consideracions següents:
Superfície farratgera és la superfície agrícola destinada a l'alimentació del bestiar, en aprofitament a dent i/o a dall, i també aquella altra que la persona titular de l'explotació utilitza per a la pastura del bestiar, de manera individual o conjunta per tenir dret a un aprofitament estacional.
La superfície de pastures només serà auxiliable en el cas que l'explotació consti al Registre d'Explotacions Ramaderes de Catalunya amb un sistema productiu extensiu o semiintensiu.
En cas de pastures comunals, la superfície computable serà proporcional a la pastura utilitzada per cada persona beneficiària que li sigui assignada per l'òrgan competent.
La superfície de pastures situades en un municipi qualificat de muntanya o amb limitacions específiques només serà auxiliable si la marca ramadera oficial del bestiar que en fa l'aprofitament també se situa en un municipi qualificat de muntanya o de limitacions específiques.
La superfície de pastures situades en un municipi qualificat de limitacions naturals significatives només serà auxiliable si la marca ramadera oficial del bestiar que en fa l'aprofitament també se situa en un municipi de la mateixa qualificació.
La superfície de pastures situada en els municipis indicats a l'apartat 8 d'aquest annex serà auxiliable tant si la marca ramadera del bestiar que en fa l'aprofitament està situada en un municipi de muntanya com en un de limitacions específiques o de limitacions naturals significatives.
S'exceptuen dels requeriments del paràgraf anterior les explotacions que justifiquin l'aprofitament de les pastures amb l'acreditació dels moviments del bestiar degudament registrats.
c) Reducció dels ajuts segons la superfície sol·licitada
Es fixa una reducció dels ajuts segons la superfície que sol·liciti la persona demandant de la compensació.
Els imports màxims per a cada un dels tipus de superfície seran els següents:
c.1 Explotacions de cultius llenyosos, de cultius no llenyosos en les tres zones i explotacions mixtes en zones amb limitacions naturals significatives:
c.1 a) Quan la superfície sigui igual o menor a 20 hectàrees, el valor de l'ajut serà del 100% de l'establert.
c.1 b) Quan la superfície sigui més gran de 20 hectàrees i igual o menor de 40 hectàrees, per a aquesta superfície el valor de l'ajut serà del 60% de l'establert.
c.1 c) Quan la superfície sigui més gran de 40 hectàrees, per a aquesta superfície el valor de l'ajut serà del 30% de l'establert.
c.2 Explotacions de pastures en les tres zones i explotacions mixtes en zones de muntanya i zones amb limitacions específiques:
c.2 a) Quan la superfície sigui igual o menor a 40 hectàrees, el valor de l'ajut serà del 100% de l'establert.
c.2 b) Quan la superfície sigui més gran de 40 hectàrees i igual o menor de 80 hectàrees, per a aquesta superfície el valor de l'ajut serà del 60% de l'establert.
c.2 c) Quan la superfície sigui més gran de 80 hectàrees, per a aquesta superfície el valor de l'ajut serà del 30% de l'establert.
5.2 Es garantirà el cobrament mínim de 25,00 euros per hectàrea de superfície comprovada sobre la mitjana de superfície amb dret a ajut.
5.3 La quantia de l'ajut mínima en concepte compensació anual no podrà ser inferior en cap cas a 100,00 euros.
Tots els expedients als quals correspongui un ajut inferior a 100,00 euros seran desestimats.
5.4 Els imports establerts per hectàrea de superfície agrària útil (SAU) no superaran en cap cas els màxims que estableix l'annex II del Reglament (UE) 1305/2013 del Parlament Europeu i del Consell, de 17 de desembre.
5.5 Les superfícies situades en els municipis que consten en l'apartat 9 d'aquest annex podran ser auxiliades amb aquests ajuts com a màxim fins a l'any 2020 i se'ls aplicarà un coeficient de pagament sobre el mòdul base de zona amb limitacions naturals significatives d'acord amb la norma europea corresponent.
En el cas que l'import total de les sol·licituds presentades superi la dotació pressupostària disponible, es procedirà al prorrateig, en relació amb la quantia global sol·licitada, entre les persones beneficiàries de la subvenció i segons el nombre d'hectàrees de l'explotació.
S'adjuntarà a les sol·licituds d'ajut, si escau, la documentació de caràcter general que estableix l'article 9 d'aquesta Ordre i la documentació requerida per a la presentació de la DUN de la campanya corresponent.
-8 Municipis on la superfície de pastures auxiliable és compatible amb la ubicació de la marca ramadera oficial en municipis de diferent qualificació
L'Albagés, l'Albi, Alcanó, Alfés, Almatret, Arbeca, Arbolí, Arnes, Ascó, Aspa, Barberà de la Conca, Batea, Bellaguarda, Bellmunt del Priorat, Benissanet, la Bisbal de Falset, les Borges Blanques, Bot, Bovera, Cabacés, Capçanes, Caseres, Castelldans, Cervià de les Garrigues, Clariana de Cardener, el Cogul, Corbera d'Ebre, Cornudella de Montsant, l'Argentera, l'Espluga Calba, Falset, la Fatarella, la Figuera, Flix, la Floresta, Fulleda, Gandesa, Garcia, Ginestar, la Granadella, Granyena de les Garrigues, Gratallops, els Guiamets, Horta de Sant Joan, Juncosa, Llardecans, el Lloar, Llobera, Maials, Marçà, Margalef, el Masroig, Miravet, el Molar, la Molsosa, Montblanc, Montclar, Montmajor, Móra d'Ebre, Móra la Nova, la Morera de Montsant, Navès, Olius, els Omellons, els Omells de na Gaia, la Palma d'Ebre, Paüls, el Pinell de Brai, Pinós, la Pobla de Cérvoles, la Pobla de Massaluca, Poboleda, Porrera, Pradell, Prat de Comte, Puiggròs, Rasquera, Riba-roja d'Ebre, Riner, Sant Mateu de Bages, Sarroca de Lleida, Senan, el Soleràs, Solsona, Sunyer, Tarrés, Tivissa, Torà, els Torms, la Torre de Fontaubella, la Torre de l'Espanyol, Torrebesses, Torroja del Priorat, Ulldemolins, Vallbona de les Monges, Vallclara, Vilalba dels Arcs, Vilanova de Prades, la Vilella Alta, la Vilella Baixa, el Vilosell, Vimbodí, Vinaixa, Vinebre, Viver i Serrateix.
-9 Municipis del règim transitori, que havien estat ZLN fins a l'any 2018
L'Albi, l'Albagés, Alcanó, Alfés, Arbeca, Ascó, Aspa, Batea, Bellaguarda, Bellmunt del Priorat, Benissanet, Bovera, les Borges Blanques, Bot, Capçanes, Casserres, Castelldans, Cervià de les Garrigues, Clariana de Cardener, el Cogul, Corbera d'Ebre, l'Espluga Calba, Falset, Flix, la Floresta, Fulleda, Gandesa, Garcia, Ginestar, la Granadella, Granyena de les Garrigues, Gratallops, els Guiamets, Juncosa, Llardecans, Lloar, Maials, Marçà, el Masroig, Miravet, el Molar, Móra d'Ebre, Móra la Nova, les Omellons, el Pinell de Brai, la Pobla de Massaluca, Poboleda, Porrera, Puiggròs, Rasquera, Riba-roja d'Ebre, Sarroca de Lleida, el Soleràs, Sunyer, Tarrés, Tivissa, els Torms, la Torre de l'Espanyol, Torrebesses, Torroja del Priorat, Vilalba dels Arcs, la Vilella Baixa, el Vilosell, Vinaixa, Vinebre.
L'objectiu de la mesura d'agroambient i clima prevista en l'article 28 del Reglament (UE) 1305/2013 del Parlament Europeu i del Consell, de 17 de desembre, és fomentar als agricultors i altres gestors de terres perquè prestin serveis a la societat en el seu conjunt mitjançant la introducció o el manteniment de pràctiques agrícoles que contribueixin a la protecció i millora del medi ambient i els recursos naturals, el sòl i la diversitat genètica, i també a la mitigació del canvi climàtic.
També es para una especial atenció a la conservació de recursos genètics agrícoles i també ramaders, a través de les races autòctones en perill d'extinció.
Poden ser beneficiàries dels ajuts de pràctiques agroambientals les persones titulars d'explotacions agràries que compleixin els requisits específics de cada línia d'ajut establerts a l'apartat 10 d'aquest annex, i que també es comprometin a realitzar, per a la resta del període de compromís, en tota o en part de la seva explotació, les actuacions que comporten la percepció d'ajut incloses en aquest annex.
S'exceptua d'aquesta definició la línia d'ajut agroambiental de biodiversitat cultivada per a la qual s'atendrà al que disposi l'apartat 10.9 d'aquest annex.
Seran objecte d'ajut les pràctiques agroambientals següents:
3.1 Gestió sostenible de zones humides
L'operació consisteix a establir un sistema de gestió de les zones humides amb un elevat grau de sostenibilitat preservant les mesures de protecció adequades dels hàbitats considerats d'interès comunitari i donant resposta a la demanda creixent de la població pel que fa a la millora ambiental en ecosistemes de closes i arrossars de les superfícies incloses en aquestes zones.
L'operació es basa en dues actuacions específiques de zones humides:
- Gestió i recuperació de pastures inundables.
3.2 Gestió i recuperació de prats de dall
La mesura consisteix a fomentar la recuperació i conservació dels ecosistemes de prats de dall amb la finalitat d'aconseguir un mosaic paisatgístic que es traduirà en un increment de biodiversitat.
Aquesta mesura inclou la racionalització dels aprofitaments ramaders extensius i semiextensius incentivant el respecte a les càrregues ramaderes i la realització de treballs culturals que garanteixin la conservació dels hàbitats, entre d'altres.
S'entén per biodiversitat el conjunt d'espècies de flora vinculades a les superfícies auxiliables i tota la fauna present en el territori que faci ús de les pastures subvencionades.
3.3 Millora dels hàbitats esteparis de la xarxa Natura 2000
L'objectiu de l'operació és revaloritzar les àrees de cultius de secà dins de la ZEPA amb tècniques agronòmiques que afavoreixin l'hàbitat de l'avifauna i n'incrementin les poblacions.
Es pretén adaptar les pràctiques agrícoles convencionals i compatibilitzar-les amb la conservació de la ZEPA.
Es plantegen dues actuacions principals segons la gestió que es realitzi:
3.4 Apicultura per a la millora de la biodiversitat
L'objectiu de l'operació és millorar la biodiversitat en els agroecosistemes fràgils on hi pugui haver espècies relictes, mitjançant actuacions adreçades a promoure sistemes d'explotació apícola que incloguin una major base territorial.
3.5 Sistemes alternatius a la lluita química
L'objectiu de l'operació és reduir l'aplicació de productes químics mitjançant el foment de l'aplicació de sistemes alternatius a la lluita química contra plagues i malalties en cultius de fruiters, vinya, olivera, cítrics i hortalisses.
L'objectiu de la mesura és reduir la contaminació d'aigües i sòls, fomentar la biodiversitat i millorar l'eficiència dels recursos naturals donant suport a l'adopció de metodologies de producció vegetal que utilitzin al màxim els recursos i mecanismes de producció naturals per assegurar a llarg termini una agricultura sostenible i la protecció dels recursos naturals.
3.7 Conservació de races autòctones
L'objectiu de l'operació és mantenir la variabilitat genètica de les poblacions ramaderes catalanes i preservar de la desaparició aquelles races que formen part del patrimoni genètic i cultural del territori, i que, a més, constitueixen la base de les explotacions tradicionals respectuoses envers l'entorn i font de productes ramaders de qualitat, però que, en l'actualitat, no tenen prou rendibilitat econòmica.
L'objectiu de l'operació és millorar les pràctiques agràries que duen a terme les explotacions agràries relatives a la fertilització de conreus.
Aquestes pràctiques suposen sempre un grau de sostenibilitat superior als requisits mínims que marca la normativa.
Per tot això, s'estableixen diverses actuacions:
- Analítiques de sòl inicial i final (A) (obligatòria).
- Analítica de nitrats del sòl (B1) (complementària).
- Analítiques de dejeccions ramaderes (B2) (complementària).
- Aplicació de les dejeccions ramaderes mitjançant distribuïdors de fertilitzants que incorporin mesures automàtiques del contingut de nutrients (B3) (complementària).
- Aplicació de dejeccions ramaderes mitjançant distribuïdors de fertilitzants que permeten una alta eficiència, milloren la uniformitat i permeten ajustar les dosis (B4) (complementària).
L'objectiu de l'operació és que es descriguin, es conservin i s'inscriguin en el Catàleg de Varietats Locals d'Interès Agrari de Catalunya una part significativa de les varietats locals existents a Catalunya.
És també un objectiu fomentar el coneixement entre els agricultors mateixos, les entitats i els consumidors sobre l'existència d'aquestes varietats, a través bàsicament del seu cultiu en agricultura ecològica, i canalitzar-les pels mercats locals mitjançant el comerç de proximitat.
També fer-ho mitjançant l'intercanvi d'informació entre organitzacions i les activitats informatives, divulgatives i d'assessorament.
4.1 La sol·licitud implica la determinació de l'inici del període quinquennal de compromisos, que cada any caldrà renovar mitjançant la sol·licitud de renovació corresponent i dins del termini que establirà la convocatòria anual.
4.4 S'adjuntaran a les sol·licituds, a més de la documentació de caràcter general establerta a l'article 9 d'aquesta Ordre, la documentació requerida per a la presentació de l'ordre reguladora de la DUN de la campanya corresponent i la documentació especificada a l'apartat 4.5 següent per a cada línia d'ajut de pràctiques agroambientals.
4.5 La documentació específica que s'haurà de presentar amb la sol·licitud d'ajut o de renovació de compromisos per a cada línia d'ajut de pràctiques agroambientals, excepte en els casos en què es fixi una data posterior, i els terminis de presentació amb caràcter improrrogable són els següents:
Factures justificatives de la compra de llavor certificada d'arròs que s'hauran de presentar abans del 15 de setembre de cada any, si escau.
Comunicació prèvia al parc natural de cada cicle d'inundació per a l'actuació de gestió i recuperació de pastures inundables.
Si es realitzen les actuacions de gestió i recuperació de pastures inundables, document de comunicació de sembra o ressembra i factures justificatives de la compra de llavors, si escau, on constin les espècies sembrades que s'hauran de presentar abans del 15 de novembre de cada any.
Si es realitza la subactuació d'utilització de llavor certificada i es modifica la varietat declarada en la DUN de l'any de la convocatòria corresponent, document de comunicació de canvi de varietat, que s'haurà de presentar abans de l'1 de juliol de l'any de la sol·licitud.
Si és el primer any de la sol·licitud, tant si és nou com si prové d'una subrogació, pla agroambiental en què s'ha de descriure la situació de partida de l'explotació i els objectius a assolir, i on consti, entre altres qüestions, el calendari de ressembra, si escau.
b) Gestió i recuperació de prats de dall
Si es realitza l'actuació de manteniment de prats de dall amb ressembra, document de comunicació de sembra o ressembra, document d'autorització prèvia de la Direcció General de Polítiques Ambientals i factures justificatives de la compra de llavors, si escau, on constin les espècies sembrades que s'hauran de presentar abans del 15 de novembre de cada any.
Si és el primer any de la sol·licitud, tant si és nou com si prové d'una subrogació, pla agroambiental en què s'ha de descriure la situació de partida de l'explotació i els objectius a assolir, i on consti, entre altres qüestions, el calendari de ressembra, sempre que es vulgui dur a terme.
c) Millora dels hàbitats esteparis de la xarxa Natura 2000
d) Apicultura per a la millora de la biodiversitat
Comunicació de la ubicació dels assentaments i els seus moviments.
e) Sistemes alternatius a la lluita química
Factures justificatives de l'aplicació de mètodes alternatius a la lluita química que s'hauran de presentar abans del 15 d'octubre de cada any per a tots els sistemes, excepte per a l'aportació de fauna útil: depredadors i/o parasitoides contra pugons, trips, mosca blanca, aranya, cotxinilles, minadores i lepidòpters, i la implantació de marges amb plantes reservori de fauna auxiliar, que serà del 31 de desembre de cada any.
En cas de realitzar solarització, informe de la persona tècnica assessora de l'ADV o Producció Integrada sobre la presència de nematodes i fongs fitopatògens en el terra i factures justificatives del material emprat, que s'hauran de presentar abans del 15 d'octubre de cada any.
Quan s'escaigui, la sol·licitud d'arrencada de conreus llenyosos per un període màxim de 12 mesos presentada a través de la DUN.
g) Conservació de races autòctones
Factures justificatives de la realització de les analítiques del sòl i el document de les analítiques i d'interpretació dels resultats i recomanacions d'adobat, que s'hauran de presentar abans del 15 d'octubre del primer i cinquè any de compromís.
Factures justificatives de la realització de les analítiques de nitrats a terra, si escau, i el document de les analítiques i d'interpretació dels resultats i recomanacions d'adobatge, que s'hauran de presentar abans del 15 d'octubre de cada any.
Factures justificatives de la realització de les analítiques de fertilitzants orgànics, si escau, i el document de les analítiques i d'interpretació dels resultats i recomanacions d'adobat, que s'hauran de presentar abans del 15 d'octubre de cada any.
Documents justificatius de la utilització dels distribuïdors de fertilitzants que incorporin mesures automàtiques del contingut de nutrients o que permetin una alta eficiència i millorin la uniformitat i l'ajustament de les dosis, si escau, que s'hauran de presentar abans del 15 d'octubre de cada any.
Si és el primer any de la sol·licitud:
- Projecte que inclogui el pressupost desglossat i una memòria que, entre altres aspectes, justifiqui els mitjans de què es disposa, la constatació de la seva preparació tècnica i les actuacions desenvolupades en el passat en matèria de biodiversitat cultivada, i concreti les actuacions a desenvolupar en els pròxims 5 anys fent referència als objectius a assolir i l'àmbit geogràfic d'actuació.
El DARP establirà un model normalitzat de projecte.
- Certificats justificatius de la formació del/de la tècnic/a responsable del projecte.
Si durant el període de compromís es canvia el/la tècnic/a, s'haurà de justificar aquesta formació.
- En cas de persones jurídiques, còpia dels estatuts o de les normes reguladores del funcionament de l'entitat.
Si és segon any o els següents de compromís:
- Memòria on es detallin les actuacions a realitzar durant aquella anualitat, d'acord amb un model normalitzat establert pel DARP que es podrà descarregar des de l'adreça web
Els compromisos que hauran de complir les persones beneficiàries dels ajuts són els que especifica l'apartat 10 d'aquest annex en relació amb cadascuna de les mesures objecte d'ajut, i també els que afectin l'explotació, sens perjudici dels compromisos que estableix l'article 38 d'aquesta Ordre, per un període de cinc anys.
En tots els casos, el nombre d'hectàrees al qual s'aplica un compromís no podrà variar d'un any a un altre excepte en els casos següents:
c) Si la superfície disminueix, es considerarà que es compleix l'article 47.1 del Reglament 1305/2013 quan la disminució de superfície sigui inferior al 10% de la superfície compromesa inicial.
En aquest cas, es considera que la disminució és insignificant i no compromet l'assoliment de l'objectiu del compromís, i no s'exigirà cap reintegrament per l'import cobrat per aquesta superfície per al període durant el qual el compromís fos efectiu.
Per a l'ajut de races autòctones on l'ajut és per cap de bestiar, no és aplicable aquest apartat, per la qual cosa no hi pot haver cap disminució dels animals amb compromís.
Si la disminució no està entre aquestes excepcions i supera el 10% de la superfície compromesa inicial, s'iniciarà el període de reintegrament pels imports cobrats fins a aquell moment de la superfície amb incompliment.
6.1 Les pràctiques agroambientals objecte dels ajuts podran acollir-se a altres règims d'ajut comunitaris quan no siguin incompatibles amb cap de les condicions específiques que es requereixin per acollir-se als ajuts que regula el Reglament (UE) 1305/2013, especialment les que regula aquest annex.
6.2 Són compatibles les mesures que puguin aplicar-se sobre una mateixa superfície sense que comportin duplicitat d'ajuts pel mateix objectiu.
6.3 Les incompatibilitats que es poden generar de l'aplicació de les diferents pràctiques agroambientals poden agrupar-se en els criteris següents:
6.3.1 En cas dels ajuts d'aquest annex 6 entre si, les incompatibilitats són les següents:
Incompatibilitat de la mesura de l'apartat 3.6 (Producció integrada) amb la mesura de l'apartat 3.8 (Gestió de fertilització).
Incompatibilitat de la mesura de l'apartat 3.8 (Gestió de fertilització) amb la mesura de l'apartat 3.6 (Producció integrada).
6.3.2 En relació amb la incompatibilitat amb altres ajuts desplegats a la resta d'annexos de l'Ordre, les incompatibilitats són les següents:
Incompatibilitat de la mesura de l'apartat 3.1 (Gestió sostenible de zones humides), de la mesura de l'apartat 3.2 (Gestió i recuperació de prats de dall), de la mesura de l'apartat 3.3 (Millora dels hàbitats esteparis de la xarxa Natura 2000), de la mesura de l'apartat 3.5 (Sistemes alternatius a la lluita química), de la mesura de l'apartat 3.6 (Producció integrada) i de la mesura de l'apartat 3.8 (Gestió de fertilització) amb la mesura de l'annex 7 (Agricultura ecològica).
6.4 També es poden donar incompatibilitats entre altres ajuts que tenen el mateix objectiu i no es regulen en aquestes bases següents:
Incompatibilitat de la mesura de l'apartat 3.3 (Millora dels hàbitats esteparis de la xarxa Natura 2000) amb les mesures compensatòries al regadiu del canal Segarra-Garrigues publicades en l'Acord de Govern GOV/148/2010, d'11 d'octubre.
Incompatibilitat de la mesura de l'apartat 3.5 (Sistemes alternatius a la lluita química), de la mesura de l'apartat 3.6 (Producció integrada), de la mesura de l'apartat 3.8 (Gestió de fertilització) i de la mesura de l'annex 7 (Agricultura ecològica) amb les mesures publicades en el Reial decret 1179/2018, de 21 de setembre, pel qual es regulen els fons i programes operatius de les organitzacions de productors del sector de fruites i hortalisses.
Incompatibilitat de la mesura de l'apartat 3.4 (Apicultura per a la millora de la biodiversitat) amb els ajuts al sector apícola per a la pol·linització.
7.1 L'ajut consisteix en una subvenció directament aplicable a la compensació de les pèrdues d'ingressos i costos addicionals per al compliment dels compromisos que l'aplicació de les pràctiques agroambientals establertes a l'Ordre produeixen a les persones agricultores i les persones ramaderes que les apliquen.
En el cas de la línia de Biodiversitat cultivada, l'ajut consistirà en una subvenció directa aplicable als costos derivats de les actuacions subvencionables previstes en l'apartat 10.9 d'aquest annex.
7.2 La quantia màxima establerta per a cadascuna de les línies d'ajut és la que estableixen els apartats 8 i 9 d'aquest annex i la resolució de la convocatòria corresponent.
En el cas que l'import total de les sol·licituds presentades superi la dotació pressupostària disponible, s'atendran les sol·licituds de cada mesura agroambiental d'acord amb la puntuació que s'atorgui sobre la base dels criteris de priorització específics establerts en cadascuna de les mesures en l'apartat 10 d'aquest annex i a la resolució de la convocatòria corresponent.
En el cas que no hi hagi prou disponibilitats financeres per cobrir les sol·licituds de l'últim tram de puntuació, s'aplicarà el desempat de les sol·licituds en les quals el sistema d'ordenació serà de major a menor nombre d'hectàrees sol·licitades fins a esgotar el pressupost disponible per l'ajut, sense reduir proporcionalment la intensitat de l'ajut per les sol·licituds que es puguin atendre.
En el cas de l'ajut a la biodiversitat cultivada, s'aplicarà com a criteri de desempat el nombre de varietats caracteritzades més alt.
-9 Criteris de concessió i càlcul de l'ajut
9.1 Els ajuts s'atorgaran d'acord amb els imports que especifiquen, per a cada línia, l'apartat 10 d'aquest annex i la resolució de la convocatòria corresponent.
La resolució de la sol·licitud de l'ajut determinarà la superfície elegible en relació amb la total sol·licitada per al càlcul de l'ajut a percebre, d'acord amb les disponibilitats pressupostàries.
Igualment, per a aquelles actuacions que tenen compromisos excloents, si es produeix un incompliment el primer any de compromís, l'elegibilitat de l'actuació l'any següent també serà subjecta a les disponibilitats pressupostàries.
9.2 El càlcul dels ajuts es realitzarà aplicant la superfície de les unitats mínimes de conreu agroambiental (UMCA) o unitats mínimes de bestiar gros agroambiental (UMBA) establertes per a cada mesura o submesura.
Els imports màxims per a cadascuna de les mesures i/o submesures seran els següents:
Quan la superfície en hectàrees per a cada mesura i/o submesura sigui igual o menor al doble del valor de l'UMCA i/o UMBA, el valor de l'ajut serà del 100% del valor de l'ajut establert.
Quan la superfície sigui entre el doble i fins a quatre vegades la superfície de l'UMCA i/o UMBA, el valor de l'ajut serà del 60% del valor de l'ajut establert.
Quan la superfície sigui més de quatre vegades la superfície de l'UMCA i/o UMBA, el valor de l'ajut serà del 30% del valor de l'ajut establert.
9.3 Els imports establerts per hectàrea de superfície agrària útil (SAU) i els establerts per UBG no superaran en cap cas els màxims que estableix l'annex II del Reglament (UE) 1305/2013 del Parlament Europeu i del Consell, de 17 de desembre.
-10 Condicions, compromisos i criteris de priorització específics dels ajuts
10.1 Gestió sostenible de zones humides
L'operació es basa en dues actuacions específiques:
- Actuacions en arrossars dins de les zones humides: es podran beneficiar dels ajuts les persones titulars d'explotacions agràries amb superfícies ubicades en els municipis següents:
Zones humides del delta de l'Ebre: l'Ampolla, Deltebre, l'Aldea, Camarles, Sant Jaume d'Enveja, Amposta, Sant Carles de la Ràpita, Tortosa i Roquetes.
Zones dels Aiguamolls de l'Empordà i Montgrí, Illes Medes i Baix Ter: Pau, Palau-saverdera, Castelló d'Empúries, Sant Pere Pescador, Pedret i Marçà, l'Escala, Roses, l'Armentera, Peralada, Pals, Torroella de Montgrí, Fontanilles, Palau-sator, Gualta, Bellcaire d'Empordà i Riumors.
- Gestió i recuperació de pastures inundables: es podran beneficiar dels ajuts les persones titulars d'explotacions agràries amb superfícies ubicades dins els límits dels parcs naturals d'Aiguamolls de l'Empordà i Montgrí, les Illes Medes i el Baix Ter dels municipis indicats en el paràgraf anterior.
Per a les actuacions en arrossars dins de les zones humides, cal tenir una superfície mínima d'arròs de 0,5 ha. Per a la gestió i recuperació de pastures inundables, cal tenir una superfície mínima de l'actuació d'1 hectàrea.
En el cas de les superfícies ubicades a les zones dels Aiguamolls de l'Empordà, es poden acollir a l'ajut d'actuacions en arrossars:
Les superfícies que en el període de programació anterior han rebut l'ajut agroambiental i aquelles de les quals l'Administració competent emeti informe vinculant favorable.
Queden excloses de l'ajut les superfícies que en el període anterior han rebut l'ajut de Recuperació i/o conservació de pastures inundades (closes) o l'ajut d'altres PDR de mètodes de producció agrària compatibles en zones humides incloses a la llista de la convenció de Ramsar, submesura de Retirada a la producció per una durada mínima de vint anys.
Gestió sostenible del cultiu de l'arròs; és una subactuació obligatòria.
Utilització de llavor certificada per a la minimització dels riscos d'invasió de males herbes i malalties; és una subactuació voluntària o complementària.
c.1.1 Gestió sostenible del cultiu de l'arròs (subactuació obligatòria)
- Realitzar els tractaments contra el Chilo suppressalis mitjançant tractaments obligatoris de captura massiva o confusió sexual.
Aquests tractaments podran ser complementats amb tractaments insecticides, només per a zones que superin els límits de tolerància establerts i consensuats entre les ADV i el Servei de Sanitat Vegetal del DARP, i amb productes fitosanitaris que no continguin al seu full oficial de registre les frases de risc R50 (molt tòxic per als organismes aquàtics), R51 (tòxic per als organismes aquàtics) i R55 (tòxic per a la fauna).
- En l'aplicació d'herbicides en un camp d'arròs, no es podrà abocar als canals de desguàs aigua procedent de la parcel·la tractada durant els 4 dies següents al de l'aplicació del producte, i es mantindrà en el camp 4 dies el nivell d'aigua necessari perquè el cultiu es desenvolupi en les millors condicions possibles.
- Mantenir i conservar els elements de retenció d'aigua com petits dics i comportes.
- De primer d'octubre a últim de març, el control de les males herbes es farà de manera mecànica.
- Realitzar el control de brosses i males herbes als canals i desguassos de la superfície acollida de manera mecànica i/o manual.
No s'abandonen o s'aboquen materials residuals procedents d'activitats agrícoles o ramaderes sobre terrenys entollats o amb neu ni sobre aigües corrents o estancades.
c.1.2 Utilització de llavor certificada (subactuació voluntària o complementària)
Fer la sembra de l'arròs amb llavor certificada en com a mínim un 50% de l'explotació, d'acord amb les dosis establertes pel DARP en el punt f) d'aquest mateix apartat 9.1.
c.2 Actuacions en gestió i recuperació de pastures inundables
L'acció plantejada busca assegurar el manteniment i la conservació de les zones d'aiguamolls.
Es defineixen dues subactuacions dissenyades per acollir el màxim de superfície potencial de prats i pastures humides, conegudes localment com a closes i que només es diferencien en el tipus de cultiu.
Les actuacions plantejades són:
Manteniment de prats i pastures humides, que fa referència a aquells recintes en què l'ús actual identificat és de prat permanent.
Recuperació de prats i pastures humides, que es defineix per a aquells recintes identificats com a terra campa, romputs habitualment i dedicats al monocultiu d'espècies agrícoles anuals o plurianuals monoespecífiques com ara l'alfals.
Una vegada instal·lada la superfície herbàcia, obligatòriament el primer any en el cas de la subactuació 2, ambdues subactuacions es regeixen pels mateixos compromisos.
- Prohibició de l'ús d'agroquímics com ara plaguicides, insecticides i herbicides.
- Prohibició de l'aixecament del prat o pastura i de llaurar-ne la superfície.
- Realització d'un mínim de dues inundacions anuals i màxim de tres, amb la finalitat de disminuir la salinitat del terra per l'efecte de dissolució de les sals.
La inundació es realitzarà amb aigua dolça que es tornarà enmig mitjançant la xarxa de regs i drenatges amb un període no superior als tres dies a comptar des de l'inici de la inundació.
Cada cicle d'inundació ha d'ésser comunicat al parc natural.
- Realització d'un mínim d'un dall anual a fi de compatibilitzar l'obtenció d'un farratge nutritiu i digestible per als animals amb el foment de la biodiversitat de flora i fauna i el control de plantes no pròpies de les closes com ara el jonc ( Juncus acutus ) o el canyís ( Phragmites australis ).
- Amb una periodicitat màxima triennal, s'hauria de realitzar un dall sense aprofitament farratger una vegada finalitzada la maduració de les gramínies per afavorir la renovació de prats i el manteniment de la biodiversitat.
- Manteniment dels drenatges actius i funcionals.
- Manteniment de coberta vegetal amb espècies polifites per protegir la flora i fauna autòctones i evitar la proliferació d'arbustos i arbres al prat.
- Es realitzaran ressembres de millora de la biodiversitat amb tècniques manuals o de sembra directa amb una periodicitat no inferior a tres anys.
La ressembra es realitzarà amb combinacions de com a mínim quatre de les espècies Dactylis glomerata, Trifolium repens, Trifolium pratense, Trifolium squamosum, Lolium perenne, Festuca arundinacea, Lotus corniculatus, Poa trivialis, Trisetum flavescens, Festuca pratensis, Poa pratense, Phleum pratense, Gaudinia fragilis, Arrhenatherum elatius, Anthoxanthum odoratum, Lathyrus pratensis, Lychnisflos-Cuculia, Linum bienne, Orchis laxiflora, Bellis perennis o Geranium dissectum.
- En el cas que hi hagi aprofitament ramader, cal respectar en pastures la càrrega ramadera màxima anual d'1 UBG/ha i evitar l'entrada d'animals a la pastura quan el terra és saturat.
c.2.2 Recuperació de prats i pastures humides
- Obligatòriament en el primer any, eliminació del cultiu, preparació del terreny i sembra de pratenses autòctones amb combinacions de com a mínim quatre de les espècies Dactylis glomerata, Trifolium repens, Trifolium pratense, Trifolium squamosum, Lolium perenne, Festuca arundinacea, Lotus corniculatus, Poa trivialis, Trisetum flavescens, Festuca pratensis, Poa pratense, Phleum pratense, Gaudinia fragilis, Arrhenatherum elatius, Anthoxanthum odoratum, Lathyrus pratensis, Lychnisflos-Cuculia, Linum bienne, Orchis laxiflora, Bellis perennis o Geranium dissectum.
- Una vegada instal·lada la superfície herbàcia, els compromisos d'aquesta mesura són els establerts com a comuns a ambdues subactuacions.
c.3 Compromisos comuns a totes les subactuacions valorables segons la gravetat de l'incompliment:
- Millora de la qualitat mediambiental de les aigües i les terres dedicades al cultiu de l'arròs: 329,00 euros/ha.
- Utilització de llavor certificada: 66,00 euros/ha.
- Conservació i millora de prats i pastures humides: 258,00 euros/ha; i per a les persones beneficiàries en període de prorroga voluntària exemptes de la ressembra: 156 euros/ha.
- Recuperació de prats i pastures humides: 415,00 euros/ha, i per a les persones beneficiàries en període de prorroga voluntària exemptes de la ressembra: 313 euros/ha.
- Superfície d'arròs o altres superfícies: 40 ha.
e) Criteris de priorització específics.
Si malgrat la compensació de primes aplicada encara se supera la dotació, s'atendran les sol·licituds en l'ordre següent:
- Persones beneficiàries que estiguin dins els cinc anys de compromís inicial.
- Per a les noves persones beneficiàries segons l'ordre següent: primer, actuacions de recuperació de closes; segon, actuacions de manteniment de closes; tercer, actuacions de gestió sostenible del conreu de l'arròs, i, quart, actuacions d'ús de llavor certificada.
f) Per al compromís excloent de fer la sembra de l'arròs amb llavor certificada del punt c.1.2 a) d'aquest apartat 9.1, les dosis establertes pel DARP per a cada varietat són les següents:
Bomba 120 kg/ha, Gleva 190 kg/ha, Sendra 180 kg/ha, Argila 160 kg/ha, Sirio 150 kg/ha, Furia 160 kg/ha, Mare 120 kg/ha, CL80 150 kg/ha, Fonsa 190 kg/ha, Montsianell 160 kg/ha, Olesa 135 kg/ha, Antara 170 kg/ha, Piñana 190 kg/ha, Marisma 215 kg/ha, Guarà 180 kg/ha, Bahia 190 kg/ha, Tebre 215 kg/ha, Marquesa 200 kg/ha, Arborio 160 kg/ha, Copsemar7 160 kg/ha, Okura 130 kg/ha, Onece 115 kg/ha, Carlet 160 kg/ha, Estany 160 kg/ha, Guadiamar 180 kg/ha, Guadiagran 160 kg/ha Barone 180 kg/ha, Fleixa 160 kg/ha, Antares 135 kg/ha, Arodelta 135 kg/ha, Arpa 160 kg/ha, Baldo 135 kg/ha, Brio 160 kg/ha, Carnaroli 135 kg/ha, CL111 135 kg/ha, Cleòpatra 130 kg/ha, Dardo 135 kg/ha, Giano 150 kg/ha, Gladio 150 kg/ha, Jacinto 150 kg/ha, Jefferson 150 kg/ha, Lido 135 kg/ha, Lirio 160 kg/ha, Nembo 135 kg/ha, Nuovo Maratelli 135 kg/ha, Panda 150 kg/ha, Ricastello 135 kg/ha, Soto 160 kg/ha i Thaiperla 160 kg/ha. En el cas que la varietat utilitzada no estigui en aquest llistat, caldrà utilitzar les dosis que marqui l'empresa que l'ha obtingut, o, si no, com a mínim, les dosis següents d'acord amb la característica del gra:
Arròs de gra semillarg: 160 kg/ha
Arròs de gra llarg A: 135 kg/ha
Arròs de gra llarg B: 150 kg/ha
10.2 Gestió i recuperació de prats de dall
Es podran beneficiar dels ajuts les explotacions ramaderes extensives o mixtes ubicades en zones de muntanya on la base territorial de l'explotació s'ubiqui dins d'una de les 10 comarques declarades de muntanya a l'article 2 de la Llei 2/1983 i aquells municipis qualificats de muntanya per a l'ajut de compensació a les zones amb limitacions naturals o altres limitacions específiques.
L'objectiu de l'actuació és el manteniment de prats de dall en les zones de muntanya, i la seva ressembra voluntària.
En el marc d'aquesta operació agroambiental, s'entenen com a prats de sega els hàbitats de prats naturals i seminaturals que es gestionen com a prats de dall, amb una sega mínima a l'any i la posterior recol·lecció.
L'objectiu de l'actuació és desbrossar finques agrícoles de prats i pastures ubicades en les zones de muntanya de Catalunya, que s'han anat abandonant en alguns casos per la seva baixa rendibilitat econòmica i que han estat envaïdes significativament per bardisses de diferents espècies arbustives, a fi de recuperar-les per al seu aprofitament.
- Totes les persones beneficiàries hauran de tenir una explotació ramadera extensiva activa ubicada a les zones fixades amb un nombre d'animals mínim de 0,6 UBG.
- Per a la realització de l'actuació de ressembra voluntària, cal l'autorització prèvia de la Direcció General de Polítiques Ambientals, perquè cal garantir que només es realitzen ressembres quan la comunitat vegetal estigui danyada.
- Les superfícies han de ser prats de dall nets de vegetació arbustiva i arbòria.
- La superfície mínima d'actuació és de 3 ha.
b.2.2 Recuperació de prats i pastures
- No seran elegibles per a la recuperació de pastures les superfícies d'aprofitament comunal i pastures de muntanya.
- Les superfícies auxiliables seran aquelles que tinguin un percentatge de pastura inicial entre el 50% i el 70%.
Aquest percentatge serà el que consti en el SIGPAC, però prèviament al reconeixement de la seva admissibilitat el DARP revisarà aquest percentatge.
- La superfície mínima d'actuació serà de 0,5 ha.
- Cal declarar el recinte sencer i netejar la totalitat de la superfície de dall o declarar el croquis de les superfícies a recuperar en el moment de sol·licitud de les àrees que es volen netejar (de manera que es pugui validar el coeficient de pasturatge (CP) de sortida i després es pugui fer el control de la realització de l'actuació).
c.1 Compromisos bàsics comuns a totes les actuacions
- No realitzar cremes de marges sense l'autorització corresponent del DARP.
- No aixecar el prat excepte si es fa l'actuació voluntària de ressembra.
c.2.1 Actuacions en el manteniment de prats de dall
- Realitzar com a mínim una sega anual i aprofitament a dent.
- Conservar els marges perimetrals a fi de mantenir la connectivitat dels sistemes de pastura, mitjançant desbrossat mecànic.
Per a la realització d'aquesta actuació, cal l'autorització prèvia de la Direcció General de Polítiques Ambientals, ja que cal garantir que només es realitzin ressembres quan la comunitat vegetal estigui danyada.
- Efectuar una ressembra una vegada durant els dos primers anys de compromís amb espècies pròpies com ara Arrhnatherum elatius, Avenula pubescens, Dactylis glomerata, Trifolium repens, Trisetum flavescens, Lolium perenne i altres espècies autòctones que autoritzi l'oficina comarcal del DARP.
Aquesta ressembra pot incloure un màxim d'un 30% de llavor de Festuca pratensis, Lolium multiflorum, Festuca arundinacea, Medicago sativa, Onobrychis sativa, Poa trivials, Poa pratense, Phleum pratense i Trifolium pratense.
Cal presentar el document de comunicació de ressembra on constin les espècies a ressembrar.
c.2.2 Actuacions en la recuperació de prats i pastures
- Realitzar el desbrossat per mitjans mecànics i manuals.
- Desbrossar les superfícies de prats i pastures objecte de l'ajut durant els dos primers anys de compromís.
En qualsevol cas, el primer any és obligatori realitzar l'actuació en un 50% de la superfície com a mínim.
- Els recintes han de netejar-se completament (assolint un coeficient de pastura entre el 90% i el 100% sense comptabilitzar els marges, els arbres aïllats i la resta d'elements estructurals) amb mitjans mecànics i mantenint els marges i elements estructurals del recinte.
- Després de la realització de recuperació de prats i pastures, i de la certificació del DARP de la seva realització, la persona beneficiària haurà de realitzar, durant els anys següents que restin del compromís a cinc anys, les actuacions següents:
- Per als prats de dall, aquelles fixades en l'actuació de manteniment de prats de dall.
- Conservar els marges perimetrals a fi de mantenir la connectivitat dels sistemes de pastura, mitjançant desbrossament mecànic.
c.3 Compromisos comuns a totes les actuacions valorables segons la gravetat de l'incompliment
Atès que en la convocatòria 2015 es va aplicar una compensació parcial de primes del 80%, caldrà aplicar aquesta mateixa reducció a les successives convocatòries d'aquest període de programació (PDR 2014-2020) sobre els imports per hectàrea següents, any i tipus d'actuació segons la qualificació:
- Recuperació de prats de dall per als dos primers anys (1/2 cada any): 522,00 euros/ha, i per a la resta del període de compromís: 120,00 euros/ha.
- Recuperació de pastures per als dos primers anys (1/2 cada any): 522,00 euros/ha, i per a la resta del període de compromís: 30,00 euros/ha.
Si malgrat la compensació de primes aplicada se supera la dotació, s'atendran les sol·licituds sobre la base dels criteris de priorització següents:
- Persones beneficiàries que estiguin dins els cinc anys de compromís inicial
- Actuacions de recuperació de prats de dall
- Actuacions de manteniment de prats de dall
- Actuacions de ressembra voluntària
- Actuació de recuperació de pastures.
En el cas que no hi hagi prou disponibilitats pressupostàries per atendre les sol·licituds dins d'una de les prioritats anteriors, es prioritzaran d'acord amb la puntuació que s'atorgui sobre la base dels criteris de priorització següents:
- Explotacions ubicades, en més d'un 50% de la superfície i/o l'explotació ramadera, en zones amb limitacions naturals o altres limitacions específiques o en la xarxa Natura 2000: 15 punts.
- Persones titulars d'explotacions agràries ecològiques inscrites al Registre del CCPAE en data 31 de desembre de 2019: 10 punts.
- Persones beneficiàries amb compromisos de campanyes anteriors de les línies del PDR 2007-2013 de Millora i foment de prats i pastures naturals en zones de muntanya i Millora de pastures en zones de muntanya per a la protecció del paisatge i la biodiversitat: 5 punts.
10.3 Millora dels hàbitats esteparis de la xarxa Natura 2000
Es podran beneficiar dels ajuts les persones titulars d'explotacions agràries amb cultius herbacis dins de la zona ZEPA dels secans occidentals (Pla de l'Unilla, Secans de la Noguera, Secans de Mas de Melons-Alfés i Secans del Segrià i Utxesa) i dels secans orientals (Anglesola-Vilagrassa, Bellmunt-Almenara, Plans de Sió i Secans de Belianes-Preixana), i també gestors de terres o agrupacions de gestors de terres.
La superfície que s'aculli a aquesta mesura ha d'haver estat dedicada al cultiu, al guaret o a l'aprofitament ramader durant els 2 últims anys, i ha d'haver estat declarada a la DUN aquests últims dos anys.
b.2.1 Gestió de cereals i superfícies lliures de sembra
- Realitzar les tasques establertes en aquesta actuació com a mínim al 50% de la superfície de cultius de cereal d'hivern de l'explotació que es troben en la ZEPA de la Plana Agrícola de la Xarxa Natura 2000 definida al punt a) d'aquest apartat.
- La superfície mínima on es du a terme l'actuació és de 2 hectàrees de cereals d'hivern (amb inclusió de la superfície lliure de sembra corresponent).
La superfície mínima on es du a terme l'actuació és de 0,5 hectàrees de guaret.
L'aixecament dels guarets per a la seva conversió en cultiu s'haurà de realitzar sempre a partir de l'1 de setembre.
c.1.1 Compromisos bàsics comuns a totes les subactuacions
- No es permet la realització durant la nit de cap tractament ni treball agrícola en guarets, cereals i zones lliures de sembra.
- Preservar sense alteracions els marges i les zones de vegetació autòctona i contigües en tipologia de vegetació i amplada sense realitzar cap tractament químic ni mecànic o de crema, però s'hi permet la pastura.
c.1.2 Compromisos secundaris comuns a totes les subactuacions
- Mantenir en bon estat els elements d'interès per a la fauna com ara punts d'aigua, marges de pedra seca i construccions tradicionals.
c.2.1 Compromisos específics d'actuacions en la gestió de cereals i superfícies lliures de sembra
c.2.1.a) Gestió de cereals i superfícies lliures de sembra
- De l'1 de juny en els espais dels secans occidentals de Secans de Mas de Melons-Alfés i Secans del Segrià i Utxesa.
- Del 15 de juny en els espais dels secans occidentals de Pla de l'Unilla i Secans de la Noguera.
- Del 22 de juny per als espais dels secans orientals.
- Manteniment del rostoll fins a l'1 de setembre (excepte les superfícies incloses en perímetres de protecció prioritària d'incendis).
- Deixar una superfície lliure de sembra amb coberta vegetal equivalent a un mínim del 10% de la superfície de l'explotació per a la qual s'ha sol·licitat l'ajut de gestió de cereal, i que se sol·licitarà en la Declaració única agrària (DUN) de manera diferenciada respecte de la superfície de cereal.
Als recintes o conjunts de recintes SIGPAC contigus majors d'1 ha, aquesta superfície es distribuirà en franges amb una amplada mínima de 5 metres, en un dels marges de la parcel·la.
Anualment, es permetrà la rotació/canvi d'ubicació de la zona lliure de sembra dins de la parcel·la.
- A la superfície lliure de sembra, no es permetrà cap tipus de tractament amb fitosanitaris, herbicides, aplicació de fertilitzants o qualsevol tractament químic.
S'utilitzen adequadament els productes fitosanitaris, és a dir, d'acord amb les indicacions de l'etiqueta (emmagatzematge segur, lloc d'emmagatzematge, protecció de l'aigua, llicència per a l'ús de productes específics, etc.).
A la superfície lliure de sembra, no és permès cap tractament mecànic o treball agrícola, amb l'excepció de:
- la sega i el llaurat de la superfície lliure de sembra de l'1 de setembre al 15 d'abril.
En realitzar la sega, serà obligatòria la retirada del material vegetal resultant, excepte en el cas que s'utilitzi picadora.
Excepcionalment, a la zona de Torreribera de la ZEPA de Secans de Mas de Melons-Alfés, es permet que la sega i el llaurat es realitzin entre l'1 de setembre i el 15 de maig;
- el pasturatge de les superfícies lliures de sembra fora del període comprès entre el 15 d'abril i el 15 de juliol en tots els secans orientals i entre l'1 de maig i l'1 de setembre en els secans occidentals.
No es realitzen actuacions a fi matar les aus, capturar-les, perseguir-les o molestar-les, sobretot en el període de cria i reproducció.
- Realitzar un únic tractament insecticida o fungicida durant el període de 5 anys.
En l'aplicació d'aquests productes, si s'escau, es tindran en compte les frases SPe 5, SPe 6 i SPe 7 sobre protecció de les aus.
No s'han d'aplicar productes que continguin les frases R55 i R58.
En el cas excepcional que es produeixin plagues o malalties que puguin afectar greument la producció i la seva qualitat, es podran realitzar més tractaments sempre amb l'autorització prèvia del Servei de Sanitat Vegetal del DARP.
- Anualment, s'efectuarà un màxim de dos tractaments herbicides en conreus de sembra directa i un màxim d'un tractament en conreus convencionals.
No s'han d'aplicar productes que continguin les frases R55, R56, R57 i R58.
La resta d'operacions en el desherbatge es realitzaran mecànicament.
- Queda prohibit el pasturatge dels rostolls del 15 d'abril al 15 de juliol en tots els secans orientals i del 15 d'abril a l'1 d'agost als secans occidentals.
A la superfície de guaret, no es permetrà cap tipus de tractament amb fitosanitaris o herbicides, aplicació de fertilitzants o qualsevol tractament químic.
No és permès realitzar cap tractament mecànic o treball agrícola, amb l'excepció de:
- la sega mecànica i el llaurat del guaret de l'1 de setembre al 15 d'abril.
En realitzar la sega, serà obligatori retirar el material vegetal resultant, excepte si s'utilitza picadora.
Excepcionalment, a la zona de Torreribera de la ZEPA dels Secans de Mas de Melons-Alfés, es permetrà que aquesta sega i el llaurat es realitzin entre l'1 de setembre i el 15 de maig;
- la pastura dels guarets fora del període comprès entre el 15 d'abril i el 15 de juliol en tots els secans orientals i entre l'1 de maig i l'1 de setembre en els secans occidentals.
Excepcionalment, a la zona de Torreribera de la ZEPA dels Secans de Mas de Melons - Alfés, es permet el pasturatge a partir de l'1 de juliol.
No es destrueixen ni danyen de manera deliberada els nius, els ous o les àrees de reproducció, hibernada o repòs de les aus.
- Realitzar una operació de sega, llaurat o pasturatge com a mínim una vegada cada 2 anys, respectant les dates permeses.
- Els guarets amb coberta herbàcia només es podran canviar d'ubicació (recinte) després de tres anys agrícoles seguits mantenint els criteris generals.
c.3 Compromisos comuns a totes les subactuacions valorables segons la gravetat de l'incompliment: emplenar i mantenir actualitzat un quadern d'explotació on s'inscriuran totes les operacions de conreu realitzades a les superfícies acollides a la mesura.
Atès que en la convocatòria 2015 no es va aplicar una compensació parcial de primes, en les successives convocatòries d'aquest període de programació (PDR 2014-2020) s'aplicarà el 100% dels imports per hectàrea següents, any i tipus d'actuació:
- El compromís de deixar una superfície lliure de sembra amb coberta vegetal equivalent a un mínim del 10% de la superfície de l'explotació, en la subactuació de gestió de cereals i superfície lliure de sembra, és de naturalesa similar al del component verd, per la qual cosa s'estableixen dues primes diferenciades i es comprova si existeix o no el possible doble finançament:
- Gestió de cereals i superfície lliure de sembra sense coincidència amb el component verd: 163,00 euros/ha.
- Gestió de cereal i superfície lliure de sembra amb coincidència amb el component verd: 145,00 euros/ha.
- Gestió del guaret: 266,00 euros/ha.
- Sol·licitants que prevegin realitzar el conjunt de totes les actuacions establertes en la mesura: 15 punts.
- Persones beneficiàries amb compromisos de campanyes anteriors de la línia del PDR 2007-2013 de Millora dels hàbitats esteparis de la Plana Agrícola de la XN2000: 10 punts.
10.4 Apicultura per a la millora de la biodiversitat
Podran ser beneficiàries d'aquesta mesura les persones titulars d'explotacions apícoles.
- Sol·licitar l'actuació agroambiental per un mínim de 150 arnes.
- La superfície d'acollida serà la de vegetació entomòfila, caracteritzada per ecosistemes amb biodiversitat fràgil propis de pastius i agrosistemes propis de la devesa, i també les de zones amb biodiversitat fràgil i vegetació autòctona.
S'entendrà per aquesta superfície les zones definides com a xarxa Natura 2000 i zones d'usos forestals (FO), pastures arbrades (PA), pastures arbustives (PR) i pastius (PS) del SIGPAC.
La densitat ha de ser d'1 arna per cada 2 ha de vegetació autòctona aprofitable per a les abelles.
Les explotacions apícoles han de respectar una distància de 100 metres envers altres explotacions ramaderes, independentment que siguin apícoles o no, i entre assentaments apícoles.
- Cada abellar no tindrà més de 80 arnes, la distància entre els assentaments serà superior a 1 km i s'han de situar permanentment en zones de biodiversitat fràgil i de vegetació autòctona, amb l'excepció d'un màxim de 4 mesos de transhumància durant un període de 6 mesos entre abril i setembre, que poden realitzar com a màxim el 70% de les arnes.
- Hauran de comunicar al DARP la ubicació dels assentaments i els seus moviments.
Compromisos valorables segons la gravetat de l'incompliment:
L'ajut és de 18,00 euros/arna i any.
El càlcul de les primes es realitzarà aplicant a les arnes les unitats mínimes de bestiar agroambiental (UMBA) següents:
- Persones titulars d'explotacions apícoles amb més de 500 arnes: 20 punts.
- Persones titulars d'explotacions apícoles amb entre 300 i 500 arnes: 15 punts.
- Persones titulars d'explotacions agràries ecològiques inscrites al Registre del CCPAE en data 31 de desembre de 2019: 5 punts.
10.5 Sistemes alternatius a la lluita química
- Pertànyer a una agrupació de defensa vegetal (ADV) o estar inscrita en el Registre de Productors de Producció Integrada (CCPI) amb la totalitat de la superfície acollida a l'ajut i complir les obligacions que se'n deriven.
- La superfície mínima on s'ha de dur a terme l'actuació és d'1 hectàrea per a tots els conreus, excepte per als següents on la superfície mínima és la que s'indica a continuació:
Hortícoles a l'aire lliure: 0,5 ha
Maduixa a l'aire lliure: 0,5 ha
- Mantenir una Superfície Homogènia de Conreu (SHC), entenent com a tal l'àrea d'influència de la mesura necessària perquè els sistemes alternatius a la lluita química tinguin la màxima efectivitat per a la plaga tractada.
Aquesta SHC es pot assolir individualment o bé agrupant-se amb altres membres d'una agrupació de defensa vegetal o del CCPI.
Les SHC mínimes per tipus d'ajut i plaga són les següents:
Les SHC de referència seran les aprovades en la convocatòria 2015, tot tenint en compte els increments que es puguin produir d'acord amb l'article 20.3.
Els requisits per considerar una SHC són els següents:
- Fruiters de llavor, fruiters de pinyol, noguera, cítrics i cirerer:
La superfície acollida a l'ajut podrà està distribuïda en una àrea més àmplia sempre que la superfície no acollida no superi el 50% de la superfície total acollida a l'ajut i el sistema sigui tècnicament efectiu.
En el cas que aquest percentatge sigui més elevat, caldrà que com a mínim el 50% de la superfície d'olivera estigui tractada amb captura massiva i/o atracció i mort.
En ambdós casos, cal que el sistema sigui tècnicament efectiu, amb l'informe previ del Servei de Sanitat Vegetal del DARP, d'acord amb l'informe tècnic de la persona tècnica assessora en gestió integrada de plagues de l'ADV o de Producció integrada.
- Hortícoles: mesura d'implantació de marges.
Els marges es podran distribuir dins dels recintes acollits a la mesura o fora d'aquests recintes.
En el cas que els marges s'instal·lin fora dels recintes, s'hauran de declarar a la DUN.
Els marges s'hauran de mantenir en bon estat durant tot l'any.
La distància màxima des del marge fins a la darrera filera de plantes conreades no podrà ser superior a 200 m.
En qualsevol cas, la definició concreta d'aquestes SHC s'ha de fer, en tots els casos, sota criteris tècnics establerts per la persona tècnica assessora en Gestió Integrada de Plagues (reconeguda pel DARP) de l'ADV o de Producció integrada.
- Utilitzar obligatòriament a les superfícies acollides a aquest ajut tècniques alternatives a la lluita química contra plagues o malalties, com ara la confusió sexual amb feromones, la captura massiva i sistemes d'atracció i mort, la lluita biològica o els mètodes físics com la solarització.
- En cas que el nivell de plaga superi els límits de control, es podran aplicar tractaments amb els productes fitosanitaris autoritzats en el cultiu, amb autorització del/de la tècnic/a assessor/a en Gestió Integrada de Plagues (GIP) d'una associació de defensa vegetal (ADV) o de Producció integrada.
En el cas de conreus de fruiters de llavor, pinyol i cítrics, quan estiguin afectats per algunes de les plagues que s'assenyalen més endavant, s'hi aplicaran obligatòriament les tècniques alternatives que s'assenyalen per a cada plaga.
Quan estiguin afectats únicament per una de les plagues, només s'hi aplicarà la tècnica alternativa per a la plaga detectada.
Condicions bàsiques lligades al compromís
Les dosis a aplicar per conreu i plaga seran les publicades al web del DARP http://agricultura.gencat.cat/ca/ambits/desenvolupament-rural/contracte-global-explotacio/documents-associats.
S'establirà una tolerància màxima del 3% entre la superfície declarada i la superfície justificada coberta pel sistema alternatiu.
Les tècniques alternatives a la lluita química s'aplicaran en els cultius i les plagues que es relacionen a continuació:
- Confusió sexual contra carpocapsa ( Cydia pomonella ).
- Confusió sexual contra anàrsia ( Anarsia lineatella ).
- Confusió sexual contra anàrsia ( Anarsia lineatella ) i/o confusió sexual contra grafolita ( Grapholita molesta ).
Comarques: Baix Llobregat, Maresme, Ribera d'Ebre, Terra Alta, Alt Camp, Alt Penedès, Priorat, Conca de Barberà, Alt i Baix Empordà, Noguera i Segrià.
Confusió sexual contra carpocapsa ( Cydia pomonella ).
- Confusió sexual contra el poll roig californià ( Aonidiella aurantii ).
Comarques: Baix Ebre, Montsià, Baix Camp i Ribera d'Ebre.
Confusió sexual contra el cuc del raïm ( Lobesia botrana ).
Captura massiva o atracció i mort contra la mosca de l'olivera ( Bactrocera oleae ).
- Implantació de marges amb plantes reservori de fauna auxiliar.
Aportació de fauna útil: depredadors i/o parasitoides contra pugons, trips, mosca blanca, aranya, cotxinilles, minadores i lepidòpters.
Comarques: Baix Llobregat, Maresme, Ribera d'Ebre, Terra Alta, Alt Camp, Priorat, Conca de Barberà, Alt i Baix Empordà, Noguera i Segrià.
Per a la implantació de marges amb plantes reservori de fauna auxiliar, s'hauran d'utilitzar plantes herbàcies i arbustos d'efectivitat demostrada que indicarà el Servei de Sanitat Vegetal anualment en un llistat.
En el cas de plantes herbàcies ( Alyssum maritimum i Calendula officinalis...), s'hauran de plantar i mantenir un mínim de 3 plantes cada 25 m 2 de la parcel·la agrícola o hivernacle i, en el cas de marges amb arbustos, 1 planta cada 100 m 2 de parcel·la o hivernacle.
c.3 Compromisos valorables segons la gravetat de l'incompliment:
Per a tots els cultius i plagues, s'estableix un ajut per hectàrea i any específic d'acord amb el mètode alternatiu de lluita corresponent i les seves característiques pròpies:
- Captura massiva o atracció i mort contra la mosca de la fruita ( Ceratitis capitata ): 134,00 euros/ha.
- Confusió sexual contra carpocapsa ( Cydia pomonella ): 71,00 euros/ha.
- Confusió sexual contra anàrsia ( Anarsia lineatella ): 74,00 euros/ha.
- Confusió sexual contra grafolita ( Grapholita molesta ): 41,00 euros/ha.
Confusió sexual contra carpocapsa ( Cydia pomonella ): 71,00 euros/ha.
- Captura massiva o atracció i mort contra la mosca de la fruita ( Ceratitis capitata ): 118,00 euros/ha.
- Confusió sexual contra el poll roig californià ( Aonidiella aurantii ): 210,00 euros/ha.
Confusió sexual contra el cuc del raïm ( Lobesia botrana ): 92,00 euros/ha.
Captura massiva o atracció i mort contra la mosca de l'olivera ( Bactrocera oleae ): 111,00 euros/ha.
- Implantació de marges amb plantes reservori de fauna auxiliar: 515,00 euros/ha.
Aportació de fauna útil: depredadors i/o parasitoides contra pugons, trips, mosca blanca, minadores i lepidòpters: 400,00 euros/ha.
- Tractaments alternatius en els conreus d'horta, ornamentals, maduixa i cirerer: 25 punts.
- Tractaments per a la resta de conreus (en cas de tractaments contra dues o més plagues, només es comptabilitza la puntuació una vegada): 15 punts.
- Persones beneficiàries amb compromisos de campanyes anteriors de les línies del PDR 2007-2013 de Producció integrada que apliquessin lluita amb sistemes alternatius i/o sistemes alternatius a la lluita química en el conreu de la vinya: 5 punts.
- Expedients ubicats en àrees on s'han substituït tractament aeris: 5 punts.
- Explotacions ubicades en més d'un 50% de la superfície i/o l'explotació ramadera en zones amb limitacions naturals o altres limitacions específiques o xarxa Natura 2000: 4 punts.
- Sol·licitants de la mesura de Producció integrada 2014-2020: 3 punts.
Aquesta puntuació no s'acumula a la de beneficiaris amb compromisos de campanyes anteriors del PDR 2007-2013.
Aquestes puntuacions s'aplicaran sempre que es garanteixi el compliment del requisit de mantenir una superfície de cultiu mínima homogènia per a l'efectivitat del tractament.
- Disposar d'una superfície mínima on s'ha de dur a terme l'actuació d'1 hectàrea per a tots els cultius excepte per als cultius hortícoles, que serà de 0,5 hectàrees.
- Estar inscrita en el Registre de Productors de Producció Integrada amb la totalitat de la superfície acollida a l'ajut i complir les obligacions que se'n deriven.
La sol·licitud d'inscripció al Consell Català de la Producció Integrada (CCPI) s'haurà d'haver realitzat abans de la data que regula l'article 14.1.
Es podrà realitzar un canvi d'una parcel·la de conreu inclosa en el contracte agroambiental únicament en casos excepcionals, com ara la finalització de la vida productiva dels conreus llenyosos, tant per causes naturals com per calamitats naturals o expropiacions forçoses.
Obtenir la certificació mitjançant una entitat de control i certificació acreditada per ENAC a través de la norma EN-45011 o l'equivalent (ISO 17065) o del Consell mateix que acrediti el compliment de les normes tècniques específiques de producció integrada i de la resta de normativa vigent.
S'utilitzen adequadament els productes fitosanitaris, és a dir, d'acord amb les indicacions de l'etiqueta (emmagatzemament segur, lloc d'emmagatzemament, protecció de l'aigua, llicència per a l'ús de productes específics, etc.
Aplicar la producció integrada a la totalitat de la superfície de l'explotació dedicada a la mateixa orientació productiva (cultiu i varietat) que sigui objecte d'ajut, i que figuri inscrita en el Registre del Consell Català de la Producció Integrada.
Acreditar o realitzar la formació específica establerta per a la producció integrada, d'acord amb l'Ordre ARP/69/2003, de 14 de febrer, per la qual s'estableixen i es regulen els cursos de formació en producció integrada (DOGC 3832, de 27.2.2003).
El termini màxim per a la inscripció o matriculació als centres oficials serà el 15 d'octubre de l'any de la sol·licitud inicial, i la seva realització i homologació fins al 15 d'octubre de l'any posterior a la sol·licitud inicial.
Quan el beneficiari sigui una persona física, haurà de ser ella mateixa qui realitzi el curs de formació, i, quan sigui persona jurídica, caldrà que com a mínim un dels socis n'assumeixi el compromís.
En aquest darrer cas, alternativament, la persona jurídica podrà designar un/a treballador/a fix/a de l'empresa per assumir aquest compromís, i aportar un certificat de l'empresa on s'acrediti que el/la treballador/a és l'encarregat/ada d'aplicar les tècniques de producció integrada sobre el terreny.
Fruita seca - regadiu (ametller i noguera): 176,00 euros/ha
Raïm per a vinificació: 145,00 euros/ha
- Persones beneficiàries amb compromisos de campanyes anteriors de les línies del PDR 2007-2013 de Producció integrada, sistemes alternatius a la lluita química en el conreu de la vinya o Agricultura Racional: 5 punts.
- Sol·licitants de la mesura de sistemes alternatius a la lluita química 2014-2020: 3 punts.
- Explotacions que figurin inscrites en el Registre del CCPI a 31 de desembre de 2019: 3 punts.
10.7 Conservació de races autòctones
Es podran beneficiar dels ajuts les persones titulars d'explotacions ramaderes.
- Tenir animals de races autòctones en perill d'extinció segons el Catàleg oficial de races en perill d'extinció o que tinguin el Llibre genealògic creat i reglamentat a Catalunya l'aptitud de les quals sigui la producció ramadera, diferent del lleure o l'esport.
- Estar inscrita en el Registre d'Explotacions Col·laboradores que gestiona l'associació de criadors reconeguda per a la gestió del Llibre genealògic corresponent a la raça.
- Tenir els caps de bestiar inscrits en el Llibre de registre oficial de la raça corresponent.
Només es pagarà l'ajut pels animals de l'explotació inscrits en el llibre genealògic corresponent que participin en el programa de millora de la raça.
Les explotacions han de disposar d'un cens mínim de:
- 5 UBG en el cas d'animals bovins i equins.
- 3 UBG en el cas d'animals ovins i caprins.
- Realitzar les actuacions de pasturatge amb animals de races autòctones.
- Com a mínim el 50% del ramat ha de ser de la raça (relació entre el cens de femelles i mascles reproductors segons el SIR i les femelles i mascles reproductors que consten en llibre genealògic), excepte per a la vaca pallaresa i la cabra pirinenca.
c.2 Compromisos valorables segons la gravetat de l'incompliment:
d.1 Es consideren animals reproductors els que compleixen els requisits a 1 de gener de l'any de la convocatòria, i, per tant, són objecte d'ajut els següents:
En boví: femelles de primer part o de més de dos anys i sementals de més d'1 any.
En oví i cabrum: femelles i mascles de més d'1 any o que hagin parit.
En èquids: eugues i sementals de més de dos anys i mig.
d.2 Atès que en la convocatòria 2015 no es va aplicar una compensació parcial de primes, en les successives convocatòries d'aquest període de programació (PDR 2014-2020), s'aplicarà el 100% dels imports següents per UBG, any i tipus d'actuació:
Les equivalències entre raça i UBG són les següents:
- Vaca de l'Albera, vaca Bruna del Pirineu, vaca pallaresa i cavall pirinenc: 1 UBG
El càlcul de les primes de bestiar es realitzarà aplicant a les UBG les unitats mínimes de bestiar gros agroambiental (UMBA).
Als efectes d'aquest annex, s'entén per UMBA la referència per determinar les UBG agroambientals a partir de les quals els costos totals unitaris tendeixen a disminuir quan creix el nombre d'UBG.
Les UMBA establertes són per a totes les races objecte d'ajut: 15 UBG.
- Persones titulars d'explotacions ramaderes de les races següents: vaca de l'Albera, vaca pallaresa, ovella aranesa, ovella maellana, cabra Blanca de Rasquera, cabra pirenaica i ase català: 20 punts.
- Persones titulars d'explotacions ramaderes de cavall pirinenc: 15 punts.
- Persones titulars d'explotacions ramaderes de les races següents: vaca Bruna del Pirineu, ovella ripollesa i ovella xisqueta: 10 punts.
- Persones titulars d'explotacions agràries inscrites en les associacions corresponents de la raça en data 31 de desembre de 2019: 3 punts.
10.8 Gestió de la fertilització
- Gestionar una superfície elegible mínima en algun dels grups de conreu següents:
2 ha de cultius herbacis, cultius farratgers, cultius llenyosos.
- Queda exclosa la utilització de llots de depuradora, compost de residus sòlids industrials (RSI) i/o residus sòlids urbans (RSU).
c.1 a) Analítiques de sòl inicial i final (A)
Efectuar les anàlisis de sòl en l'explotació següents per cada recinte o àrea homogènia amb característiques similars de fins a un màxim d'1 ha per a hortícoles i 3 hectàrees per a la resta de cultius:
- Anàlisi inicial de caracterització: matèria orgànica, pH 1:2,5, conductivitat elèctrica 1:5 a 25o C, carbonat càlcic equivalent, textura, nitrogen (N) Kjeldahl, fòsfor (P) assimilable, potassi (K) assimilable.
- Anàlisi final: matèria orgànica, pH 1:2,5, conductivitat elèctrica 1:5 a 25o C, fòsfor (P) assimilable, potassi (K) assimilable.
c.1 b) Analítica de nitrats del sòl (B1)
Efectuar una anàlisi anual del contingut de nitrats del sòl per cada recinte o àrea homogènia amb característiques similars de fins a un màxim d'1 ha per a hortícoles i 3 hectàrees per a la resta de cultius.
El moment per realitzar aquesta analítica, l'haurà de determinar un/a tècnic/a competent qualificat/ada segons el cultiu.
Efectuar l'anàlisi de les dejeccions ramaderes:
- Per a cada 12 hectàrees de cultiu, es realitzarà una analítica durant el primer any de sol·licitud i una segona durant les dues anualitats següents.
- Si s'apliquen diferents tipus de material orgànic (fems, purins, gallinassa o d'altres), s'haurà de realitzar un mínim d'una anàlisi per a cadascun durant el primer any de la seva aplicació.
- S'analitzarà com a mínim: matèria seca, matèria orgànica, nitrogen, fòsfor, potassi, coure, zinc, magnesi.
Aplicar les dejeccions ramaderes per a les quals s'han efectuat les anàlisis.
c.1 d) Aplicació de les dejeccions ramaderes mitjançant distribuïdors de fertilitzants que incorporin mesures automàtiques del contingut de nutrients (B3)
Aplicar les dejeccions ramaderes utilitzant distribuïdors de fertilitzants que incorporin un conductímetre automàtic o altres mesures automàtiques que permetin conèixer el contingut de nutrients, a fi d'ajustar la dosi de fertilització a la necessària per a cada cultiu.
c.1 e) Aplicació de dejeccions ramaderes mitjançant distribuïdors de fertilitzants que permetin una alta eficiència, millorin la uniformitat i permetin ajustar les dosis (B4)
- Aplicar les dejeccions ramaderes mitjançant distribuïdors de fertilitzants que permetin una alta eficiència, millorin la uniformitat i permetin ajustar la dosi de fertilització a la necessària per a cada cultiu, i disminueixin alhora les emissions d'amoníac.
- Queda exclosa la utilització de distribuïdors de fertilitzants tipus ventall.
- Disposar de la interpretació dels resultats i les recomanacions d'adobatge realitzades per un/a tècnic/a competent en les subactuacions A, B1 i B2.
- Realitzar la fertilització de les parcel·les tenint en compte els resultats obtinguts.
Es respecten els períodes establerts en els quals hi ha prohibida l'aplicació de determinats tipus de fertilitzants.
Es respecten les quantitats màximes per hectàrea de dejeccions ramaderes i d'altres fertilitzants nitrogenats establertes a Catalunya.
Participar en les jornades de formació en matèria de fertilització agrària amb una durada mínima de 4 hores entre totes les jornades a què s'assisteixi.
Aquesta assistència haurà de fer-se entre el primer i el segon any del compromís, i s'haurà d'acreditar mitjançant el certificat d'assistència a les jornades corresponent.
- No disposar del quadern d'explotació o disposar-ne sense emplenar.
El quadern ha de registrar les aplicacions d'adobatge en fòsfor i potassi, i han de concordar amb les recomanacions de fertilització realitzades pel/per la tècnic/a competent.
El quadern ha de registrar les aplicacions d'adobatge de fòsfor i potassi, i han de concordar amb les recomanacions de fertilització realitzades pel/per la tècnic/a competent.
- Quaderns sense actualitzar o amb incorreccions de fa menys de tres mesos.
El quadern ha de registrar les aplicacions de fòsfor i potassi, i han de concordar amb les recomanacions de fertilització realitzades pel/per la tècnic/a competent.
- Realització de les analítiques del terra (A): 16,00 euros/ha.
- Realització de les analítiques de nitrats al terra (B1): 25,00 euros/ha.
- Realització de les analítiques de fertilitzants orgànics (B2): 7,00 euros/ha.
- Aplicació de les dejeccions ramaderes mitjançant distribuïdors de fertilitzants que incorporin mesures automàtiques del contingut de nutrients (B3): 2,50 euros/ha.
- Aplicació de dejeccions ramaderes mitjançant distribuïdors de fertilitzants que permetin una alta eficiència i millorin la uniformitat i l'ajustament de les dosis (B4): 15,00 euros/ha.
- Explotacions ubicades, en més d'un 50% de la superfície i/o l'explotació ramadera, en zones vulnerables per nitrats: 15 punts.
- Sol·licitants que prevegin realitzar el conjunt de les actuacions A, B1, B2 i B3 o B4 recollides en la mesura: 5 punts.
Es podran beneficiar dels ajuts les entitats de conservació públiques i privades que duguin a terme tasques de conservació i caracterització de les varietats locals.
A aquests efectes, s'entendrà com a entitat de conservació aquella que acrediti aquest objecte als seus estatuts o que demostri experiència en l'àmbit de la conservació en matèria de biodiversitat cultivada.
Quan optin a l'ajut per primera vegada, han de presentar, dins del termini de la convocatòria i acompanyant la sol·licitud, un projecte que inclogui el pressupost desglossat i una memòria.
Es consideraran actuacions subvencionables les següents:
- Conservació in situ: conservació dels ecosistemes i dels hàbitats naturals i manteniment i recuperació de varietats locals en el seu entorn natural, lloc on han desenvolupat les seves propietats específiques.
S'inclou també la conservació on farm, on els productors locals conserven i fan ús de les varietats locals, en la seva zona d'origen i amb tècniques tradicionals.
- Conservació ex situ: conservació dels recursos fitogenètics per a l'alimentació i l'agricultura fora del seu hàbitat natural (bancs de llavors, col·leccions vives en bancs de germoplasma...).
- Caracterització: és el procés de descripció dels diferents caràcters morfològics, hereditaris, que poden ser observats amb facilitat, que s'expressen al llarg del cicle del cultiu, en tots els ambients, que permeten la seva distinció amb prou homogeneïtat i que manifesten prou estabilitat en les diferents generacions.
La caracterització implica la sembra/plantació amb disseny experimental de les varietats locals a caracteritzar que faciliti al personal tècnic i qualificat l'obtenció i el registre dels valors que permeten realitzar la caracterització mitjançant els descriptors acordats en la Comissió de Varietats Locals d'Interès Agrari de Catalunya.
Els resultats obtinguts de les caracteritzacions seran presentats telemàticament mitjançant les memòries de caracterització oficials del Departament d'Agricultura, Ramaderia, Pesca i Alimentació (DARP).
- Recopilació de recursos genètics en agricultura (recerca bibliogràfica, prospecció, entre d'altres).
- Creació d'inventaris consultables en línia dels recursos genètics actualment conservats in situ, ex situ i a l'explotació agrícola ( on farm ).
- Creació i manteniment de bases de dades consultables en línia.
- Activitats divulgatives (activitats amb caràcter festiu obertes al públic en general, fires, mercats, festes locals, tastos, entre d'altres).
En cap cas, no seran subvencionables varietats locals caracteritzades per més d'una entitat.
En el cas de varietats duplicades, el personal tècnic del DARP avaluarà les duplicitats i resoldrà a favor d'una de les dues entitats, tenint en compte els criteris següents:
- Caracterització prèvia de varietats de la mateixa espècie.
- Coneixements i formació del personal tècnic de l'entitat.
- Recursos de l'entitat (equipaments, instal·lacions, personal, entre d'altres).
- Nombre d'entrades de la varietat a caracteritzar.
- Entitat ubicada a la zona originària de la varietat.
- A l'entitat a la qual se li descarti una varietat a causa d'una duplicitat, se li donarà la possibilitat de presentar una nova varietat.
- Pel que fa a la caracterització, caldrà caracteritzar com a mínim 2 varietats locals per entitat i any, excepte el primer any, en què aquesta quantitat pot ser inferior.
- Justificar anualment les actuacions dutes a terme i la consecució dels objectius projectats mitjançant una memòria justificativa de les actuacions desenvolupades durant l'anualitat corresponent, aportant justificants, signada pel/per la tècnic/a de l'entitat responsable del projecte i pel/per la representant de l'entitat.
- Les varietats locals sobre les quals actuï hauran de ser caracteritzades d'acord amb les memòries de caracterització facilitades pel DARP amb l'objectiu de ser descrites i inscrites en el Catàleg de varietats locals d'interès agrari de Catalunya.
- Conservar in situ i ex situ les varietats locals caracteritzades, com a mínim, al llarg de la durada de la mesura agroambiental, excepte en el cas de varietats locals no llenyoses, en què la conservació in situ serà només obligatòria durant un any de la durada de la mesura.
- Facilitar al DARP una mostra del material vegetal inscrit en el Catàleg per a la seva conservació en un banc de llavors.
- El/la responsable del projecte serà un/a tècnic/a degudament format/ada que haurà d'assistir als cursos que a tal efecte siguin convocats per l'Administració catalana.
- Les entitats hauran de realitzar activitats d'informació i/o de divulgació dirigides al sector per fomentar i afavorir l'intercanvi de coneixement a fi de revalorar les varietats locals i promoure la seva utilització al sector, com a mínim un cop al llarg de la durada de la mesura.
Els ajuts, per projecte i any, són els següents:
S'estableix un ajut màxim de 12.000,00 euros.
L'import màxim de l'ajut és del 100% de les actuacions subvencionables sense sobrepassar els màxims establerts per a cada actuació d'acord amb el següent:
L'import variarà segons les varietats locals conservades amb un màxim de 2.000,00 euros.
En el cas d'espècies llenyoses (fruiters, vinya i olivera), s'estableix un import de 100,00 euros per varietat conservada.
Es podrà incrementar l'import màxim en 400,00 euros en el cas de realització d'anàlisis relatives a les principals malalties que es poden transmetre amb el material vegetal.
L'import variarà segons les varietats locals conservades amb un màxim de 1.000,00 euros.
En el cas d'espècies llenyoses (fruiters, vinya i olivera), se seguiran els criteris segons el nombre de varietats següents.
En el cas de varietats amb cicle vegetatiu anual, bianual i plurianual, es podrà incrementar l'import màxim en 150,00 euros per material fungible de laboratori.
Tant en el cas de les varietats amb cicle vegetatiu anual, bianual i plurianual com en el cas d'espècies llenyoses, es podrà incrementar l'import màxim en 400,00 euros si es realitzen anàlisis relatives a les principals malalties que es poden transmetre amb el material vegetal.
L'import serà de 1.200,00 euros/varietat local caracteritzada.
Es podrà incrementar l'import de l'actuació fins a un màxim de 600,00 euros en concepte d'analítiques que poden ser sanitàries, nutricionals, sensorials, d'ADN, etc.
- Recopilació de recursos genètics en agricultura (recerca blibliogràfica, prospecció) amb un import màxim de 500,00 euros.
- Creació d'inventaris consultables en línia dels recursos genètics actualment conservats in situ, ex situ i a l'explotació agrícola ( on farm ) amb un import màxim de 500,00 euros.
- Creació de bases de dades consultables en línia amb un import màxim de 500,00 euros.
- Activitats informatives d'organitzacions no governamentals i altres parts interessades amb un import màxim de 300,00 euros.
- Activitats divulgatives no governamentals i d'altres parts interessades (activitats amb caràcter festiu obertes al públic en general, fires, mercats, festes locals, tastos...) amb un import màxim de 200,00 euros.
El termini per executar i justificar les actuacions subvencionables és fins al 30 de juny de l'any següent de la convocatòria.
Les actuacions subvencionables seran les realitzades a partir de la presentació de la sol·licitud.
Cal adjuntar a la documentació justificativa de la realització de les actuacions per a les quals es va sol·licitar l'ajut, a més de la documentació de caràcter general que estableix l'article 15 d'aquesta Ordre, i segons les actuacions a justificar, la documentació següent:
- Conservació in situ: quadern de camp actualitzat on estiguin registrades totes les actuacions realitzades durant la vida del conreu, croquis de situació de les espècies llenyoses si s'escau, resultat de l'anàlisi si s'escau, i les factures i els justificants de pagament corresponents d'acord amb el paràgraf anterior.
- Conservació ex situ: quadern de camp actualitzat on estiguin registrades totes les actuacions realitzades durant la vida del conreu, croquis de situació de les espècies llenyoses si s'escau, resultat de l'anàlisi si s'escau, i les factures i els justificants de pagament corresponents d'acord amb el paràgraf anterior, tant pel que fa a l'anàlisi com al material fungible de laboratori.
- Caracterització: memòria tècnica de cadascuna de les varietats caracteritzades segons models normalitzats que inclogui: acreditació de l'antiguitat del conreu, sol·licitud d'inscripció al Catàleg de varietats locals de cadascuna de les varietats caracteritzades, resultat de l'anàlisi si s'escau, i les factures i els justificants de pagament corresponents d'acord amb el paràgraf anterior.
Les sol·licituds d'inscripció al Catàleg de varietats locals han de dur un registre individualitzat per varietat i independent del de la sol·licitud de pagament presentada per justificar el conjunt de les actuacions realitzades.
- Recopilació de recursos genètics: memòria explicativa de les prospeccions realitzades, i també una còpia dels documents de la recerca i dels documents justificatius d'aquestes prospeccions.
- Creació d'inventaris consultables en línia: s'ha d'informar sobre l'enllaç a la pàgina web i presentar, si s'escau, les factures i els justificants de pagament corresponents i la declaració valorada, d'acord amb el paràgraf anterior.
- Creació de bases de dades consultables en línia: s'ha d'informar sobre l'enllaç a la pàgina web i presentar, si s'escau, les factures i els justificants de pagament corresponents i la declaració valorada, d'acord amb el paràgraf anterior.
- Activitats informatives: memòria explicativa on es detallin les activitats realitzades i els documents gràfics o altre material que en justifiquin la realització.
- Activitats divulgatives: memòria explicativa on es detallin les activitats realitzades i els díptics, tríptics, fullets o d'altre material que en justifiquin la realització.
En cas d'executar-se treballs amb mitjans propis, s'haurà de presentar una declaració valorada adequada al pressupost presentat i a les actuacions objecte de subvenció, on es detalli la despesa degudament desglossada.
En el cas d'incompliments parcials relatius a les activitats subvencionables, es reduiran proporcionalment els ajuts concedits d'acord amb l'article 21.1 d'aquesta Ordre.
h) Criteris de priorització específics
En el cas que l'import total de les sol·licituds presentades superi la dotació pressupostària disponible, s'atendran les sol·licituds d'acord amb la puntuació que s'atorgui sobre la base dels criteris de priorització següents i amb un màxim de 36 punts:
- Persones beneficiàries que estiguin dins els cinc anys de compromís inicial: 36 punts.
- Nous projectes fins a 35 punts d'acord amb els criteris següents:
Caracterització: de 8 a 15 varietats 3 punts, de 16 a 29 varietats 6 punts, 30 o més varietats 7 punts.
Conservació in situ de varietats amb cicle vegetatiu anual, bianual i plurianual: de 5 a 10 varietats 1 punt, d'11 a 20 varietats 2 punts, de 21 a 30 varietats 3 punts, més de 30 varietats 4 punts.
Conservació in situ de varietats d'espècies llenyoses: menys de 10 varietats 1 punt, de 10 a 20 varietats 3 punts, més de 20 varietats 4 punts.
La puntuació màxima per conservació in situ, independentment del tipus de varietats, és de 4 punts.
Conservació ex situ de varietats amb cicle vegetatiu anual, bianual i plurianual: de 10 a 50 varietats 1 punt, de 51 a 100 varietats 2 punts, més de 100 varietats 4 punts.
Conservació ex situ de varietats d'espècies llenyoses: de 5 a 10 varietats 1 punt, d'11 a 20 varietats 2 punts, de 21 a 30 varietats 3 punts, més de 30 varietats 4 punts.
La puntuació màxima per conservació ex situ, independentment del tipus de varietats, és de 4 punts.
Recopilació de recursos genètics en agricultura: 2 punts.
Creació d'inventaris consultables en línia: 0,5 punts.
Creació de bases de dades consultables en línia: 0,5 punts.
Col·laboració amb entitats del territori d'influència que permetin una utilització de les varietats locals: 0,5 punts.
Relació amb les actuacions desenvolupades en el passat en matèria de biodiversitat cultivada: 0,5 punts.
Entitats que es dediquen a les tasques de conservació, caracterització i promoció de les varietats locals en condicions de l'agricultura ecològica: 10 punts.
Entitats dedicades a la conservació de varietats locals en espais naturals protegits i XN2000, d'acord amb la realització d'alguna de les activitats subvencionables, ja sigui prospecció, conservació o caracterització de les varietats locals dins d'un àmbit geogràfic que estigui ubicat dins d'aquests espais: 5 punts.
Les sol·licituds amb puntuació inferior a 11 punts no seran subvencionables per no assolir els criteris de priorització mínims.
Un cop efectuada la concessió de l'ajut, només es poden realitzar modificacions de menor entitat de la memòria anual que no afectin l'objecte principal del projecte a cinc anys.
Quan es tracti d'aquest tipus de modificacions, serà suficient que els serveis tècnics del DARP reconeguin implícitament la validesa tècnica mitjançant la certificació de la realització de les actuacions.
En aquest sentit, l'operació té en compte els costos addicionals en la fertilització i l'ús de mitjans de sanitat vegetal utilitzables en producció ecològica, la utilització de material vegetal certificat i l'increment de mà d'obra que solen tenir la majoria d'operadors ecològics.
Així mateix, també preveu la variació en el rendiment productiu i en el preu de venda dels productes certificats.
Poden ser beneficiàries les persones físiques o jurídiques que siguin agricultores actives, d'acord amb la definició de l'article 3 i els requisits de l'article 4 d'aquesta Ordre.
- Horta ecològica i plantes aromàtiques i medicinals (PAM)
- Herbacis extensius de secà ecològics (cereals per a gra i lleguminoses per a gra i farratgeres)
- Herbacis extensius de regadiu ecològics (cereals i lleguminoses per a gra)
- Guaret en rotació ecològica per al conreu de l'arròs
- Olivera ecològica (oliva de taula i per a trull)
- Vinya ecològica (raïm de taula i per a vinificació)
- Fructicultura ecològica (fruita dolça i cítrics)
- Fruita seca ecològica de secà
- Fruita seca ecològica de regadiu
- Avellaner ecològic de regadiu
4.1 La sol·licitud implica la determinació de l'inici del període quinquennal de compromisos, que cada any caldrà renovar mitjançant la sol·licitud de renovació corresponent i dins del termini que estableix la convocatòria corresponent.
4.4 S'adjuntaran a les sol·licituds, a més de la documentació de caràcter general establerta a l'article 9 d'aquesta Ordre, la documentació requerida per a la presentació de la DUN, l'alta censal tributària si resulta impossible l'obtenció d'ofici d'aquesta informació i la documentació següent:
Si és el primer any de la sol·licitud o és sol·licitant de superfícies procedents de subrogació, pla agroambiental en què es descrigui la situació de l'explotació i els objectius a assolir.
4.5 Quan s'escaigui, sol·licitud d'arrencada de conreus llenyosos per un període màxim de 12 mesos presentada a través de la DUN.
La sol·licitud d'inscripció al CCPAE haurà d'haver-se realitzat abans de la data que regula l'article 14.1.
- Mantenir alguna de les superfícies mínimes de conreu o arnes mínimes següents:
Els compromisos que hauran de complir les persones beneficiàries dels ajuts són els que s'especifiquen a continuació, i també els que afectin l'explotació, sens perjudici dels compromisos de condicionalitat i d'altres que estableix l'article 38 d'aquesta Ordre, per un període de cinc anys.
Si la disminució no està entre aquestes excepcions i supera el 10% de la superfície compromesa inicial, començarà el període de reintegrament pels imports cobrats fins a aquell moment de la superfície amb incompliment.
Obtenir la certificació del Consell Català de la Producció Agrària Ecològica que acrediti el compliment de la normativa vigent de la producció agroalimentària ecològica (Reglament CE 834/2007, Reglament CE 889/2008 i Quadern de normes tècniques de la producció agroalimentària ecològica a Catalunya, aprovat mitjançant Resolució de la Direcció General d'Agricultura i Ramaderia ARP/763/2017, de 30 de març).
Acreditar formació o participar en activitats de formació específiques relacionades amb el curs bàsic de la producció agroalimentària ecològica, segons l'Ordre ARP/52/2003, de 4 de febrer, o formacions equivalents.
Quan la persona beneficiària sigui una persona física, haurà de ser ella mateixa qui realitzi el curs de formació.
Quan sigui una persona jurídica, caldrà que com a mínim un/a dels/de les socis/sòcies assumeixi el compromís.
En aquest darrer cas, alternativament, la persona jurídica podrà designar un/a treballador/a fix/a de l'empresa per assumir aquest compromís, i aportarà un certificat de l'empresa on s'acrediti que el/la treballador/a és l'encarregat/ada d'aplicar les tècniques d'agricultura ecològica sobre el terreny.
6.3 Compromís valorable segons la gravetat de l'incompliment
7.2 Són compatibles les mesures que puguin aplicar-se sobre una mateixa superfície sense que comporti duplicitat d'ajuts pel mateix objectiu.
7.3 Les incompatibilitats que es poden generar poden agrupar-se en els criteris següents:
Incompatibilitat per doble ajut: quan les mesures fomenten elements que són similars, i, per tant, se subvencionen dues vegades.
En relació amb la incompatibilitat amb altres ajuts desplegats a la resta d'annexos de l'Ordre, les incompatibilitats són les següents:
Incompatibilitat amb les mesures següents de l'annex 6: apartat 3.1 (Gestió sostenible de zones humides), apartat 3.2 (Gestió i recuperació de prats de dall), apartat 3.3 (Millora dels hàbitats esteparis de la xarxa Natura 2000), apartat 3.5 (Sistemes alternatius a la lluita química), apartat 3.6 (Producció integrada) i apartat 3.8 (Gestió de la fertilització).
8.1 L'ajut consisteix en una subvenció directament aplicable a la compensació de les pèrdues d'ingressos i costos addicionals per al compliment dels compromisos que l'aplicació de les pràctiques agroambientals establertes a l'Ordre produeix a les persones agricultores i les persones ramaderes que les apliquen.
8.2 S'estableix a tots els sectors un ajut per als cultius qualificats d'ecològics i un altre d'específic per al període de conversió, ja que els operadors tenen unes dificultats tècniques i econòmiques superiors a causa que no poden vendre la producció amb les indicacions protegides.
Atès que en la convocatòria 2015 es va aplicar una compensació parcial de primes del 80%, caldrà aplicar aquesta mateixa reducció a les successives convocatòries d'aquest període de programació (PDR 2014-2020) sobre els imports per hectàrea, any i tipus d'actuació segons la qualificació següent:
- Herbacis extensius de secà ecològics (cereals per a gra i lleguminoses per a gra i farratgeres): 265,00 euros/ha
- Herbacis extensius de regadiu ecològics: 365,00 euros/ha
- Arròs ecològic: 600,00 euros/ha
- Farratges ecològics de regadiu: 340,00 euros/ha
- Olivera ecològica: 257,00 euros/ha
- Vinya ecològica: 405,00 euros/ha
- Fructicultura ecològica: 900,00 euros/ha
- Fruita seca ecològica de secà: 228,00 euros/ha
- Fruita seca ecològica de regadiu: 320,00 euros/ha
b) Intensitat d'ajuts amb qualificació ecològica
- Herbacis extensius de secà ecològics (cereals per a gra i lleguminoses per a gra i farratgeres): 145,00 euros/ha
- Herbacis extensius de regadiu ecològics: 185,00 euros/ha
- Arròs ecològic: 420,00 euros/ha
- Farratges ecològics de regadiu: 165,00 euros/ha
- Olivera ecològica: 215,00 euros/ha
- Vinya ecològica: 216,00 euros/ha
- Fructicultura ecològica: 847,00 euros/ha
- Fruita seca ecològica de secà: 178,00 euros/ha
- Fruita seca ecològica de regadiu: 230,00 euros/ha
- Apicultura ecològica: 20,00 euros/arna.
9.1 Si malgrat la compensació de primes aplicada d'acord amb l'apartat 8.2 d'aquest annex encara se supera la dotació, s'atendran les sol·licituds d'acord amb la puntuació que s'atorgui sobre la base dels criteris de priorització següents:
- Titulars d'explotacions agràries d'horta (PAM, aire lliure i sota coberta) i de fruiters de llavor o de pinyol i apicultura ecològica: 10 punts.
- Titulars d'explotacions agràries d'herbacis extensius i farratges: 11 punts.
- L'explotació situada, en més d'un 50% de la superfície i/o l'explotació ramadera, en zones amb limitacions naturals o altres limitacions específiques, o en la xarxa Natura 2000: 5 punts.
- Explotacions amb alguna orientació productiva en reconversió: 4 punts.
-10 Criteris de concessió i càlcul de l'ajut
10.1 Els ajuts s'atorgaran d'acord amb els imports que especifica l'apartat 8 d'aquest annex.
La resolució ha de determinar la superfície elegible en relació amb la total sol·licitada per al càlcul de l'ajut a percebre, d'acord amb les disponibilitats pressupostàries.
10.2 El càlcul dels ajuts es realitzarà aplicant la superfície de les unitats mínimes de conreu agroambiental (UMCA) establertes per a cada submesura i les arnes de les unitats mínimes de bestiar agroambiental (UMBA) en el cas d'apicultura.
Les UMCA i UMBA per a cadascuna de les submesures seran els següents:
- Hortalissa ecològica (incloses PAM): 10 ha
- Guaret en rotació ecològica: 20 ha
- Fructicultura ecològica: 15 ha
- Fruita seca ecològica de secà: 15 ha
- Fruita seca ecològica de regadiu: 15 ha
- Apicultura ecològica: 30 arnes.
Quan la superfície sigui més de quatre vegades la superfície de el valor de l'ajut serà del 30% del valor de l'ajut establert.
10.3 Els imports establerts per hectàrea de superfície agrària útil (SAU) no superaran en cap cas els màxims que estableix l'annex II del Reglament (UE) 1305/2013 del Parlament Europeu i del Consell, de 17 de desembre.
L'objectiu d'aquesta operació és la realització de pràctiques més respectuoses envers el medi ambient, la mitigació del canvi climàtic i la integració agropecuària.
En aquest sentit, la realització d'aquesta operació requereix que s'hi associï superfície agrícola ecològica dedicada a la producció de matèries primeres per a l'alimentació animal.
En aquest sentit, l'operació té en compte la variació en el rendiment productiu, la millora de les instal·lacions i la disminució de la densitat animal, i la disminució dels transports d'animals entre granges de cria i d'engreix.
Així mateix, també preveu la variació en els costos per l'increment de la despesa relativa a la major dedicació dels productors i la inclusió de farratges ecològics en la dieta, en substitució d'una dieta únicament basada en pinsos concentrats.
Poden ser beneficiàries les persones físiques o jurídiques que siguin agricultores actives, d'acord amb la definició de l'article 3, i que compleixin els requisits de l'article 4 d'aquesta Ordre.
4.1 La sol·licitud implica la determinació de l'inici del període de compromisos, que cada any caldrà renovar mitjançant la sol·licitud corresponent i dins del termini que estableix la convocatòria corresponent.
4.4 S'adjuntaran a les sol·licituds, a més de la documentació de caràcter general establerta a l'article 9 d'aquesta Ordre, la documentació requerida per a la presentació en l'ordre reguladora de la DUN de la campanya corresponent, l'alta censal tributària si resulta impossible l'obtenció d'ofici d'aquesta informació i la documentació següent:
Si és sol·licitant de superfícies procedents de subrogació, pla agroambiental en què es descrigui la situació de l'explotació i els objectius a assolir.
En cas que els animals es duguin a un escorxador fora del àmbit del CCPAE, però certificat per una entitat europea reconeguda i homologada, caldrà aportar la documentació que ho acrediti.
La sol·licitud d'inscripció al CCPAE haurà d'haver-se realitzat abans de la data que regula l'article 14.1 d'aquesta Ordre.
- Tenir com a mínim en l'explotació les superfícies per UBG per a cada categoria següents, d'acord amb l'annex IV del Reglament (CE) 889/2008, de superfícies en agricultura ecològica:
- avicultura ecològica de carn: 0,05 ha/UBG
- avicultura ecològica de posta: 0,31 ha/UBG
- porcí ecològic de cria: 0,30 ha/UBG
- porcí ecològic d'engreix: 0,23 ha/UBG
- boví ecològic de carn – cria: 0,40 ha/UBG
- boví ecològic d'engreix:0,33 ha/UBG
- boví ecològic de llet: 0,50 ha/UBG
- oví ecològic de carn: 0,50 ha/UBG
- oví ecològic de llet: 0,50 ha/UBG
- cabrum ecològic de carn: 0,50 ha/UBG
- cabrum ecològic de llet: 0,50 ha/UBG
- equí ecològic – cria: 0,50 ha/UBG
- equí ecològic d'engreix: 0,50 ha/UBG.
Mantenir algun dels censos ramaders mínims següents:
- suma de qualsevol d'aquests censos: 10 UBG.
La superfície auxiliable per a aquest ajut serà la dedicada a herbacis extensius de secà i regadiu, pastures i/o superfície farratgera per a l'alimentació del bestiar.
Els compromisos que hauran de complir les persones beneficiàries dels ajuts són els que s'especifiquen a continuació, i també els que afectin l'explotació, sense perjudici dels compromisos que estableix l'article 38 d'aquesta Ordre, per un període de cinc anys.
Primer, es descartarà que la disminució pugui emmarcar-se en les excepcions establertes en els apartats 2, 3, 4 i 5 de l'article 47 del Reglament (UE) 1305/2013.
Si la disminució no està entre aquestes excepcions i supera el 10% de la superfície compromesa inicial, s'iniciarà el procediment de revocació i reintegrament corresponent pels imports cobrats fins a aquest moment de la superfície amb incompliment.
Obtenir la certificació del Consell Català de la Producció Agrària Ecològica que acrediti el compliment de la normativa vigent de la producció agroalimentària ecològica (Reglament CE 834/2007, Reglament CE 889/2008 i Quadern de normes tècniques de la producció agroalimentària ecològica a Catalunya aprovat mitjançant Resolució de la Direcció General d'Agricultura i Ramaderia ARP/763/2017, de 30 de març).
Les explotacions d'engreix de boví i equí han de mantenir els animals en l'explotació 4 mesos, com a mínim.
En el cas de les explotacions de porcí d'engreix, 3 mesos com a mínim.
Acreditar formació o participar en activitats de formació específiques relacionades amb la producció agroalimentària ecològica, segons l'Ordre ARP/52/2003, de 4 de febrer, o formacions equivalents.
Quan el beneficiari sigui una persona física, haurà de ser ella mateixa qui realitzi el curs de formació, i, quan sigui una persona jurídica, caldrà que com a mínim un/a dels/de les socis/sòcies n'assumeixi el compromís.
En aquest darrer cas, alternativament, la persona jurídica podrà designar un/a treballador/a fix/a de l'empresa per assumir aquest compromís, i aportarà un certificat de l'empresa on s'acrediti que el/la treballador/a és l'encarregat/ada d'aplicar les tècniques ecològiques sobre el terreny.
6.4 Compromisos valorables segons la gravetat de l'incompliment
7.2 Les incompatibilitats que es poden generar poden agrupar-se en els criteris següents:
Incompatibilitat agropecuària: quan les mesures actuen sobre orientacions ramaderes diferents (llet i carn, per exemple), o perquè les pràctiques proposades no poden desenvolupar-se simultàniament.
8.1 L'ajut consisteix en una subvenció directament aplicable a la compensació de les pèrdues d'ingressos i els costos addicionals per al compliment dels compromisos que l'aplicació de les pràctiques agroambientals establertes produeixen a les persones ramaderes que les apliquen.
8.2 En diverses orientacions productives, es diferencia un ajut específic durant el període de conversió, ja que els operadors tenen unes dificultats tècniques i econòmiques superiors a causa que no poden vendre la producció amb les indicacions protegides.
En altres sectors, en canvi, on la conversió simultània no és possible, o, per les condicions agroclimàtiques específiques de Catalunya, la conversió simultània no té sentit econòmicament, es preveu un ajut general per a aquell sector concret, amb independència de si es troba en conversió o amb qualificació ecològica.
- Boví ecològic de carn - cria: 208,00 euros/ha; per a reposició: 125 euros/ha
- Oví ecològic de carn: 297,00 euros/ha
- Cabrum ecològic de carn: 297,00 euros/ha
- Equí ecològic - cria: 166,00 euros/ha.
b) Intensitat d'ajuts amb qualificació ecològica (als sectors que no disposen d'un ajut específic durant el període de conversió, se'ls aplica directament l'ajut amb qualificació ecològica):
- Avicultura ecològica de carn: 450,00 euros/ha
- Porcí ecològic de cria: 450,00 euros/ha
- Porcí ecològic d'engreix: 131,00 euros/ha; per a cicle tancat: 215,00 euros/ha
- Boví ecològic de carn - cria: 148,00 euros/ha; per a reposició: 89 euros/ha
- Boví ecològic d'engreix: 386,00 euros/ha; per a cicle tancat: 450,00 euros/ha
- Boví ecològic de llet: 450,00 euros/ha
- Oví ecològic de carn: 231,00 euros/ha
- Oví ecològic de llet: 450,00 euros/ha
- Cabrum ecològic de carn: 231,00 euros/ha
- Cabrum ecològic de llet: 450,00 euros/ha
- Equí ecològic - cria: 118,00 euros/ha
- Equí ecològic d'engreix: 197,00 euros/ha; per a cicle tancat: 234,00 euros/ha.
Aquests imports es calculen a partir del cens de l'explotació pertinent.
En aquest sentit, per als sectors que en una mateixa plaça fan més d'un cicle de producció a l'any, l'import de l'ajut es calcula a partir del nombre total d'animals engreixats i sacrificats al llarg de l'any.
Per realitzar la transformació del bestiar a unitats de bestiar gros (UBG), es consideren els factors de conversió següents:
- 1 plaça de boví de carn: 1 UBG; reposició: 0,6 UBG
- 1 plaça de boví d'engreix: 0,6 UBG
- 1 plaça de boví de llet: 1 UBG
- 1 plaça d'oví de llet: 0,15 UBG
9.1 Si les sol·licituds superen la dotació, s'atendran les sol·licituds d'acord amb la puntuació que s'atorgui sobre la base dels criteris de priorització següents:
- Persones beneficiàries del PDR 2007-2013 de la mesura de benestar animal: 20 punts.
- Titulars d'explotacions ramaderes de vaquí de llet, oví i cabrum de llet, avicultura de posta o porcí (cria i engreix): 10 punts.
- L'explotació situada, en més d'un 50% de la superfície i/o l'explotació ramadera, en zones amb limitacions naturals o altres limitacions específiques o en la xarxa Natura 2000: 5 punts.
- Explotacions que figurin inscrites en el Registre del CCPAE a 31 de desembre de 2019: 4 punts.
-10 Càlcul i criteris de concessió de l'ajut
10.1 Els ajuts s'atorgaran d'acord amb els imports que s'especifiquen, per a cada línia, a l'apartat 8 d'aquest annex.
La resolució ha de determinar les unitats de bestiar gros (UBG) elegibles en relació amb el total sol·licitat per al càlcul de l'ajut a percebre, d'acord amb les disponibilitats pressupostàries.
10.2 El càlcul dels ajuts es realitzarà aplicant la superfície de les unitats mínimes de conreu agroambiental (UMCA) establertes per a cada submesura.
Les UMCA per a cadascuna de les submesures seran les següents:
Per a les orientacions productives que tot seguit es detallen, on la prima resultant era superior als 450,00 euros establerts al Reglament (UE) 1305/2013, i, per tant, l'ajut s'ha limitat a aquest màxim, s'aplicaran les reduccions de l'ajut a partir del doble de les UMCA fixades en el paràgraf anterior:
- Boví ecològic d'engreix per a cicle tancat
Quan la superfície sigui més de quatre vegades la superfície de l'UMCA, el valor de l'ajut serà del 30% del valor de l'ajut establert.
10.3 S'estableix un màxim de superfície subvencionable equivalent a 1,2 UBG/ha en totes les categories excepte per a l'avicultura de carn, que s'estableix en 4 UBG/ha.
10.4 Els imports establerts per UBG no superaran en cap cas els màxims que estableix l'annex II del Reglament (UE) 1305/2013 del Parlament Europeu i del Consell, de 17 de desembre.